ઘૂંટણ ની પાછળના ભાગ નો દુઃખાવો- મહિલાઓને ચેતવા જેવું\nPosted by Shiroya Spinetics | September 20, 2017 | knee pain\nજાણો શિરોયા સ્પાઈનેટીક્સની સાથે મહિલાઓને થતો ઘૂંટણ ની પાછળના ભાગ નો દુઃખાવો અને તેનાં લક્ષણો, તેના પ્રકાર અને આ રોગ થવાનું કારણ , તેની સારવાર ની જાણકારી તથા ડોકટરનો સંપર્ક ક્યારે કરવો જોઈંએ વગેરે માહિતી.\nઘણાના ઘૂંટણના સાંધાની પાછળ સોજો આવેલો દેખાતો હોય છે. આ પણ એક પ્રકાર ના સાંધાની તકલીફ છે. મેડીકલ ટર્મીનોલોજી માં તેને બેકર સીસ્ટ કહે છે. સામાન્ય રીતે આ તકલીફ ગૃહિણીઓમાં વધારે જોવા મળતી હોય છે .\nઆ રોગ માં ઘૂંટણના સાંધા ની પાછળ સોજો આવી જતો હોય છે અને તેમાં સાયનોવીયલ ફ્લુઈડ (પ્રવાહી ) ભરાય જતું હોય છે આ પ્રવાહી નું મુખ્ય કામ સાંધા માં લુબ્રીકેશન કરવાનું હોય છે આ રોગ મુખ્યત્વે ઘૂંટણના સાંધાના આર્થરાઈટીસ(વા) સાથે જોવા મળતો હોય છે. આ રોગમાં ઘૂંટણમાં મુખ્યત્વે દુઃખાવો, સોજો અને સ્નાયુમાં સખતાઈ આવ્યાનો અનુભવ થતો હોય છે. ઘૂંટણના સાંધાને પકડીને રાખતું જે આવરણ હોય છે, તેને જોઈન્ટ કેપ્સ્યુલ કેહવામાં આવે છે અને તેની આસપાસ સાયનોવીયમ આવેલું હોય છે. તેમાં જે પ્રવાહી હોય તેને સાયનોવીયલ ફ્લ્યુઈડ કહેવામાં આવે છે અને તેનું મુખ્ય કામ સાંધાને ઢીલાશ પૂરું પડવાનું હોય છે.\nબેકર સીસ્ટમાં મુખ્યત્વે ઘૂંટણ ની પાછળ ના ભાગમાં આવેલી બર્સામાં સોજો આવી જતો હોય છે અને એમાં સાઈનોવીયલ ફ્લુઈડ(પ્રવાહી) ભરાય જતું હોય છે. આ રોગનું નામ ર્ડા. બેકરના નામ પરથી પડ્યું છે. તેણે સૌ પ્રથમ ૧૮૭૭માં આ રોગ વિશે જાણકારી આપી હતી. આ રોગને પોગલિટીયસ સીસ્ટ પણ કેહવામાં આવે છે. સામાન્ય રીતે આ સીસ્ટ ની સાઈઝ(કદ) નાના થી મોટું હોય શકે છે.ક્યારેક જ આ બંને પગમાં એક સાથે જોવા મળતું હોય છે .\nતેના મુખ્ય બે પ્રકાર હોય છે.\n(૧) પ્રાઈમરી બેકર સીસ્ટ- આ પ્રકાર ની સીસ્ટ મુખ્યત્વે ઘૂંટણ ની પાછળ જોવા મળતી હોય છે. મોટાભાગે તે નાની ઉમર ના લોકો તથા બાળકો માં જોવા મળે છે.આમાં મુખ્યત્વે સાઈનોવીયલ ફ્લુઇડ(પ્રવાહી) ઘૂંટણ ના સાંધા માંથી બર્સામાં જતું જોવા મળે છે અને આ રોગનું નિર્માણ થતું જોવા મળે છે.\n(૨) સેકન્ડરી બેકર સીસ્ટ– આ પ્રકાર ની સીસ્ટ સામાન્ય રીતે ઘૂંટણ ની અન્ય તકલીફો જેવી ક આર્થરાઈટીસ (વા), મેનીસ્કસ ટીયર (ઘૂંટણની ગાદીનું ફાટવું) એટલે કે સામાન્ય રીતે ઘૂંટણમાં થતી તકલીફો ને લીધે ઘૂંટણ માં સાઈનોવીયલ ફ્લુઈડ (પ્રવાહી)નં પ્રમાણ વધી જતું હોય છે .તેથી સાંધા ની કેપ્સ્યુલમાં દબાણ આવતા બેકર સીસ્ટનું નિર્માણ થતું હોય છે તેથી આ સીસ્ટ ને સેકન્ડરી બેકર સીસ્ટ કહેવામાં આવે છે.\nઆ રોગ મુખ્યત્વે ૪ થી ૭ વર્ષ ના બાળકો તથા ૩૫ થી ૭૦ વર્ષનાં લોકોમાં પણ થતો હોય છે. સાંધાના આર્થરાઈટીસ(વા),ઘૂંટણનાં લીગામેન્ટ તથા મેનીસ્કસ (ઘૂંટણની ગાદીનું ફાટવું) માં ઈજા થાય ત્યારે આ રોગ ખુબ જ સામાન્ય રીતે થતો જોવા મળે છે .\nબેકર સીસ્ટમાં ઘૂંટણ ની પાછળ ના ભાગ માં સોજો જોવા મળતો હોય છે.તેના કારણે મુખ્યત્વે એ ભાગમાં દુખાવો રહતો હોય છે. જો આ સીસ્ટ મોટા પ્રમાણ માં હોય તો દર્દી ને ઘૂંટણ વાળવામાં તથા સીધા કરવામાં પણ ખુબજ તકલીફ પડતી હોય છે અને જયારે દર્દી ઉભા થાય ત્યારે ઘૂંટણ ની પાછળ ખુબ જ કઠણતા-જકડાશ નો અનુભવ થતો હોય છે. ઘણી વખત તેનાથી ઘૂંટણમાં ક્લીક તથા લોક થવાના સેન્સેશનનો પણ અનુભવ દર્દી ને થતો હોય છે .\nઆ રોગનું નિદાન મુખ્યત્વે ડોક્ટર દબાણ (પાલ્પેશન) દ્વારા તથા સોનોગ્રાફી થી થઈ શકતું હોય છે. ઘણી વાર MRI થી પણ રોગનું નિદાન થતું હોય છે.\nઆ રોગ ની સારવાર માં મહત્વની બાબત એ છે કે રોગ થવાનું મુખ્ય કારણ જાણી એની સારવાર કરવામાં આવે તો બેકર સીસ્ટનો દુઃખાવો પણ ઓછો થઈ જતો હોય છે .\nઆ સીસ્ટ પર બરફ નો શેક દિવસ માં બે થી ત્રણ વખત ૧૦-૨૦ મિનિટ સુધી કરવો જોઈએ જેનાથી તે સોજો ઓછો થતો હોય છે .\nસાથે સાથે ઘૂંટણ ના સાંધાની આસ પાસ ના સ્નાયુ જેવા કે કોડરીસેપ્સ , હેમસ્ટ્રીંગ તથા કાફ ની મજબૂતાઈ તથા સ્ટ્રેચિંગની કસરતો થી પણ ખુબ જ રાહત મળે છે.\nફિઝિકલ થેરાપીસ્ટ દ્વારા આસપાસના સ્નાયુઓમાં કસરત કરવાથી પણ સોજો ઓછો થઇ જતો હોય છે.


બ્રાઝીલમાં ચાર્ટર પ્લેન દુર્ઘટનાંગ્રસ્ત : વેલનાં6અધિકારીઓનાં મોત | brazil including former ceo of well7died in flight crash - Sambhaav News\nપઉલો : બ્રાઝીલનાં ઉત્તરી ઉપનગર સાઓ પાઉલોમાં એક ચાર્ટર પ્લેન અકસ્માતગ્રસ્ત થઇ ગયું હતું. જેનાં કારણે તેમાં બેઠેલા7લોકોનાં મોત નિપજ્યા હતા. મૃતકોમાં વિશ્વનાં અગ્રણી લોખંડનાં વેપારી અને ખનન કંપની વેલનાં પુર્વ કાર્યકારી અધિકારી રોજર અગનેલીનો પણ સમાવેશ થાય છે. ફાયરબ્રિગેડ વિભાગનાં એખ પ્રવક્તાએ જણાવ્યું કે દુર્ઘટનાં સ્થાનિક સમયાનુસાર 03.20 વાગ્યે બની હતી. જ્યારે સાત સીટવાળું આ વિમાન સાઓ પાઉલોનાં કેમ્પો ડી મારટે હવાઇ મથક પર ઉડતાની સાથે જ બે ઇમારતોની વચ્ચે ટકરાઇ ગયું હતું.\nદુર્ઘટનામાં વિમાનનાં પાયલોટ સહિત કુલ6લોકોનાં મોત થયા છે. દુર્ઘટનાંગ્રસ્ત વિમાન ખનન કંપની વેલનાં પૂર્વ કાર્યકારી અધિકારી રોજર અગનેલીનું હતું. દુર્ઘટનામાં વિમાનનાં પાયલોટ અને છ અન્ય લોકોનાં મોત થયા છે. મૃતકોમાં અનગેલીની પત્ની, એક પુત્ર અને એક પુત્રીનો પણ સમાવેશ થાય છે.\nરિપોર્ટનાં અનુસાર દુર્ઘટનાં સ્થળ પર પહોંચેલા ફાયરબ્રિગેડ અને નગર નિગમનાં અધિકારીઓનાં અનુસાર વિમાને ઉત્તરી સાઉન્ડ પાઉલોથી જ ઉડ્યન ભરી હતી. તેનાં થોડા જ સમય બાદ ક્રેશ થઇને એક ઘર પર તુટી પડ્યું હતું. જમીન પર પણ એક વ્યક્તિ દુર્ધટનાનાં કારણે ઘાયલ થયો હતો. જો કે હજી સુધી પ્લેન ક્રેશ થવાનું કારણ જાણી શકાયું નથી. હાલ તો વિમાનનાં કાટમાળમાંથી લોકોને બહાર કાઢવાની કામગીરી હાથ ધરવામાં આવી છે. ત્યાર બાદ બ્લેક બોક્સને કબ્જે લઇને તપાસ કરવામાં આવશે. કયા કારણે વિમાન તુટી પડ્યું તે અંગેનું કારણ જાણી શકાશે.\nદિલ્હીથી ISIS નો સંદિગ્ધ 85 હજાર રૂપિયા સાથે ISBT થી ઝડપાયો\nજાન ભરેલી તૂફાન જીપ પલટી ખાઈ જતાં રપ જાનૈયાને ગંભીર ઈજા\nપવનના સાથ સાથે ઉત્તરાયણની ઊજવણી


અનુકૂલન (માનસશાસ્ત્ર) – Gujarati Vishwakosh – ગુજરાતી વિશ્વકોશ\nઅનુકૂલન (માનસશાસ્ત્ર) (adjustment) : પોતાની જરૂરિયાતોને સંતોષવા માટે અને અન્ય લોકો સાથે સંતોષકારક રીતે તે સંબંધો જાળવવા માટે વ્યક્તિ દ્વારા પોતાનામાં, અન્ય લોકોમાં કે પરિસ્થિતિમાં કરવામાં આવતા ફેરફારોની પ્રક્રિયા.\nસામાન્ય મનુષ્યને જીવનમાં ભાતભાતના ‘મુશ્કેલ’ લોકો સાથે પનારો પડતો હોય છે. ક્રોધી પિતા, રોદણાં રડતી માતા, ઈર્ષાળુ સગાંસંબંધીઓ, વઢકણી સાસુ, નાની બાબતોમાં ચીકાશ કરી કંટાળો આપનાર અધિકારી, બડાઈખોર મિત્ર કે ઝઘડાખોર પડોશી : આ બધાં સાથે સુમેળ સાધવાનું પોતાની ઇચ્છા હોય કે ન હોય તો પણ શીખવું પડે છે. એ જ રીતે જીવનના જુદા જુદા તબક્કે ઊભી થતી મુશ્કેલ પરિસ્થિતિઓ સાથે પણ એક યા બીજી રીતે સુમેળ સાધવાનો હોય છે. સુમેળ સાધવાની આ મનોવૈજ્ઞાનિક ક્રિયાને અનુકૂલન (adjustment) કહી શકાય.\nઅનુકૂલન વિવિધ રીતે કરી શકાય : (1) વ્યક્તિ પોતાની ઇચ્છાઓ કે લક્ષ્યોને પડતાં મૂકીને અથવા થોડા સમય માટે મુલતવી રાખીને બીજી વ્યક્તિ કે પરિસ્થિતિને સંપૂર્ણ રીતે અનુકૂળ બની જાય. (2) વ્યક્તિ પરિસ્થિતિ પ્રમાણે પોતાની ઇચ્છાઓ કે લક્ષ્યોમાં ફેરફાર કરે પોતાની અને સામી વ્યક્તિની ઇચ્છાઓનું સમાધાન કરે અથવા (3) પોતાની અને સામી વ્યક્તિની ઇચ્છાઓનું સમાધાન કરે અથવા (4) વ્યક્તિ પોતાની ઇચ્છાઓને મક્કમપણે વળગી રહે અને સામી વ્યક્તિમાં કે અડચણરૂપ ભૌતિક સામાજિક પરિસ્થિતિમાં ફેરફાર કરી તેમને પોતાની ઇચ્છાને અનુકૂળ બનાવી દે.\nમાત્ર વ્યક્તિઓએ જ નહિ. પણ લોકોનાં જૂથોએ અને સામાજિક કે અન્ય સંસ્થાઓએ પણ અનુકૂલન કરવું પડે છે.\nવિદેશમાં કામ કરતી ઔદ્યોગિક, વ્યાપારી, સાંસ્કૃતિક કે સેવા સંસ્થાઓ માટે ત્યાંની પરિસ્થિતિ સાથે અનુકૂલન કરવું અનિવાર્ય બને છે.\nઘણા લાક્ષણિક સંજોગોમાં અનુકૂલન જરૂરી બને છે. ખાસ કરીને જીવનનો નવો તબક્કો શરૂ થતાં વ્યક્તિએ અનુકૂલન કરવાનું હોય છે. દા.ત., વિદ્યાર્થી પહેલી વાર શાળાએ જાય, કે નવી શાળા કે કૉલેજમાં પ્રવેશ લે ત્યારે ત્યાંના સહવિદ્યાર્થીઓ, અધ્યાપકો, આચાર્ય અને સંસ્થાના નિયમો અને વાતાવરણ સાથે અનુકૂલન કરવું પડે. નોકરી કે ધંધો શરૂ કરતી વખતે કે બદલતી વખતે સહકર્મચારીઓ, અધિકારીઓ કે ગ્રાહકો સાથે અનુકૂળ થવું પડે. નોકરી ગુમાવનાર વ્યક્તિએ પોતાની બેકાર હાલત સાથે અનુકૂલન કરવું પડે.\nપરગામ, બીજા પ્રદેશ કે વિદેશમાં રહેવા જનાર માટે ત્યાંની જુદી પરિસ્થિતિઓ, રીતરિવાજો, ભિન્ન કાયદાકાનૂનો, નવા પડોશીઓ વગેરે સાથે અનુકૂળ બનવું જરૂરી બને છે. લગ્ન, છૂટાછેડા કે પુનર્લગ્ન પછી પણ અનુકૂલનના ખાસ પ્રયત્નો કરવા જરૂરી બને છે. ખાસ કરીને સ્ત્રીએ સાસરિયાં સાથે અનુકૂલન કરવું પડે. ઘરે સંતાનનો જન્મ થાય એ ઘટના પણ નવાં બનેલાં માતાપિતા પાસેથી અનુકૂલનના વિશેષ પ્રયત્નો માંગી લે છે. મધ્યવયનાં માતાપિતાએ પોતાનાં કિશોર કે યુવાન સંતાનોની શારીરિક, માનસિક કે અન્ય સમસ્યાઓ તરફ સજાગ રહીને તેમની વધતી જતી માંગણીઓ પ્રત્યે અનુકૂલન કરવાનું હોય છે. કુટુંબીજન કે ગાઢ મિત્રની ગંભીર માંદગી, અકસ્માત કે મૃત્યુ જેવી ઘટનાઓ પણ વિશેષ અનુકૂલન માંગી લે છે. વૃદ્ધાવસ્થામાં જો વ્યક્તિની તંદુરસ્તી અને શરીરની ક્ષમતાઓ ઘટે, તેનાં સંતાનો અળગાં રહે અને સમાજ તેની ઉપેક્ષા કરે તો એ પ્રત્યે પણ વૃદ્ધ વ્યક્તિએ અનુકૂલન સાધવાનું હોય છે.\nઘણા લોકો પાસે વધારે પડતો ફુરસદનો સમય હોય તો એ સમય કઈ રીતે પસાર કરવો એ પણ અનુકૂલનનો પ્રશ્ન બને છે. જ્યારે કુદરતી આપત્તિઓ કે યુદ્ધ, સામાજિક સંઘર્ષો, આંતરવિગ્રહ, ગુનાખોરીમાં વૃદ્ધિ રોગચાળો કે પ્રદૂષણ જેવી માનવસર્જિત આફતો આવે ત્યારે આખા જનસમુદાયે તેના પ્રત્યે અનુકૂલન (adjustment) કરવું પડે છે.\nઉપરનાં ર્દષ્ટાંતો સૂચવે છે કે અનુકૂલનને પરિવર્તન સાથે સંબંધ છે. એ નીચેની આકૃતિ વડે સમજી શકાય :\nઆમ અનુકૂલન લગભગ જીવનના આરંભથી અંત સુધી સતત ચાલતી ક્રિયા છે. અમુક ક્રિયા કરવાથી કાયમ માટેનું અનુકૂલનની નવી નવી સમસ્યાઓ સર્જાતી રહે છે અને અનુકૂલનના યોગ્ય પ્રયત્નો કરતા રહેવું પડે છે. વ્યક્તિમાં નવી નવી જરૂરતો ઊપજતી રહે છે અને એના સંતોષ માટે નવી નવી રીતો પ્રચલિત બનતી રહે છે. રોજેરોજ આપણેને જુદા જુદા આચારવિચારવાળા નવા નવા માણસોનો સંપર્ક થતો રહે છે, જેમની સાથે બંધબેસતું અનુકૂલન કરવું જરૂરી બને છે. રાજ્યના કાનૂનો અને સમાજનાં ધોરણો તેમજ તેના અમલની રીતો બદલાતી રહે છે. નાનામોટા રાજકીય, આર્થિક, સામાજિક અને સાંસ્કૃતિક ફેરફારો થતા રહે છે. નવી વૈજ્ઞાનિક શોધો અને તેના નવા ઉપયોગોને લીધે લોકોની જીવનશૈલીમાં ઝડપી પરિવર્તનો થતાં જાય છે. સંદેશવહનનાં અને જનસંપર્કનાં વિવિધ માધ્યમોને કારણે વિશ્વમાં બનતા બનાવોની તરત જ આપણને જાણ અને અસર થાય છે. તેમાંથી અનૂકૂલનની જરૂરિયાત ઊપજે છે. ઝડપી પરિવહનને લીધે પણ બીજા દેશમાં બનતા બનાવોની સીધી કે આડકતરી અસર આપણા જીવન પર થતી હોવાથી અનૂકૂલન જરૂરી બને છે. આમ આ એક સાર્વત્રિક ક્રિયા છે. દરેક વ્યક્તિએ અનુકૂલન કરવું પડે છે. અનુકૂલન વ્યક્તિના યોગક્ષેમ ઉપર અને વ્યક્તિત્વવિકાસ ઉપર પણ અસર કરે છે.\nજ્યારે વ્યક્તિની ઇચ્છાઓ અને સમાજની માંગ વચ્ચે સંઘર્ષ થાય ત્યારે અનુકૂલન જરૂરી બને. એ અંગે બે મત પ્રવર્તે છે : (1) પારંપરિક કે સમાજકેન્દ્રી અને (2) આધુનિક કે વ્યક્તિકેન્દ્રી. સમાજકેન્દ્રી મત પ્રમાણે જ્યારે વ્યક્તિ-સમાજની જરૂરતો વચ્ચે સંઘર્ષ થાય ત્યારે વ્યક્તિ પોતાની ઇચ્છાઓને કચડી નાખે અને સમાજને અનુરૂપ થઈ જાય તેને અનુકૂલન કહેવાય. આ મત પ્રમાણે સમાજ પ્રત્યે ચુસ્ત રીતે વફાદાર રહી પોતાનાં અંગત હિતોનો ભોગ આપવો એ અનુકૂલન છે. જૂની પેઢીના લોકો મહદંશ આ રીતે અનુકૂલન કરતા હતા. વ્યક્તિકેન્દ્રી મત પ્રમાણે અનુકૂલન એટલે અંગત ઇચ્છાઓને મહત્ત્વ આપવું અને બીજા લોકોને પોતાની ઈચ્છાઓ સાથે બંધબેસતા કરવા. નવી પેઢીના ઘણા લોકો આ રીતે અનુકૂલનનો પ્રયત્ન કરતા હોય છે. સમાજકેન્દ્રી રીતે અનુકૂલન કરનાર વ્યક્તિનો નૈતિક જુસ્સો ઊંચો રહે પણ તે પોતાની અંગત પ્રગતિના સંતોષથી વંચિત રહે એવો સંભવ છે. વ્યક્તિકેન્દ્રી રીતે અનુકૂલન કરનાર વ્યક્તિની સ્વ-આવિષ્કારની જરૂરત મહદંશે સંતોષાય છે પણ તે સ્વાર્થી, અન્યાયી અને નિષ્ઠુર બને એવો સંભવ રહે છે.\nઅનુકૂલન સુધારવા માટે નીચેના ઉપાયો સૂચવી શકાય : અન્ય લોકોનાં વર્તન અને વ્યક્તિત્વને સમજવાના પ્રયત્નો કરતા રહેવું. આસપાસના ભૌતિક અને મનોવૈજ્ઞાનિક વાતાવરણમાં થતા ફેરફારોને ધ્યાનમાં લેતા રહેવું. સામાજિક, આર્થિક, રાજકીય, વગેરે ક્ષેત્રે બનતી ઘટનાઓ વિશે માહિતગાર રહેવું. એ માટે પોતાના અને બીજા લોકોના અનુભવો, પુસ્તકો, વર્તમાનપત્રો અને અન્ય પ્રચારમાધ્યમોનો આધાર લઈ શકાય. અત્યારે જે બને છે તેના ઉપરથી નજીકના ભવિષ્યમાં શું બનવાની શક્યતાઓ છે તે શોધવું. ખાસ કરીને તમારા માટે અનુકૂલનની કેવી કેવી સમસ્યાઓ હવે ઊપજી શકે છે અને વધારે અસરકારક અનુકૂલન સાધવા માટે તમને હવે પછી કેવી કેવી તકો મળી શકશે તે વિચારવું. પછી આવી સંભવિત સમસ્યાઓ અંગે (ફરીથી) અનુકૂલન સાધવાના ઉપાયો તેમજ આવનારી તકો ઝડપી લઈને અનુકૂલન સુધારવાના વિવિધ ઉપાયો શોધવા. પહેલેથી વિચાર્યું. હશે તો તમે સમયસર અનુકૂલનનાં પગલાં લઈ શકાશે.\nસ્પષ્ટ અને સમતોલ અભિરુચિ અને જરૂરિયાતો વિકસાવી. ગુરુતાગ્રંથિ કે લઘુતાગ્રંથિથી દૂર રહી પોતાની શક્તિઓ અને મર્યાદાઓનો વાસ્તવિક ખ્યાલ બાંધવો જરૂરી છે. બીજા લોકો પાસેથી લેવાની અપેક્ષા રખાય તેટલા પ્રમાણમાં તેમને આપવાની પણ માનસિક તૈયારી રખાય, જેથી લાંબાગાળા સુધી સંતોષકારક અનુકૂલન ટકી રહે. પોતાના વ્યક્તિવિકાસ માટે સતત પ્રયત્ન કરતા રહેવું પણ સાથે સાથે પોતાનાં સારાં નરસાં બંને પાસાંનો નમ્રતાથી સ્વીકાર કરવો.\nઅનુકૂલન (માનસશાસ્ત્ર) ચંદ્રાંશુ ભાલચંદ્ર દવે માનસશાસ્ત્ર\n← અનુકૂલન (જીવવિજ્ઞાન)\nઅનુકૂલન (સમાજશાસ્ત્ર) →


પૈસા દેવા જ પડશે કહી...મનહરપુરમાં જેન્તીભાઇ અગેચણીયા પર પાઇપ-ધારીયાથી ૪ જણાનો હુમલોઃ પગ ભાંગી નાંખ્યો\nઅજય પરસોંડા, વિક્રમ, મયુર અને કાનાએ 'અમારી સાથે બેસ' તેમ કહી ઉભા રાખ્યા બાદ 'બાઇકના પૈસા આપવાના બાકી છે તે લાવ' કહી ઝઘડો કરી હુમલો કર્યોઃ કોઇ પૈસા આપવાના ન હોવા છતાં આ રીતે બે વર્ષથી હેરાન કરી ખંડણી મંગાતી હોવાનો આક્ષેપ\nરાજકોટ તા. ૨૮: મનહરપુર રહેતાં અને અગાઉ મ્યુ. કોર્પોરેશનમાં પ્યુન તરીકે નોકરી કરતાં તેમજ હાલમાં ખેતીવાડી કરતાં કોળી યુવાનને રાતે ગામના પાદરેથી પોતાના બે દિકરા સાથે નીકળ્યા ત્યારે ચાર શખ્સોએ 'અમારી સાથે બેસ' તેમ કહી અટકાવી કોઇ પૈસાની લેતીદેતી ન હોવા છતાં બાઇકના પૈસા બાકી છે, આજે તો પૈસા નહિ આપ તો મારી નાંખશું...કહી પાઇપ-ધારીયાથી હુમલો કરી પગ ભાંગી નાંખતા હોસ્પિટલના બિછાને પહોંચ્યા છે. બે વર્ષથી પોપટપરાનો શખ્સ મનહરપુરના બીજા શખ્સો સાથે મળી આ રીતે કારણવગર પૈસા માંગી હેરાન કરતો હોવાનો આક્ષેપ કરાયો છે.\nઆ અંગે ગાંધીગ્રામ પોલીસે માધાપર પાસે મોરબી રોડ ઓવરબ્રિજ નીચે મનહરપુર-૨માં રહેતાં અને મ્યુ. કોર્પોરેશનમાં ડેપ્યુટી કમિશનરની ઓફિસમાં પ્યુન તરીકે નોકરી કરતાં તેમજ ખેતી વાડી ધરાવતાં જેન્તીભાઇ લાખાભાઇ અગેચણીયા (કોળી) (ઉ.વ.૪૦)ની ફરિયાદ પરથી પોપટપરાના અજય પરસોડા (કોળી), મનહરપુરના વિક્રમ બીજલભાઇ, મયુર કાળુભાઇ ઝીંઝુવાડીયા અને કાના ધીરૂભાઇ વિરૂધ્ધ ગુનો નોંધ્યો છે.\nજેન્તીભાઇ હોસ્પિટલમાં દાખલ થતાં ગાંધીગ્રામ પોલીસે ત્યાં પહોંચી ફરિયાદની કાર્યવાહી કરી હતી. તેણે ફરિયાદમાં જણાવ્યું છે કે હું પત્નિ તથા ત્રણ સંતાનો સાથે રહુ છું. સાંજે આઠેક વાગ્યે હું ગવરીદળ મારા ખેતરી પાકને પાણી પીવડાવવા ગયો હતો અને સાથે મારા બે દિકરા એભલ (ઉ.૪) તથા રાજુ (ઉ.૧૧) પણ હતાં. હું મારા ગામના પાદરેથી નીકળ્યો ત્યારે અજય, મયુર, વિક્રમ અને કાના બેઠા હોઇ અજયએ મને 'અહિ આવ અને અમારી સાથે બેસ' તેમ કહેતાં હું તેની પાસે ગયો હતો. એ પછી બધા વાતો કરતાં હતાં ત્યારે વિક્રમે કહેલે કે-આજે તારી સાથે તારા છોકરા છે એટલે વધુ કંઇ કહેતો નથી પણ તારે જે મને બાઇકના પૈસા આપવાના બાકી છે તે આપ તેમ કહ્યુ હતું.\nપરંતુ મારે તેને આવા કોઇ પૈસા આપવાના થતાં ન હોવાથી મેં પૈસા આપવાની ના પાડતાં તે ઉશ્કેરાઇ ગયો હતો અને મારી સાથે ઝઘડો કરવા માંડ્યો હતો. એ પછી અજયએ લોખંડનો પાઇપ ઉપાડી મને ઉપરા ઉપરી મારવા માંડતાં હું પડી ગયો હતો. ડાબા પગમાં અને ગોઠણ પાસે ઇજા થઇ હતી. મયુરે ગાળો દઇ પાટા માર્યા હતાં. તેમજ વિક્રમે ધારીયાનો ઘા જમણા પગમાં ઝીંકીદ ીધો હતો. કાનાએ ઝપાઝપી કરી ગાળો દઇ પૈસા ન આપ્યા તો જાનથી મારી નાંખીશ તેવી ધમકી દઇ પાટા માર્યા હતાં.\nમાણસો ભેગા થઇ જતાં આ લોકો ભાગી ગયા હતાં અને મને હોસ્પિટલમાં ખસેડાયો હતો. અજય પરસોડા સાથે બે વર્ષ પહેલા મારે ઝઘડો થયો હોઇ તેનું મનદુઃખ રાખી તે વારંવાર આ રીતે ઝઘડા કરે છે. પાઇપના ઘાથી મારા ડાબા પગમાં ફ્રેકચર થયું છે.\nજેન્તીભાઇના સગાએ જણાવ્યું હતું કે અજય પોપટપરામાં રહે છે. અમે બે વર્ષ પહેલા જમીન નામે કરી હોઇ ત્યારથી તે ખંડણી પેટે પૈસા માંગે છે. છેક પોપટપરાથી મનહરપુર આવી અમારા ગામના બીજા લોકો સાથે મળી આ રીતે ડખ્ખા કરતો રહે છે અને કારણ વગર પૈસા માંગતો રહે છે. આ વખતે પણ બાઇકના પૈસાનું બહાનુ કરી હુમલો કરી પગ જેન્તીભાઇનો પગ ભાંગી નાંખ્યો છે.\nગાંધીગ્રામના પીએસઆઇ એમ. બી. ગઢવીએ ગુનો નોંધી વધુ તપાસ હાથ ધરી છે.\nતેલંગાનાના ગડવાલમાં કન્યકા પરમેશ્વરી દેવીને સમજાવવા માટે રૂપિયા ૧,૧૧,૧૧,૧૧૧ કરોડ મુલ્યના નોટોના ફુલ access_time 12:05 am IST


આંધપ્રદેશમાં 41026 વખત વીજળી પડતા 14 લોકોના મોત\nનવગુજરાત સમય | Publish Date: May32018 8:59AM\nઆંધ્રપ્રદેશમાં વિવિધ જિલ્લાઓમાં ૪૧૦૨૫ વખત વીજળી પડતાં ૧૪ લોકોના મોત થયા હતા. અર્થ નેટવર્કનો રિપોર્ટ ટાંકીને ડિઝાસ્ટર મેનેજમેન્ટે જણાવ્યું ૧૩ જિલ્લામાં વીજળી પડી હતી જેમાં ૧૧ જિલ્લામાં આકાશમાંથી વીજળી સીધી જમીન પર ત્રાટકી હતી. પશ્ચિમ બંગાળમાં પણ વીજળી પડતા આઠના મોત થયા હતા. બીજી તરફ ઉત્તર ભારતમાં વાતાવરણ પલ્ટાયું હતું અને બપોરે ધૂળની આંધી ચઢતા અનેક સ્થળોએ બપોરે અંધકાર છવાઈ ગયો હતો.\nઆંધ્રપ્રદેશના નેલ્લેરમાં ૧૧૯૫૫, પ્રકાશમમાં ૪૭૨૫, શ્રીકાકુલામાં ૪૭૦૩, ગંતુરમાં ૪૧૦૧, બીજાનગરમાં ૩૯૦૧, ઇસ્ટ ગોદાવરીમાં ૩૨૧૬, ક્રિષ્નામાં ૨૯૨૫, વિશાખાપટ્ટનમમાં ૨૬૯૮, ચિત્તુરમાં ૧૭૦૬ ઉપરાંત ગોદાવરીમાં ૭૬૮ અને કડપામાં ૩૨૭ વખત વીજળી પડી હતી. વાતાવરણમાં એકાએક પલટો આવતા બંગાળના ઉપસાગરમાં ભારે વરસાદ સાથે મોજાં ઉછળ્યા હતા. તેને કારણે વીજળી પડી હતી. દરિયાના તોફાનમાં બે માછીમારો તણાઈ ગયા હતા અને પાંચ માછીમારો સાથેની બોટ લાપતા થઈ હતી.\nપશ્ચિમ બંગાળમાં વીજળી પડતા આઠનાં મોત થયા હતા, મુર્શિદાબાદ, ખારગ્રામ, ભરતપુર અને કાલીગંજના વિસ્તારના લોકો વીજળીનો ભોગ બન્યા હતા. ૧૫૦ પરિવારોને અસર થઈ હતી. એક વ્યક્તિનું દિવાલ ધસી પડવાથી મોત થયું હતું. દિલ્હી, પંજાબ અને હરિયાણા સહિત ઉત્તર ભારતના વિસ્તારોમાં વરસાદ સાથે ધૂળની આંધીને કારણે અંધારૂ છવાઈ ગયું હતું. લુધિયાણા સહિત ઘણા શહેરોમાં બપોરે લાઇટ કરવી પડી હતી. મોટા ભાગના વિસ્તારોનું તાપમાન ઘટતાં ગરમીમાં રાહત થઈ હતી.\nપાટનગર દિલ્હીમાં ૫૯ કિલોમીટરની ઝડપે આંધી સાથે પવન ફૂંકાયો હતો. સંસદ માર્ગ, લજપતનગર અને દ્વારકા વિસ્તારમાં વરસાદ પડ્યો હતો. શહેરનું મહત્તમ તાપમાન ૩૮.૩ ડિગ્રી નોંધાયું હતું અને લધુત્તમ સામાન્ય કરતાં બે ડિગ્રી ઉંચુ ૨૭ ડિગ્રી નોંધાયું હતું. પંજાબ અને હરિયાણામાં ૪૫ કિલોમીટરની ઝડપે ધૂળની આંધી સાથે પવન ફૂંકાયો હતો. ટ્રાફિક અને જનજીવનને અસર થઈ હતી. મોહાલી, ઝિરકપુર, પતિયાલા, લુધિયાના, કરનાલ અને અંબાલા ધૂળની આંધીથી પ્રભાવિત થયા હતા. ઘણા વિસ્તારોમાં વરસાદ પણ થયો હતો.\nઆંધીને કારણે થોડો સમય વીજળી ગુલ થઈ હતી. રાજસ્થાનમાં કેટલાક વિસ્તારોમાં હળવો વરસાદ થવા છતાં ગરમીનું પ્રચંડ મોજું યથાવત્ રહ્યું હતું. કોટા ૪૫.૪ ડિગ્રી સાથે રાજ્યનું સૌથી ગરમ શહેર બન્યું હતું. જેસલમેર અને બિકાનેરમાં ૪૫, ચુરૂમાં ૪૪, બાડમેરમાં ૪૩ ડિગ્રી તાપમાન નોંધાયું હતું. તો બીજી તરફ પિલાનીમાં ૨૩.૭ મી.મી. વરસાદ થયો હતો. રાજસ્થાનમાં પણ ધૂળની આંધીની આગાહી કરવામાં આવી હતી.


ચહેરા પર હતા 13 ટાંકા, છતાં પણ આ કારણે બોક્સિંગ રમવા માટે રિંગમાં ઉતર્યા હતા સતીશ કુમાર\nHomeચહેરા પર હતા 13 ટાંકા, છતાં પણ આ કારણે બોક્સિંગ રમવા માટે રિંગમાં ઉતર્યા હતા સતીશ કુમાર\nભારતીય મુક્કાબાજ સતીશ કુમાર ક્વાર્ટર ફાઇનલમાં હારી ગયા હતા જોકે આ હોવા છતાં લોકો તેમને ફોન કરીને અભિનંદન આપી રહ્યા છે જાણે કે તેમણે મેચ જીતી લીધી હોય. સતીશ કુમારના વિરોધી બોક્સર વર્લ્ડ ચેમ્પિયન બકોદિર જલોલોવે પણ ભારતીય બોક્સરની પ્રશંસા કરી હતી. હકીકતમાં જ્યારે સતીશ જલોલોવ સાથે સ્પર્ધા કરી રહ્યો હતો ત્યારે તેના ચહેરા પર 13 ટાંકા હતા. તેને તેના કપાળ અને જડબામાંથી લોહી નીકળતું હતું જેને રોકવા માટે આ ટાંકાનો ઉપયોગ કરવામાં આવ્યો હતો.\nઆટલી બધી ઈજાઓ હોવા છતાં સતીશ કુમારે જે બહાદુરીથી આ મેચ લડી તે જોવા લાયક હતી. લોકો તેનાથી પ્રભાવિત થયા હતા. તેમનો જુસ્સો અને લડવાની ભાવના અન્ય લોકો માટે પોતે એક ઉદાહરણ બની ગઈ છે. બોક્સિંગની સરખામણીમાં હેવીવેઇટ ઘાતક સાબિત થઈ શકે છે પરંતુ સતીશે તેની પત્ની અને પિતા દ્વારા મનાઈ હોવા છતાં મોઢા પર 13 ટાંકા હોવા છતાં રિંગમાં પ્રવેશ કર્યો હતો.\nપિતાએ કહ્યું હતું કે દીકરાને આ રીતે જોવું ખૂબ જ પીડાદાયક સાબિત થઈ શકે છે. તો હવે પ્રશ્ન એ ઉભો થાય છે કે બે બાળકોના પિતા સતિષે આટલું મોટું જોખમ શા માટે લીધું?\nસતીશે આ જોખમ લેવાનું કારણ મેચમાં મેડલ કે ઈનામનો લોભ નહોતો. ઉલટાનું આવી પ્રતિકૂળ પરિસ્થિતિમાં પણ તેના મનમાં એક જ વાત દોડતી હતી કે 'ખેલાડીએ ક્યારેય હાર માનવી ન જોઈએ'.\nસતીશ આ વિશે કહે છે કે 'મારી નેણ પર7ટાંકા અને મારા કપાળ પર6ટાંકા હતા. મને ખબર નહોતી કે આ મેચમાં ભાગ લઈને હું મરી જઈશ તો નહીં જ પણ હું ચોક્કસપણે જાણતો હતો કે મારે લડવું પડશે. જો હું લડીશ નહિ તો હું આખી જિંદગી અફસોસમાં જીવીશ કે જો હું લડ્યો હોત તો શું થાત? હવે હું મારી જાતથી શાંત અને સંતુષ્ટ છું. હું જાણું છું કે મેં મારું શ્રેષ્ઠ આપ્યું છે.\nબાય ધ વે સતીશ કુમારનો લડવાનો નિર્ણય સાચો હતો. દરેક વ્યક્તિ તેના જુસ્સા અને હિંમતની પ્રશંસા કરી રહ્યા છે. બુલંદશહેરના રહેવાસી સતીશ કહે છે કે વિરોધી બોક્સર જોલોલોવ મેચ બાદ મારી પાસે આવ્યો અને કહ્યું - તે સારી મેચ હતી. મને આ સાંભળીને આનંદ થયો. મારા કોચ એ પણ કહ્યું કે તેમને મારા પર ગર્વ છે. કોઈએ અપેક્ષા રાખી ન હતી કે હું અહીં પહોંચીશ.\nસતીશ આગળ કહે છે કે મારો ફોન બંધ થવાનું નામ નથી લઈ રહ્યો. લોકો મને અભિનંદન આપી રહ્યા છે જાણે મેં મેચ જીતી લીધી હોય. મારી સારવાર ચાલી રહી છે પણ મને ખબર છે કે મારા ચહેરા પર કેટલા ઘા છે.'' સતીશ કુમારે બે વખત એશિયન ગેમ્સમાં બ્રોન્ઝ મેડલ જીત્યો છે. તે કોમનવેલ્થ ગેમ્સ સિલ્વર મેડલ વિજેતા અને રાષ્ટ્રીય ચેમ્પિયન પણ છે. ઓલિમ્પિકમાં ક્વોલિફાય કરનાર તે ભારતનો પહેલો હેવીવેઇટ બોક્સર છે. તે પહેલા કબડ્ડી ખેલાડી હતા ત્યારબાદ સેનામાં પણ સેવા આપી હતી. અહીં આર્મી કોચે તેની પ્રતિભાને ઓળખી અને તેને બોક્સિંગમાં સામેલ કર્યાં.


Buddha Purnima 2021 The Origin of Buddhism and Its Teachings – News18 Gujarati\nઅડધી રાતે તેમણે મહેલ સુખ-સુવિધાનો ત્યાગ કરીને તેમના સવાલનો જવાબ શોધવા નીકળી પડ્યા હતા.\nLast Updated : May 26, 2021, 12:30 IST\nશું આ વર્ષનું પ્રથમ ચંદ્રગ્રહણ ભારતમાં જોવા મળશે? જાણો ગ્રહણને લગતી જાણકારી\nક્યારે છે વૈશાખ પૂર્ણિમા? જાણો તિથિ, શુભ મુહૂર્ત અને પૂજા વિધિ\nછઠ્ઠી સદીમાં ભગવાન બુદ્ધે બૌદ્ધ ધર્મની સ્થાપના કરી હતી. બૌદ્ધ ધર્મની શરૂઆત ભારતમાં થઈ હતી, પરંતુ અત્યારે શ્રીલંકા, મ્યાનમાર, થાઈલેન્ડ, નેપાળ, તિબેટ, ચીન અને જાપાન સહિત અનેક દેશોમાં તેનો અભ્યાસ કરવામાં આવે છે. કહેવાય છે કે, ભગવાન બુદ્ધનો જન્મ ભારત-નેપાળની સીમા પર એક નાના રાજ્ય લુંબિનીમાં સિદ્ધાર્થ ગૌતમના નામે થયો હતો. તેમનો અદભુત ઉછેર થયા બાદ પણ તેમણે જીવનની ઘડપણ, બીમારી અને મૃત્યુ જેવી કઠોર વાસ્તવિકતાને અનુભવ્યા બાદ જાહોજલાલીભર્યુ જીવન ત્યાગ કરવાનો નિર્ણય કર્યો હતો. આ કારણોસર તેમને જીવનનો અર્થ શોધવા માટે પ્રેરણા મળી અને અડધી રાતે તેમણે મહેલ સુખ-સુવિધાનો ત્યાગ કરીને તેમના સવાલનો જવાબ શોધવા નીકળી પડ્યા હતા.\nભગવાન બુદ્ધે બિહારમાં સ્થિત મગધમાં એક બોધિ વૃક્ષ નીચે અનેક દિવસો સુધી ધ્યાન ધર્યું અને જ્ઞાન પ્રાપ્ત કર્યું, તે બાદ તેઓ ભગવાન બુદ્ધ બન્યા. બુદ્ધનો અર્થ થાય છે એક જાગૃત અને પ્રબુદ્ધ વ્યક્તિત્વ. ભગવાન બુદ્ધ બન્યા બાદ તેમણે અનુભવ કર્યો કે દરેક વ્યક્તિમાં અદભુત ક્ષમતા રહેલી છે અને તેને લોકો સમક્ષ રજૂ કરવા માટે માત્ર થોડી મદદની જરૂર છે. ભગવાન બુદ્ધે તેમની શિક્ષાના માધ્યમથી લોકોને આગળ વધવા માટે જ્ઞાન આપવાનો નિર્ણય કર્યો.\nભગવાન બુદ્ધ દ્વારા જે પ્રથમ ઉપદેશ આપવામાં આવ્યો, તેને ધમ્મક્કપ્પવત્તન સુત્ત, જેનો અર્થ છે “ધર્મના ચક્રને ફેરવવું”. આ ઉપદેશમાં આઠ મહત્વની બાબતોનું જ્ઞાન આપવામાં આવ્યું છે. જેમાં યોગ્ય દ્રષ્ટી, યોગ્ય વિચાર, યોગ્ય બોલ, યોગ્ય કાર્ય, યોગ્ય જીવનશૈલી, યોગ્ય પ્રયાસ, યોગ્ય ધ્યાન અને યોગ્ય એકાગ્રતા વિશે કહેવામાં આવ્યું છે. ભગવાન બુદ્ધે પાંચ તપસ્વીઓને શિક્ષા આપી જે તેમના શિષ્ય બન્યા.\nHBD: જેઠાલાલનું પાત્ર ભજવનાર દિલીપ જોશીએ ઘણી ફિલ્મોમાં કર્યું છે કામ, સલમાન સાથે છે કનેક્શન\nબૌદ્ધ ધર્મ શું ઉપદેશ આપે છે?\nબૌદ્ધ ધર્મના ઉપદેશમાં જીવનને નિરંતર પરિવર્તનની પ્રક્રિયાના રૂપમાં જોવામાં આવે છે. બૌદ્ધ ધર્મમાં સુખી અને શાંતિપૂર્ણ જીવનને વધુ મહત્વ આપવામાં આવ્યું છે. બોદ્ધ ધર્મમાં અન્ય દેશોની જીવન માન્યતાઓ વિશે નહીં, પરંતુ પોતાના જીવનને જોવાની અને તેના વિશેની સમજણ વિકસિત કરવાનું શીખવવામાં આવે છે.\nખુદને કેવી રીતે સમજવું અને નિયમિત જીવનમાં આવતી સમસ્યાનો સામનો કેવી રીતે કરવો તેની શિક્ષા આપવામાં આવે છે. બોદ્ધ ધર્મમાં મન પર કાબૂ કેવી રીતે મેળવવો તેની પદ્ધતિ વિકસિત કરવામાં આવી છે અને સૌથી મહત્વપૂર્ણ પદ્ધતિ છે, ‘એકાગ્રતા’. એકાગ્રતાથી મન શાંત રહે છે અને સકારાત્મક વિચારો વિકસિત થાય છે.\nFirst published: May 26, 2021, 12:30 IST


બુક ઓફ ડેડ | ગોલ્ડમેન કેસિનો | ફોન સ્લોટ્સ દ્વારા ચૂકવણી\nડેડ સ્લોટ્સનું પુસ્તક\nપ્લે'ન ગો ગેમ્સએ મનોરંજક ઇજિપ્તની થીમ આધારિત સ્લોટ્સ ગેમ, રજૂ કરી ડેડ સ્લોટ્સનું પુસ્તક, જે હાલમાં એકદમ લોકપ્રિય છે. તમે રમત અને ઘણી વધુ રસપ્રદ સ્લોટ રમતો અજમાવી શકો છો https://www.goldmancasino.com/\nબુક Deફ ડેડ સ્લોટ્સની ઝડપી ઝાંખી\nત્યાં બે વસ્તુઓ છે જે સંપૂર્ણપણે કામ કરી રહી છે ડેડ સ્લોટ્સનું પુસ્તક; પ્રથમ, તે સમજવું અત્યંત સરળ છે અને સરળ, સીધી સુવિધાઓ સાથે આવે છે જેથી ખેલાડીઓ ફક્ત રમતમાં પ્રવેશ મેળવી શકે અને તેનો આનંદ લઈ શકે. બીજું, તે કેટલાક શ્રેષ્ઠ ગ્રાફિક્સ, એક મહાન પૃષ્ઠભૂમિ સ્કોર અને કેટલીક મહાન સુવિધાઓ સાથે આવે છે. આ બધા પાસાંઓ આને એક મહાન રમત બનાવે છે જેનો પ્રયાસ કરવાનો પ્રયાસ ચોક્કસપણે ચૂકતો ન હોવો જોઈએ. તે હાલમાં ઉપલબ્ધ છે https://www.goldmancasino.com/\nબુક Deફ ડેડ સ્લોટ રમતના રસપ્રદ પાસાં\nઆ ડેડ સ્લોટ્સનું પુસ્તક3પંક્તિઓ અને કુલ 10 સક્રિય પેલાઇન્સ સાથે5રીલ્સ દર્શાવે છે. ખેલાડીઓ પાસે તેમની પસંદગી પ્રમાણે 1 થી 10 સુધીની સક્રિય પેઇલ્સની સંખ્યા પસંદ કરવાની પસંદગી છે. હકીકતમાં, રમતોમાં ઘણા બધા વૈયક્તિકરણની મંજૂરી મળે છે કારણ કે ખેલાડીઓ સિક્કાઓની સંખ્યા અને સ્પિન દીઠ સિક્કાઓની કિંમત, પેલિની સંખ્યાની પસંદગી કરવાની ક્ષમતા ધરાવે છે. કુલ મળીને, ખેલાડીઓ સ્પિન દીઠ મહત્તમ દરે ઓછામાં ઓછા 0.10 ક્રેડિટ અને 100 ક્રેડિટ સાથે શરત શરૂ કરી શકે છે.\nઆ ડેડ સ્લોટ્સનું પુસ્તક રસપ્રદ અને આકર્ષક પ્રતીકો સાથે પણ આવે છે. ત્યાં કુલ9પ્રતીકો છે જેમાં માનક રોયલ્સનો સમાવેશ થાય છે, જે ઓછા વેતનનાં પ્રતીકો અને લોકપ્રિય ઇજિપ્તની દેવતાઓ છે જે ઉચ્ચ ચુકવણીનાં પ્રતીકો છે. પૃષ્ઠભૂમિ, પ્રતીકો, વિશેષ સુવિધાઓ અને પૃષ્ઠભૂમિ સંગીત ઇજિપ્તની થીમ મુજબ રચાયેલ છે.\nશું આ રમત ધ્યાનમાં લેવા યોગ્ય છે?\nઆ best thing of any online video slots is the free spins mode, and this is available with the ડેડ સ્લોટ્સનું પુસ્તક પણ. તેથી, ખેલાડીઓ મફત પ્રતીકો કેવી રીતે પ્રાપ્ત કરી શકે છે? આ શક્ય છે જો ખેલાડીઓને3અથવા વધુ છૂટાછવાયા પ્રતીકો મળે, જે બોર્ડમાં ક્યાંય પણ આ રમતમાં ડેડ પ્રતીકનું બુક છે. આવા કિસ્સામાં, ત્રણ પ્રતીકો ભેગા થાય છે, અને પુસ્તક 10 ફ્રી સ્પિન્સ સાથે પ્લેયરને ફ્રી સ્પીન્સ મોડમાં લઈ જવા માટે ખુલે છે. નિ spશુલ્ક સ્પીન શરૂ થાય તે પહેલાં, બોર્ડ પરના એક પ્રતીકને ખાસ વિસ્તરતી પ્રતીક બનવા માટે રેન્ડમ પસંદ કરવામાં આવે છે જે ખેલાડીઓની જીતને મહત્તમ કરવામાં મદદ કરે છે. આમ, મૃત પ્રતીકનું પુસ્તક માં શોધી કા worthવું યોગ્ય છે ડેડ સ્લોટ્સનું પુસ્તક.


કોઠારીયા સોલવન્ટ વિસ્તારમાં પ્રાથમિક સુવિધા આપો પછી વેરા ઉઘરાવો\nરવેચીનગર સહિતની સોસાયટીઓમાં લાઇટ-રસ્તા-ગટર- પાણીની સુવિધા જ નથી : લતાવાસીઓની કમિશ્નરને રજુઆત\nરાજકોટ, તા. ૧૦ : શહેરનાં કોઠારીયા વિસ્તારો છેલ્લા ૪ વર્ષેથી રાજકોટ મ્યુ. કોર્પોરેશનની હદમાં ભળી ગયો છે. છતાં હજુ સુધી કોઠારીયા સોલવન્ટ વિસ્તારમાં રસ્તા-ગટર-પાણી-લાઇન જેવી પ્રાથમિક સુવિધા નથી છતાં તંત્ર દ્વારા વેરા ઉઘરાવવા તજવીજ શરૂ કરી છે. ત્યારે સૌ પ્રથમ આ વિસ્તારમાં પ્રાથમિક સુવિધાઓ અપાયા બાદ જ વેરા બિલ આપવામાં આવે તેવી માંગ રવેચીનગર વિસ્તારનાં રહેવાસીઓએ ઉઠાવી છે.\nઆ અંગે રવેચીનગર શેરી નં.૧માં રહેતા જાગૃત નાગરિક મોહમદ અલી કાદરીએ મ્યુ. કમિશ્નરશ્રીને પાઠવેલ આવેદન પત્રમાં જણાવ્યું છે કે ૧૯૯ર થી આ વિસ્તારમાં લોકો વસવાટ કરે છે. છતાં સ્ટ્રીટલાઇન, ગટર, રસ્તા-પાણીની નિયમિત અને વ્યવસ્થિત સુધિવા નથી. આપવામાં આવી હવે મ્યુ. કોર્પોરેશને આ વિસ્તાર સંભાળી લીધો છે. ત્યારે તમામ પ્રકારનાં વેરા ઉઘરાવવા તજવીજ હાથ ધરાઇ છે. ત્યારે સૌ પ્રથમ આ વિસ્તારમાં રોડ-ગટર-લાઇટ પાણી જેવી રોજીંદી જરૂરીયાતની પ્રાથમિક સુવિધાઓ આપી દેવાય તો સમગ્ર વિસ્તારનાં રહેવાસીઓ સામુહિક રીતે સ્વેચ્છાએ વેરા ભરવા તૈયાર છે ત્યારે આ બાબતે તાત્કાલીક યોગ્ય કરવા માંગ છે. (૯.૭)


ગુજરાતમાં આ જગ્યાએ ખેડૂતે ખોલ્યો પ્રાકૃતિક સ્ટોર, મળશે આ પ્રાકૃતિક વસ્તુઓ, જાણો વધુ વિગત. - Amreli Live\nમિત્રો, અમદાવાદ (ગુજરાત) માં મધ્ય બોપલ, કર્ણાવતીમાં એક ખેડૂતે વૈદિક પ્લાસ્ટર કરેલું પોતાનું પ્રાકૃતિક વેચાણ કેન્દ્ર શરુ કર્યું છે. તેનું નામ ‘અંજલા પ્રાકૃતિક સ્ટોર’ રાખવામાં આવ્યું છે. આ કેન્દ્ર પર શાકભાજી, અનાજ, કઠોળ, શીંગતેલ, ગાયનું ઘી, દેશી ગોળ વગેરે સામગ્રીઓનું વેચાણ કરવામાં આવશે. આ સ્ટોરના નામ પરથી તમે સમજી ગયા હશો કે, અહીં પ્રાકૃતિક વસ્તુઓ મળશે. એટલે કે પ્રાકૃતિક ખેતી દ્વારા ઉગાડેલી શુદ્ધ વસ્તુઓનું અહીં વેચાણ થશે.\nતેમના લક્ષ્ય આ મુજબ છે –\nરાસાયણિક ખાતર અને જંતુનાશક ઝેરથી મુક્ત ખેતી,\nગાયના છાણ અને ગૌમૂત્ર આધારિત ખેત પેદાશો,\nવિષમુક્ત-આરોગ્ય વર્ધક ખોરાક,\nસમૃદ્ધ પ્રગતિશીલ ખેડૂત,\nરોગ મુક્ત ભારત.\nટૂંકમાં કહીએ તો ખેડૂત પ્રાકૃતિક ગૌ આધારિત ખેતી કરશે. એટલે કે રાસાયણિક ખાતર અને જંતુનાશક દવાઓ વગરની ખેતી. પ્રાકૃતિક ખેતી દ્વારા ગાયના છાણ અને ગૌમૂત્ર આધારિત ખેત પેદાશો તૈયાર થાય છે. આ રીતે તૈયાર કરેલી ખેત પેદાશો સ્વાસ્થ્યને નુકશાન નથી કરતી. ખેડૂત વિષમુક્ત-આરોગ્ય વર્ધક ખોરાક તૈયાર કરીને રોગ મુક્ત ભારત બનાવવા માંગે છે. જે એક ખુબ જ ઉત્તમ પગલું છે.\nમિત્રો એવું કહેવાય છે કે વર્ષ 1945 થી દૂનિયામાં અને 1965 થી ભારતમાં રાસાયણિક ખેતીની શરુઆત થઇ હતી. રાસાયણિક ખેતીને પ્રકૃતિની વિરુધ્ધની એટલે કે વિકૃતિક ખેતી કહી શકાય. તેમાં રાસાયણિક ખાતર અને ઝેરી જંતુનાશક દવાઓનો ઉપયોગ થાય છે જે દરેક સજીવના સ્વાસ્થ્ય માટે નુકશાન કારક છે. અને કેટલાય સંશોધનોમાં આ વાત સામે આવી ચુકી છે.\nહવે પ્રાકૃતિક ખેતીની વાત કરીએ, તો પ્રાકૃતિક ખેતીમાં રાસાયણિક ખાતર અને ઝેરી જંતુનાશક દવાઓનો ઉપયોગ થયો નથી. તેમાં કોઈ જીવને હાનિ નથી થતી અને દરેક તેમનો લાભ લઇ શકે છે, જેમ કે પશુ, પક્ષીઓ, નાના મોટા જીવ જંતુઓ, કૂદરત પોતે અને માનવીઓ. આ દરેક ખેતીની જુદી જુદી પ્રક્રિયામાં પોત પોતાનું યોગ દાન આપે છે.\nગાય આધારિત પ્રાકૃતિક ખેતી : એ વાતમાં કોઈ શંકા નથી કે, ગાય માતા આપણા માટે એક વરદાન છે. આપણે ત્યાં ગાયને માતા ગણવામાં આવે છે, કેમ કે તેનો ફાળો ફક્ત માનવીના જીવનમાં જ મહત્વનો નથી, પરંતુ કુદરતનાં વિકાસ માટે પણ તે પોતાનો મહત્વનો ફાળો આપે છે. તે કુદરતે આપેલી અમૂલ્ય ભેટ છે. ગાયનું છાણ તથા ગૌમુત્ર ખેતી માટે જરૂરી ખાતર બનવા માટે ઉપયોગી છે. આ મૂલ્ય વર્ધિત છાણ અને ગૌમૂત્ર પાકમાં આવતા રોગ-જીવાતને અટકાવે છે, અને પાકના વિકાસમાં મદદ કરે છે. ગાયનું છાણ, ગૌમૂત્ર, છાસ, જીવામૃત વગેરે જમીનના સુધારા માટે જરુરી.\nએક્સપર્ટ કહે છે કે, બળદ શક્તિ અને બળદ સંચાલિત હળ જમીનમાં માત્ર ૧૦ ઇંચ ઊંડાઈ એજ જાય છે, તેથી અળસિયા અને અન્ય જીવાતો સુરક્ષિત રહે છે, અને જમીનની ફળદ્રુપતા કાયમી જળવાઈ રહે છે. જયારે ટ્રેક્ટરથી એક દોઢ ફુટ ખેડ થવાના કારણે જમીનની ફળદ્રુપતા ક્ષીણ થાય છે. એક ગાય માતા 15 વિઘા જમીન માટે ખાતર અને કીટનિયંત્રણ દવા આપે છે. ગાયના 1 ગ્રામ છાણમાં 300 થી 500 કરોડ બેક્ટેરિયાઓ હોય છે. 10 કિલો છાણમાં 30 લાખ કરોડ બેક્ટેરિયાઓ થાય છે. અને જીવામૃત બનાવીએ એટલે દર વીસ મિનિટે તેની સંખ્યા બમણી થાય છે. બે દિવસમાં ગણી ન શકાય એટલા બેક્ટેરિયા થાય છે. જે જમીનને ફળદ્રુપ કરવાનું કામ કરે છે.\nજો ખેડૂત પોતાના ખેતરમાં ગૌમુત્ર, છાણિયું ખાતર અને છાશનો યોગ્ય ઉપયોગ કરે, તો તે વિવિધ કૃષિ પાકોને જોઇતા તત્વોની પૂર્તિ કરી શકે છે. આવા કુદરતી ખાતરો જમીનમાં ઉમેરવાથી જમીનમાં ખેડૂતને ઉપયોગી થઇ પડે એવા સુક્ષ્મ જીવાણુઓની સંખ્યા વધે છે. જેઓ જમીનમાં હવાની અવર-જવર વધારે છે. ગૌ મુત્ર, છાણ અને ગાયના દૂધની ખાટી છાશ જમીનની ફળદ્રુપતા વધારનારા શ્રેષ્ઠ તત્વો સાબિત થઈ રહ્યા છે. એટલે પ્રાકૃતિક ખેતીને સમર્થન આપવું જરૂરી અને ફાયદાકારક છે.\nમિત્રો, દરેક ઇકોફ્રેન્ડલી ઉત્પાદન એ ખેડૂત ફ્રેન્ડલી હોય છે. તેથી જો તમે સાચા ખેડૂત અથવા ખેડૂત પ્રેમી હોવ તો ખેડુતો અને ધરતી માતાના સારા ભવિષ્ય માટે ઇકોફ્રેન્ડલી અને ઓર્ગેનિક વસ્તુઓ જ ખરીદો. અલબત્ત તે તમારા અને તમારા પરિવારના સારા સ્વાસ્થ્ય માટે જરૂરી પણ છે. ગૌ માતાની જય, જય જવાન, જય કિસાન.


Tataની Tiago CNG કાર લૉન્ચ, 6.09 લાખ રૂપિયામાં મળશે - Ab Tak Gujarat\nTataની Tiago CNG કાર લૉન્ચ, 6.09 લાખ રૂપિયામાં મળશે\nTata Motorsએ પોતાની સીએનજી કાર લૉન્ચ કરી છે. કંપનીએ પોતાની Tiago અને Tigor મૉડલને iCNG ટેકનોલોજી સાથે લોન્ચ કરી છે. આ સાથે જ હવે સીએનજી સેગમેન્ટમાં મારૂતિ અને હુંડઇની કારોને Tata CNG Cars પડકાર ઉભો કરશે.\nસૌથી વધુ પાવર ધરાવતી સીએનજી કાર\nTata Motorsનો દાવો છે કે તેમની સીએનજી કાર સેગમેન્ટમાં સૌથી વધુ પાવર જનરેટ કરનારી કાર છે, કારણ કે મોટાભાગની સીએનજી કાર કમ પાવર પેટ્રોલ એન્જિન પર બેસ્ડ છે પરંતુ કંપનીએ પોતાની iCNG ટેકનોલોજીને 1.2 લીટર રેવોટ્રૉન 3- સિલિન્ડર એન્જિન પર ડેવલપ કર્યુ છે. આ 73.4 PSની મેક્સ પાવર અને 95Nmના પીક ટોર્ક જનરેટ કરે છે. બન્ને ગાડી5સ્પીડ મેન્યુઅલ ટ્રાન્સમિશન સાથે આવે છે.\nગ્રાઉન્ડ ક્લિયરન્સ પણ શાનદાર\nકંપનીનું કહેવુ છે કે ભલે તેને બૂટ સ્પેસમાં સીએનજી કિટને ફિટ કરી છે પરંતુ તેની બન્ને કારની ગ્રાઉન્ડ ક્લિયરન્સ શાનદાર છે. Tiago iCNGમાં આ 168mm અને Tigor iCNGની 165mm છે. આ ગાડી પર સારૂ કંટ્રોલ આપે છે. બીજી તરફ પશ્ચિમી ઘાટ જેવા પહાડી અને ઉંધા-સીધા રસ્તા પર પણ સારૂ પ્રદર્શન કરે છે.\nટાટા મોટર્સે પોતાની સીએનજી કારમાં એકસ્ટ્રા સેફ્ટી ફીચર આપ્યુ છે. જો કોઇ પણ રીતે ગાડીમાં સીએનજી લીકેજ થાય છે તો તેમાં લાગેલી લીક ડિટેક્શન ટેકનોલોજી ગાડી સીએનજીથી પેટ્રોલ મોડ પર શિફ્ટ કરી દે છે. આ ટેકનોલોજી ડ્રાઇવરને ગેસ લીક વિશે એલર્ટ પણ કરે છે. ગાડીને તુરંત બંધ કરીને અલગથી એક માઇક્રો સ્વિચ આપવામાં આવી છે.\nમાર્કેટમાં સીએનજી કારને ઇકોનોમી કાર તરીકે જોવામાં આવે છે. માટે તેમાં કેટલાક ફીચર્સની કમી છે અથવા આ બેસ મોડલમાં જ મળે છે. Tataએ આ સેગમેન્ટમાં પોતાની ગાડીમાં કેટલાક પ્રીમિયમ ફીચર્સ આપ્યા છે. જેમાં એલઇડી ડીઆરએલ લાઇટ્સ, પ્રોજેક્ટર હેડલેપ્સ, ક્રોમ ફિનિશ, હરમન ટચસ્ક્રીન ઇન્ફોટેઇનમેન્ટ સિસ્ટમ સામેલ છે. આ સિવાય ડુઅલ એરબેગ, પાર્કિગ સેન્સર્સ જેવા સેફટી ફીચર્સ પણ સામેલ છે.\nPrevious articleઘરે રહીને કરો આ6સમાન્ય કસરત: ઠંડી, કોરોના અને વાયરલ ક્યારે નહીં આવે તમારી આસપાસ\nNext articleસાનિયા મિર્ઝાએ સંન્યાસની જાહેરાત કરી, આ સીઝન પછી ટેનિસને અલવિદા કહેશે


15 ડિસેમ્બરે સૂર્ય ધનુ રાશિમાં પ્રવેશ કરશે, શુભ કાર્ય અટકશે, ખર્મો શરૂ થશે.. - Gujarat Circle\nHome Rashifal 15 ડિસેમ્બરે સૂર્ય ધનુ રાશિમાં પ્રવેશ કરશે, શુભ કાર્ય અટકશે, ખર્મો શરૂ...\n15 ડિસેમ્બરે સૂર્ય ધનુ રાશિમાં પ્રવેશ કરશે, શુભ કાર્ય અટકશે, ખર્મો શરૂ થશે..\nડિસેમ્બર મહિનામાં, ભગવાન સૂર્ય ધનુ રાશિમાં પ્રવેશ કરશે, સૂર્ય ધનુ રાશિમાં પ્રવેશ કરીને બધા શુભ કાર્ય બંધ થઈ જશે અને ધર્મ શરૂ થશે. આ પછી, 14 જાન્યુઆરીએ, મકરસંક્રાંતિ પર 14 જાન્યુઆરીએ સૂર્ય ભગવાન મકર રાશિમાં પ્રવેશ કરશે. એવું માનવામાં આવે છે કે ધનુ સંક્રાંતિ પર ભગવાન સૂર્યદેવની પૂજા કરવાથી ભાવિ સૂર્યદેવની જેમ ચમકે છે.\nધનુ સંક્રાંતિ શું છે: ટ્રાન્સમિશન કરતી વખતે સૂર્યદેવ વૃશ્ચિક રાશિથી ધનુ રાશિમાં પ્રવેશ કરશે. ધનુ રાશિમાં સૂર્યની પ્રવેશને ધનુ સંક્રાંતિ કહેવામાં આવે છે. આ સાથે જ ધર્મસનો પ્રારંભ થશે. વિવાહદી માંગલિક અને શુભ કાર્યોનો ખર્મોમાં પ્રતિબંધ છે.\nજ્યારે સૂર્ય ભગવાન ધનુ અથવા મીન રાશિના નિશાનીમાં રહે છે, ત્યારે તે સમયને ખમાસ કહેવામાં આવે છે. પૌષ એ ખમાનો મહિનો છે, જેમાં કોઈ પણ જાતની કર્કશ ક્રિયાઓ, લગ્નોત્સવ,અથવા કોઈપણ સંસ્કાર કરવામાં આવતા નથી. તીર્થસ્થળની મુલાકાત લેવા માટે ધર્મસને શ્રેષ્ઠ મહિનો માનવામાં આવે છે.\n2020 વર્ષનું છેલ્લું સૂર્ય ગ્રહણ આ મહિનામાં ધનુ સંક્રાંતિમાં શું કરવું: ધનુ સંક્રાંતિના દિવસે ઘરોમાં ભગવાન સત્યનારાયણની પૂજા કરવામાં આવે છે. આ દિવસે પવિત્ર નદીઓમાં સ્નાન કરવાથી પાપોથી મુક્તિ મળે છે. ધનુ સંક્રાંતિ પર કોઈએ સૂર્ય ભગવાનની પૂજા કરવી જોઈએ.\nએવું કહેવામાં આવે છે કે સૂર્યની પૂજા કરવાથી તમારું ભવિષ્ય પણ ઉજળું થાય છે. ભગવાન જગન્નાથની પૂજા ઓડિશામાં ધનુ સંક્રાંતિ પર થાય છે. આ દિવસે ભગવાન જગન્નાથને મીઠી જગત ચડાવવામાં આવે છે.\nરાશિચક્રના પ્રભાવ પર અસર: કર્ક રાશિ, સિંહ રાશિ, તુલા રાશિ, કુંભ અને મીન રાશિ માટે આ રાશિનું ચિહ્ન ખૂબ જ શુભ છે. આ રાશિના બદલાવ સાથે ઘણા રાશિચક્રો સકારાત્મક પરિણામ આપશે.\nPrevious article૧૫૬ વર્ષ પછી સિંહરાશિ ના લોકો માટે આજનો દિવસ ખૂબ જ સારો છે, જાણો તમારી કુંડળી..\nNext articleશુભ સમાચાર આ4રાશિના સંકેતો પર શિવ કૃપા, પ્રગતિ અને સંપત્તિનો માર્ગ ખોલશે


આરફિન ઇન્ડિયામાં બોનસ પાછળ શેરમાં તેજી - NGS Business\nઆરફિન ઇન્ડિયામાં બોનસ પાછળ શેરમાં તેજી-ચર્ચાસ્પદ શેરો-શેરબજાર-Economic Times Gujarati\nઆરફિન ઇન્ડિયામાં બોનસ પાછળ શેરમાં તેજી\n13 Sep 2017, 1202 hrs IST, ET Bureau\nઅમદાવાદ:અમદાવાદ સ્થિત આરફિન ઇન્ડિયાએ રવિવારે યોજાયેલી કંપનીની વાર્ષિક સાધારણ સભા (એજીએમ)માં કંપનીના પ્રત્યેક શેર દીઠ બે શેરનું બોનસ આપવાની જાહેરાત કર્યા બાદ કંપનીના શેરમાં નોંધપાત્ર લેવાલી જોવા મળી હતી. કંપનીના બોર્ડે રવિવારે સવારે મળેલી બેઠકમાં બોનસ શેરની ભલામણ કરી હતી. જે માટેની રેકર્ડ ડેટ પાછળથી જાહેર કરવામાં આવશે.\nકંપનીએ રૂ.10ની ફેસવેલ્યૂના શેર પર 20 ટકાના દરે ડિવિડન્ડની જાહેરાત પણ કરી હતી. ગયા વર્ષે કંપનીએ 15 ટકા ડિવિડન્ડ ચૂકવ્યું હતું. એલ્યુમિનિયમ ક્ષેત્રે સક્રિય કંપનીની કામગીરીમાં છેલ્લાં વર્ષોમાં ઉત્તરોત્તર સુધારો જોવા મળ્યો છે. નાણાકીય વર્ષ 2016-17માં કંપનીએ શેર દીઠ રૂ.40.08ની કમાણી (ઇપીએસ) નોંધાવી હતી. જે અગાઉના વર્ષ દરમિયાન રૂ.21.90 હતી. આમ વાર્ષિક ધોરણે ઇપીએસમાં બમણી વૃદ્ધિ જોવા મળી હતી.\nછેલ્લાં 25 વર્ષથી સક્રિય આરફિન એલ્યુમિનિયમ ક્ષેત્રે વિવિધ પ્રોડક્ટ્સનું ઉત્પાદન કરે છે. જેનો ઉપયોગ ઇન્ફ્રાસ્ટ્રક્ચર, પાવર ટ્રાન્સમિશન અને ઓટોમોબાઇલ ક્ષેત્રે થાય છે. કંપનીની સાત મુખ્ય પ્રોડક્ટ્સમાં વાયર રોડ, ફેરો ટાઇટેનિયમ, એલ્યુમિનિયમ એલોય્ઝ, કંડક્ટર્સ, કોર્ડ વાયર્સ અને એલ્યુમિનિયમ ડેઓક્સનો સમાવેશ થાય છે. કંપની કુલ 67,400 મેટ્રિક ટનની ઉત્પાદન સુવિધા ધરાવે છે. જેમાંથી હાલમાં 46,000 મેટ્રિક ટનનો વપરાશ ધરાવે છે.\nકંપનીની વપરાશ ક્ષમતા ઝડપથી વધી રહી છે અને કેટલાક સમય બાદ તેણે ક્ષમતાવૃદ્ધિ કરવી પડશે એમ કંપનીના એમડી જતીન શાહે જણાવ્યું હતું. કંપનીએ કોર્ડ વાયર પ્લાન્ટની ક્ષમતામાં વૃદ્ધિ કરી હતી અને એલ્યુમિનિયમ એલોય ઈનગોટ્સના વેચાણમાં વીતેલા વર્ષે 500 ટકાની વૃદ્ધિ દર્શાવી હતી.\nઉપરાંત કંપનીએ માસ્ટર અને ફેરો એલોય્ઝનું એક નવું વર્ટિકલ પણ ઊભું કર્યું છે. કંપનીની પ્રોડક્ટ્સ સ્થાનિક બજાર ઉપરાંત નિકાસ બજારમાં પણ ઉપયોગમાં લેવાય છે. જેમાં જાપાન અને મધ્ય-પૂર્વના દેશો મુખ્ય છે. છેલ્લાં વર્ષોમાં કંપનીની કામગીરીમાં તીવ્ર વૃદ્ધિ જોવા મળી છે.\nજેમ કે નાણાકીય વર્ષ 2011-12માં કંપનીનું ટર્નઓવર માત્ર રૂ.16 કરોડ હતું. જે છેલ્લાં પાંચ વર્ષમાં સરેરાશ 141 ટકાની વૃદ્ધિ સાથે રૂ.406.26(નાણાકીય વર્ષ 2016-17) કરોડ થયું છે. જ્યારે કંપનીનો ચોખ્ખો નફો પણ સમાન ગાળામાં 108 ટકાની સરેરાશ વાર્ષિક વૃદ્ધિ સાથે રૂ.12 લાખ પરથી રૂ.13.01 કરોડ પર પહોંચ્યો છે. કંપનીએ તાજેતરમાં જ જાપાનની કંપની સાથે સહયોગ કર્યો છે અને ત્યાં નોંધપાત્ર નિકાસ બજાર ઊભું કરવાનો પ્રયાસ કરી રહી છે એમ પણ શાહે ઉમેર્યું હતું.


તેજસ એકસપ્રેસ મોડી પડતા પેસેન્જરોને રૂ.૧૦૦નું વળતર ચૂકવવામાં આવશે - Western Times News\nતેજસ એકસપ્રેસ મોડી પડતા પેસેન્જરોને રૂ.૧૦૦નું વળતર ચૂકવવામાં આવશે\nમુંબઇ, બુધવારે મુંબઈ સેન્ટ્રલ તરફ જતી અમદાવાદ-મુંબઈ તેજસ એકસપ્રેસ ૮૦ મિનિટ મોડી પડતા તેના ૬૩૦ જેટલા પેસેન્જરોને ૧૦૦ રૂપિયાનું વળતર ચૂકવવામાં આવશે. બપોરે ૧૨.૩૮થી બપોરે ૧.૩૦ વાગ્યા સુધી મીરા રોડ અને ભાયંદર વચ્ચે ઓવરહેડ ઈકિવપમેન્ટ (OHE)માં ટેકનિકલ ખામી સર્જાતા વેસ્ટર્ન રેલવે સર્વિસને અસર થઈ હતી. જેના કારણે, તેજસ એકસપ્રેસ સહિતની ચાર લાંબા-અંતરની ટ્રેનો મોડી પડી હતી. IRCTCના પબ્લિક રિલેશન ઓફિસરે (PRO)કહ્યું કે, ‘ઓવરહેડ ઈલેકિટ્રક વાયરમાં ટેકનિકલ ખામી સર્જાતા ટ્રેન મોડી પડી હતી. ટ્રેન ૭૫ મિનિટ કરતાં વધારે મિનિટ મોડી પડતા પેસેન્જરોને ૧૦૦ રૂપિયાનું વળતર મળશે. પૈસા મળે તે પહેલા પેસેન્જરોએ કલેમ રજૂ કરવો પડશે.\nIRCTCના અંદાજ પ્રમાણે ૬૩૦ પેસેન્જર વળતર મેળવવાપાત્ર છે. પેસેન્જર ૧૮૦૦-૨૬૬-૮૮૪૪ પર કોલ કરીને અથવા [email protected] પર ઈ-મેલ કરીને તેમનો કલેમ રજિસ્ટર કરાવી શકશે. તેમણે ઈન્શ્યોરન્સ નંબરના સર્ટિફિકેટની સાથે PNR નંબર તેમજ કેન્સલ ચેક સબમિટ કરાવવો પડશે. માહિતી આપ્યાના એક દિવસની અંદર પ્રક્રિયા થઈ જશે. ટ્રેન એક કલાક કરતાં વધારે સમય માટે મોડી પડશે તો ૧૦૦ રૂપિયા અને બે કલાક મોડી પડી તો ૨૫૦ ચૂકવવામાં આવશે તેવી જાહેરાત પહેલા જ કરાઈ હતી.\nતેજસ એકસપ્રેસને ૧૭ જાન્યુઆરીએ અમદાવાદથી લીલી ઝંડી અપાઈ હતી અને આ પહેલી વખત છે જયારે પેસેન્જરોને ટ્રેન મોડી પડતાં વળતર અપાઈ રહ્યું છે. ભારતીય રેલવેમાં તેજસ એકસપ્રેસ એકમાત્ર એવી ટ્રેન છે જે મોડી પડતાં પેસેન્જરોને વળતર આપે છે. IRCTC મુંબઈની ખાનગી ઈન્શ્યોરન્સ કંપની લિબર્ટી જનરલ ઈન્શ્યોરન્સ કંપની લિમિટેડના માધ્યમથી તેજસ એકસપ્રેસના પેસેન્જરોને વીમો પણ આપે છે. તેજસ એકસપ્રેસે અંધેરી સ્ટેશન પર હોલ્ટ પણ કર્યો હતો, કારણ કે કેટલાક પેસેન્જરોને ડર હતો કે ટ્રેન મોડી પડતાં તેમની ફ્લાઈટ મિસ થઈ જશે. PROએ કહ્યું કે, ‘આમ તો અંધેરી સ્ટેશન પર ટ્રેન ઉભી રહેતી નથી પરંતુ ફ્લાઈટ ચૂકી ન જવાય તે માટે કેટલાક પેસેન્જરોએ વિનંતી કરતાં બે મિનિટ માટે ટ્રેનને ત્યાં ઉભી રખાઈ હતી’.\nPrevious નાના વેપારીઓને GST રિટર્ન ભરવા માટે વધુ સમય મળશે\nNext વિશ્વમાં બેકારીનો આંકડો પહોંચ્યો 47 કરોડથી પાર


સાપ્તાહિક રાશિ ભવિષ્ય | weekly horoscope - Sambhaav News\nમેષઃ આ જાતકો કોઇપણ વ્યક્તિને પ્રમાણિકતાથી ચાહે છે, પણ જ્યારે લાગણી વ્યક્ત કરવાની વાત આવે ત્યાં માર ખાઇ જાય છે.. ગયા સપ્તાહના અભ્યાસને આગળ ધપાવીને આપ લોકો સાથે વધુ સારી રીતે વાતચીત કેવીરીતે કરી શકાય તે શીખી રહ્યા છો. સ્વાભાવિક રીતે જ આપ ઋજુતા અને કોઇ દ્વારા લેવાતી આપની કાળજીનો આનંદ અનુભવી શકશો. આપ જીવનમાં શું મેળવવા માગો છો તેનું પુનઃમૂલ્યાંકન કરવાનો આ શ્રેષ્ઠ સમય છે\nવૃષભઃ આપની કલ્પના, ક્ષમતા અને આશાવાદમાં જબરદસ્ત વધારો થશે. આપ પોતાના શોખ, નવી પ્રવૃત્તિઓ, મિત્રો અને નવા ક્ષેત્રના અભ્યાસ તથા સંશોધન માટે સમય ફાળવશો. આ સમયે આપને તંત્ર-મંત્ર ,નક્ષત્ર ભૌતિક રાસાયણિક શાસ્ત્રમાં રસ પડે તેવી પણ શક્યતા છે. આપ જે દૃષ્ટિકોણ મેળવશો તેનાથી વધુ સર્જનાત્મક બનશો. તે આપના અંગત જીવનમાં પણ નવા રંગ ઉમેરશે. આ સમય ઘણા બૌદ્ધિક ફાયદાઓ મેળવવાનો છે.\nમિથુનઃ વ્યક્તિગત, ભાવનાત્મક, આધ્યાત્મિક અને આર્થિક દૃષ્ટિએ આપ એક પતંગિયાની જેમ વૃદ્ધિ પામો, વિકસો અને રૂપાંતરિત થાઓ. આ વિકાસ બૌદ્ધિક ક્ષેત્રે હોય તેવી પણ શક્યતા છે, જેમકે રિફ્રેશર કોર્સ, સંશોધન વગેરે. આ વિકાસયાત્રામાં સંદેશવ્યવહાર અને સંપર્ક ઘણા મહત્વના છે તેથી ગણેશજી આપને એકલા નહી પડી જવા માટે ચેતવે છે. લોકો આપને મદદ કરશે તેથી તેમની પર વિશ્વાસ મૂકતા શીખો. જીવનમાં યોગ્ય તક ઝડપી લેવી જોઇએ.\nકર્કઃઆ તબક્કામાં આપ જે કંઇ કરશો તેની અસર ભવિષ્ય પર થશે. કર્ક જાતકો પોતાની જાતનું ઘણું ઊંચું મુલ્યાંકન કરે છે. અને તેને જાળવી રાખવા બધું જ કરે છે. તે માટે ફિલસૂફી, ધ્યાન અને કાર્યનો આશરો લેશો. સ્વાભાવિક રીતે તેના કારણે જરૂરિયાતમંદો અને બિમારની કાળજી લેવાની પ્રેરણા મળશે. આપનું જીવન હવે ઘણાં ક્ષેત્રે ,ખાસ કરીને ભૌતિક અને લાગણીના ક્ષેત્રમાં પ્રગતિ કરશે.\nસિંહઃ આ સપ્તાહે આપની લોકપ્રિયતામાં જબરદસ્ત વધારો થશે.. આપ જે રીતે લોકોનો સંપર્ક કરી રહ્યા છો તે આપનો વધતો જતો આત્મ વિશ્વાસ અને સફળતા દર્શાવે છે. કોઇપણ પ્રવૃત્તિ કે પ્રોજેક્ટ માટે લોકોને મળવું આવશ્યક છે. ગણેશજી કહે છે કે કામની અવગણના કરશો નહી. આપના પરિવારજનો અને સ્વજનો આપના પગ જમીન પર રાખશો. આપની આસપાસ શું બની રહ્યું છે તે માટે સભાન રહેવાની જરૂર છે.\nકન્યાઃ આપનું આ સપ્તાહ સખત પરિશ્રમ અને મજૂરી કરવાનું સપ્તાહ પુરવાર થશે. પરંતુ માત્ર કઠોર પરિશ્રમ કરવાથી જ ઇચ્છિત પરિણામ મેળવી શકાતું નથી. બળજબરીથી વશ થઇને તો કોઇપણ વ્યક્તિ મહેનત કરશે, તેથી આપ જે ગુણવત્તા અને સર્જનાત્મકતા દર્શાવશો તેને જ ગણતરીમાં લેવાશે. આથી આપે કામમાં ઉત્કૃષ્ટતા મેળવવા પ્રયત્નો કરવા પડશે. અને તે સાચા, ગંભીરતાથી તેમ જ હ્રદયપૂર્વક કરેલા પ્રયાસોથી જ પ્રાપ્ત થશે.\nતુલાઃ આ સપ્તાહે આપની પ્રવૃત્તિઓ ખરેખર પ્રભાવશાળી, સરાહનીય અને અવિરત બની રહેશે. આપ આપની રીતે આનંદનો અનુભવ કરશો. આપના માટે આ સમય ફક્ત સારો જ છે એટલું જ નહીં આપ આ સમય દરમિયાન પાર્ટી, સગાં સબંધીઓ મિલન મુલાકાત થાય. સૌથી સારી વાત એ છે કે આ તબક્કો સંપૂર્ણપણે આનંદ-પ્રમોદનો હશે. કામ અને સામાજિક મેળાવડામાં ભાગ લેવો બન્ને પ્રવૃત્તિઓ તમને ગમશે.\nવૃશ્ચિકઃ સખત મહેનત અને તગડો પુરસ્કાર એ અઠવાડિયાનું તમારું ફળકથન રહેશે. તમે પ્રસંશા અને શાબાશી મેળવશો. પ્રવાસ અને મેળવડામાં તમે વ્યસ્ત રહેશો. આ અઠવાડિયે તમે જે મહેનત કરશો એની સફળતા, પ્રસિદ્ધિ, ઓળખ તમને મળવાને લીધે તમે એ મહેનતનો આનંદ પણ માણી શકશો. એના લીધે ભવિષ્યમાં પણ તમને માન- સન્માન મળી શકે છે. મિલકત પાછળ આપ આપનું મગજ લગાવી શકશો.\nધનઃ નવાં શિખરો સર કરવાનું સપ્તાહ છે. પરંતુ આ અંગે સ્પષ્ટતા કરતાં ગણેશજી કહે છે કે આપે બૌદ્ધિક અને ભાવનાત્મક ક્ષેત્રમાં આ ઊંચાઇએ પહોંચવાનું છે. મુસાફરી સરળ રહેશે એ જ રીતે જીવન અને અન્ય લોકો પ્રત્યેનો આપનો અભિગમ પણ સરળ રહેશે. પરિવારની સુખાકારી અને સમૃદ્ધિ, નોકરી, ધંધા વ્યવસાયમાં પ્રગતિ, લગ્નજીવનમાં સંવાદિતા, આનંદ અને સારી સોબત આ બધું જ આપને આ સમયગાળા દરમ્યાન મળશે.\nમકરઃઆ સપ્તાહમાં આપને અચાનક જ વરવી વાસ્તવિકતાનો ખ્યાલ આવશે અને સમજાશે કે અત્યાર સુધી આપે અનુભવેલો સુખદ સમય ગઇ ગુજરી બની ગયો છે. ફરી એકવાર આપ ચિંતા અને ટેન્શનથી ઘેરાયેલા હશો. તેથી આપે ઘર અને કાર્યક્ષેત્રે જે તબદિલીની આશા રાખી હતી તે ફેરફારો થતાં હજી થોડો વધારે સમય લાગશે. કોઇપણ રીતે આ સમય આપની તાકાત અને નબળાઇઓનું પુનરાવર્તન કરવાનો છે એમ ગણેશજી જણાવે છે.\nકુંભઃ આ સમયગાળો એવો હશે જેમાં આપ મોજમજા અને મનોરંજન જેવી વસ્તુઓ ભૂલી જ જશો. બધી બાજુએથી તમામ પ્રકારનાં ટેન્શન અને ચિંતાઓ આપને ઘેરી વળશે. આટલું ઓછું હોય તેમ લોકો સાથે મુલાકાત, મિટિંગો, કોન્ફરન્સો જેવી વધારાની પ્રવૃત્તિઓથી આપનો કામનો બોજ વધશે. વધારામાં ઘરમાં સમારકામ શરૂ થશે તેનું પણ ટેન્શન રહેશે. લાગણીઓ અગ્રસ્થાન લેશે. ત્યારે આ ભૌતિક સુખો આપને ગૌણ લાગશે.\nમીનઃ આ સપ્તાહે સાચું વલણ અપનાવવું એ આપની જીવનશૈલીનો અંતર્ગત હિસ્સો બની રહેશે. તેનો અર્થ એવો નથી કે આપ ખોટા માર્ગે જઇ રહ્યા છો. ફક્ત એટલું જ કે આ સપ્તાહે આપ દરેક કામમાં યોગ્ય વલણ અપનાવવાનો આગ્રહ રાખશો. આપ સુખ અને દુઃખની કસોટીમાંથી પાર ઊતરી જશો. આ તબક્કામાં આપ માન્યતાઓ, પ્રેરણા અને દિશાની સાચી સમજણ પણ મેળવી શકશો.\nસુરત-ભાવનગર એસી બસ ભાડું રૂ. 500 રો-રો પેક્સની તમામ ટ્રિપ હાઉસફુલ\nBSE-NSE હવે કોમોડિટીમાં વાયદાનું શરૂ કરશે ટ્રેડિંગ\nસ્મશાનના ધુમાડાથી છંછેડાયેલી મધમાખીઓ લોકો પર ત્રાટકી, 30 ઘાયલ\nવિદ્યાર્થીઅોને ઉતાર્યા ને થોડી મિનિટોમાં સ્કૂલવાનમાં અાગ લાગી


1xBet Mobile - 1XBET એપીપી - APK - Download App für Androd und iPhone - સ્પોર્ટ- અને કેસિનો સ્પર્ધકો | 1xBet\n1xbet મોબાઇલ – 1XBET એપીપી – એપ્લિકેશન માટે તમામ રમતો- અને કેસિનો સ્પર્ધકો\nઆકર્ષક ભાવ ઉપરાંત ઉત્સુક રમનારાઓ અપેક્ષા સ્વાગત બેટ્સ અને ઘડિયાળ આસપાસ ઉત્તમ ટેક્નિકલ સપોર્ટ વિવિધ. કાર, ઝડપથી અને સરળતાથી – 1xbet અરજી સાથે ઉત્સુક રમનારાઓ ઉશ્કેરાયેલા રહ્યું છે.\nઅમે શું 1xbet એપ્લિકેશન વિશે ગમે? 1Android માટે xbet મોબાઇલ\n1xbet અરજી મોબાઇલ ફોન અને ગોળીઓ જેવા તમામ આધુનિક ઉપકરણો પર ઇન્સ્ટોલ થઈ શકે છે. તે વાંધો નથી, તે કેમ તે Windows ઓપરેટીંગ સિસ્ટમ છે, Android અથવા iOS છે. એપ્લિકેશન, બધા શરત ઓફર મળી શકે છે, બધા કેસિનો રમતો સમાવેશ થાય છે. અહીં 1xbet સાથે અમારી અનુભવ વાંચો.\nસ્વાગત બોનસ પણ મોબાઇલ એપ્લિકેશનનો ઉપયોગ કરીને ખોલી શકાય, તેમજ નોંધણી અને તમામ થાપણો અને ઉપાડ જેટલી જટીલ પણ કરી શકાય છે અને જ્યારે મુસાફરી અરજી પર.\n1xbet – અરજી\nબંને સ્વાગત બોનસ અને શક્યતા, ઘણા અન્ય ક્રિયાઓ ભાગ, ખેલાડીઓ 1xbet ફોન હોય. નોંધણી પૂર્ણ કર્યા બાદ કોઇ ડિપોઝીટની ચૂકવણી હોવું જ જોઈએ. નવા ગ્રાહક નોંધણી ઘર પર સીધા કરી અને ટેલિફોન અથવા ઇમેઇલ દ્વારા તમામ મહત્વપૂર્ણ વ્યક્તિગત માહિતી અને ઓળખ પુષ્ટિ વધારાના ઇનપુટ જરૂર છે.\n1xbet અરજી રશિયન બુકમેકર દ્વારા ચલાવવામાં આવે છે, જર્મન શરત બજારમાં તેની હાજરી થયેલું છે. સરળ યુઝર ઇન્ટરફેસ અને વિવિધ શરત સેવાઓ કરવું તેમનું વેચાણ અનન્ય નિર્દેશ.\n1xbet અરજી પાછળ બેટ્સ આથી આપવામાં આવે છે3ના5વર્ગીકૃત. હવે 1xbet એપ્લિકેશન ઇન્સ્ટોલ અને સૌથી વધુ લોકપ્રિય રમતો એક શરત સાથે શરૂ!\n1xbet મોબાઇલ – વધુ ક્રિયાઓ આનંદ\nએકવાર તમે 1xbet અરજી પર ક્લાયન્ટ તરીકે નોંધાયેલ છે, તમે પણ તમારા સ્વાગત બોનસ પ્રાપ્ત કર્યા પછી ઘણા લાભો અને અન્ય ક્રિયાઓ અનલૉક કરી શકો છો, તમારા શરત આનંદ સુધારવા. બધી ક્રિયાઓ માટે વેબસાઇટ પર સ્પષ્ટ બોનસ કેલેન્ડરમાં. તમે ત્યાં મળશે, બીજી બાબતોની સાથોસાથ:\nઆકર્ષક જેકપોટ ઇનામ\nનફા અને ખરીદો માટે વાઉચર્સ\nઅને ઘણા વધુ\nતમે કેવી રીતે તમારા પોતાના બોનસ કૅલેન્ડર મેળવી શકું? તરત 1xbet એપ્લિકેશન નોંધણી અને થાપણ તમે જાઓ પછી!\nકોઇ લાંબા સમય સુધી રાહ જુઓ અને શરૂ કરો Andriod માટે હવે 1xbet કાર!\nસસ્તા સોદા: 1xbet કાર સ્વાગત બોનસ\nરશિયામાં 1xbet મોબાઇલ અત્યંત સ્પર્ધાત્મક શરત ઉદ્યોગમાં એક નામ બની ગયું છે. ખાસ કરીને, ગુણોત્તર, ખેલાડીઓ માટે વિતરણ કરવામાં આવે છે કે જે, સરેરાશ ઉપર સારી છે, શું જમ્પ પ્રચંડ માં 1xbets લોકપ્રિયતા મદદ કરી. પણ 100 ટકા સ્વાગત બોનસ, મહત્તમ 130 યુરો હિટ, એક રંગીન વિશ્વમાં સફળતાપૂર્વક નવા ગ્રાહકો આકર્ષે છે.\nસ્વાગત બોનસ પ્રથમ થાપણ પછી તરત જ સક્રિય છે. એકવાર નવા ગ્રાહક પ્રથમ થાપણ 130 યુરો બનાવટોનો, તેમણે 1xbet બોનસ પ્રાપ્ત થશે 130 યુરો. સાથે જ 200 યુરો તેમણે શરત દુનિયામાં જઈ શકે.\nઅને તે આવકાર્ય બોનસ માટે માર્ગ છે:\nમોબાઇલ ઉપકરણ પર એક 1xbet વેબ બ્રાઉઝર ખોલો\nલૉગિન ક્લિક કરો\nતમારી અંગત વિગતો દાખલ કરો અને નવી ક્લાઈન્ટ તરીકે નોંધણી કરાવી\nફોન અથવા ઈ-મેલ દ્વારા એન્ટ્રી પુષ્ટિ\nડિપોઝિટ અને અપ સ્વાગત બોનસ ચૂકવણી 130 યુરો એક\n1xbet કાર સ્વાગત બોનસ અને અન્ય પ્રમોશન\nજોકે સ્વાગત બોનસ એક સુખદ ભેટ છે, હાલમાં તેઓ પાસેથી 1xbet એડવાન્ટેજ હજુ દૂર છે. લગભગ દરરોજ, ગ્રાહકો આકર્ષક ઓફરો મળશે, અલબત્ત જે પણ મોબાઇલ 1xbet જોવા મળે છે.\n1xbet અરજી પર હવે નોંધણી અને પોતાને માટે શ્રેષ્ઠ બોનસ પસંદ. નફાકારક સોદા વિન અને તેમને પ્રમોશન હવે વિચાર!\n1xbet મોબાઇલ એપ્લિકેશનનો ઉપયોગ\nબેટ્સ રમતો મોબાઇલ 1xbet સાથે સંખ્યાબંધ રમતો પ્રેમીઓ શરત માટે એક વાસ્તવિક સારવાર છે. વિશાળ શ્રેણી ઉપરાંત, મૃત્યુ કેસિનો, રમતગમત અને વધુ સમાવેશ, વપરાશકર્તાઓ વ્યવહારુ કાર્યક્રમો પણ લાભ, ડાઉનલોડ અને ઇન્સ્ટોલ કર્યા વગર કામ. વિશ્વ 1xbet ક્યાંય પ્રતિ MobilApp શરૂ કરી શકાય.\nરજિસ્ટર, તમારા થાપણ પુષ્ટિ કરો અને તમે તરત જ શરત મશ્કરી – બધા જ, કે કેમ ટેબ્લેટ અથવા સ્માર્ટફોન – 1xbet વિશ્વમાં માત્ર એક આંગળી દૂર છે.\nતમે 1xbet વપરાશકર્તા પ્રોફાઇલ નથી? પછી થોડા ક્લિક્સ સાથે હવે રજીસ્ટર અને સ્વાગત બોનસ વિચાર, કે જે તમને રમતો ઉત્તેજક દુનિયામાં જાઓ અને મોટા પૈસા જીતી માટે પરવાનગી આપે છે!\nઅલબત્ત, આ માત્ર 1xbet એપ્લિકેશન એક પ્રલોભક સ્વાગત બોનસ છે, પણ એક સરળ-થી-ઉપયોગ ઈન્ટરફેસ. તેથી જ અમે મોબાઇલ એપ્લિકેશન્સ માટે 1xbet એપ્લિકેશન મૂકી છે:4ના5પોઇન્ટ.\nવારંવાર પૂછાતા પ્રશ્નો વિભાગમાં, નોંધણી વિશે તમામ પ્રશ્નો, નોંધણી, સ્વાગત બોનસ આપ્યો અને વધુ વિગતવાર અને વ્યાપક. તમે પણ તેમના પોતાના બેટ્સ અને ચુકવણી પહોંચાડવા માટે સૂચનાઓ મળશે.\nસેલ ફોન પર બેટ્સ બનાવવા\nએપ્લિકેશન, બધા સહભાગીઓ હોય, જે 18. વય સુધી પહોંચી ગયા છો, શક્યતા, ગોઠવણ શરત. આ તરત જ રજીસ્ટ્રેશન પછી કરી શકાય છે. ઓફર બેટ્સ સમાવેશ થાય છે, પરંતુ અહીં સુધી મર્યાદિત નથી,:\nસ્વાગત બોનસ માત્ર બહુવિધ બેટ્સ માટે વાપરી શકાય છે. ખેલાડીઓ ત્રણ નિર્ણયો એક પૂરી કરવી જરૂરી છે. સંયુક્ત બેટ્સ પાંચ વખત રૂપાંતરિત કરવી આવશ્યક છે, જેમાં ઓછામાં ઓછા ગુણોત્તર 1,4 ગીલ્ટ. કોઇ સમય મર્યાદા છે.\nતમે તમારા પ્રથમ શરત સાથે શરૂ તેથી:\n1xbet અરજી દાખલ\nફોન અથવા ઈ-મેલ દ્વારા દાખલ ડેટા પુષ્ટિ\nલઘુત્તમ થાપણ બનાવો 1 યુરો\nતમારા સ્વાગત બોનસ સાફ\nઓછામાં ઓછા તક સાથે બહુવિધ બેટ્સ મૂકો 1,4\nપુનરાવર્તન પાંચ વખત આ દ્વિ\nમોબાઇલ ફોન દ્વારા ચુકવણી\nબેટ્સ ઘણા ચુકવણી વિકલ્પો ઓફર:\nટ્રાન્સફર, ડાયરેક્ટ થાપણ, માસ્ટરકાર્ડ- અથવા Visa ચૂકવણી. ઇ-વોલેટ્સ (Skrill Paysafecard, Neteller …) પણ સપોર્ટેડ છે. ઇચ્છિત ચુકવણી પદ્ધતિ પસંદ કર્યા પછી, ગ્રાહક પ્રક્રિયા મારફતે પગલું દ્વારા પગલું સાથે જોડાયેલું છે. પછી ચુકવણી પુષ્ટિ ઉપલબ્ધ છે, રકમ 1xbet accout માં શ્રેય આપવામાં આવે છે.\nરકમ ચુકવણી બેન્ક ટ્રાન્સફર દ્વારા અથવા Sofortuberweisung સાથે ગ્રાહકોના વિનંતી છે, ક્રેડિટ કાર્ડ અથવા ઈ-વૉલેટ એકાઉન્ટ દ્વારા. સંપર્ક આધાર ગ્રાહક સેવા લાઇવ ચેટ મારફતે સામાન્ય ધંધાકીય કલાકો દરમ્યાન હોય છે, ટેલિફોન અને ઈ-મેલ સુલભ. બધા કનેક્શન્સ મફત છે.\nઉપયોગની સરળતા, ઉચ્ચ સુરક્ષા અવરોધો અને મફત છે વપરાશ – રમતો સટ્ટાબાજીની પર બેટિંગ, કેસિનો મુલાકાતો અને Slotmacherei ક્યારેય આટલું સરળ!


વડોદરા નવરાત્રી ફેસ્ટિવલના ગરબા યુનિ. પેવેલીયન ખાતે યોજાશે\nબુધવાર, ફેબ્રુઆરી 20 2019, 08:37 Hrs(IST)\nનવગુજરાત સમય | Publish Date: Sep42018 8:31PM\n- નવલખી મેદાન ‘કલાનગરી’ ના હાથમાં જતાં વીએનએફના આયોજકોએ પેવેલીયનની કરેલી માંગણીનો સિન્ડિકેટે કર્યો સ્વીકાર\nછેલ્લા ત્રણ વર્ષથી વડોદરાના નવલખી મેદાન પર યોજાતા વડોદરા નવરાત્રી ફેસ્ટિવલના ગરબા હવે આ વખતે યુનિ. પેવેલીયન ખાતે યોજાશે. નવલખી મેદાન પર ‘કલાનગરી કલ્ચરલ ફાઉન્ડેશન’ના ગરબાનું આયોજન થઇ રહ્યુ હોવાથી વીએનએફ દ્વારા મ.સ.યુનિ.ના પેવેલીયનની માંગણી કરવામાં આવી હતી. જે બાબતે આજે મળેલી સિન્ડીકેટમાં મંજૂર આપી દેવામાં આવી હતી. અલબત્ત, તેની શરતો નક્કી કરવા માટે એક કમિટીની રચના કરવામાં આવી હતી.\nમહારાજા સયાજીરાવ યુનિ.ની સિન્ડીકેટની આજે મળેલી બેઠકમાં આ મામલે ચર્ચા કરવામાં આવી હતી. જેમાં છ સભ્યોની સમિતિ બનાવવાનો નિર્ણય લેવામાં આવ્યો હતો. વીએનએફના મુખ્ય કર્તા હર્તા એવા તથા વર્તમાન સિન્ડિકેટ સભ્ય મયંક પટેલે દ્વારા યુનિ.ના વિદ્યાર્થીઓને લક્ષ્યમાં રાખીને કેટલીક ઓફર રજૂ કરવામાં આવી હતી. તે અંગે ચર્ચા થયા બાદ યુનિ.ના છ સભ્યોની એક કમિટી બનાવવાનો નિર્ણય લેવામાં આવ્યો હતો. તેઓ આ ગ્રાઉન્ડ અંગેની શરતો નક્કી કરીને આખરી નિર્ણય લેશે. જો કે, તે અગાઉ ગ્રાઉન્ડ વીએનએફને આપવાનો સૈધ્ધાંતિક નિર્ણય લઇ લેવામાં આવ્યો હતો.\nવડોદરા નવરાત્રી ફેસ્ટીવલના કર્તાહર્તા તરીકે બહુચર્ચીત એવા કૌભાંડી ઉદ્યોગકાર અમીત ભટનાગર અને ઉર્જા મંત્રી તથા વડદરાના અકોટા વિસ્તારના તે સમયના ધારાસભ્ય સૌરભ પટેલનું જ નામ આવતુ હતુ. ભટનાગર બંધુઓ લોન કૌભાંડમાં જેલવાસમાં ભોગવી રહ્યા છે. જ્યારે સૌરભ પટેલનું વડોદરામાંથી રાજકીય સફાયો થઇ ગયો છે. તેવા સંજોગોમાં નવલખી મેદાન પર વીએનએફના ગરબા નહી યોજાય ત્યારે વીએનએફના ખેલૈયાઓમાં નિરાશા ફેલાઇ ગઇ હતી. જો કે, અકોટા મત વિસ્તારના ધારાસભ્ય સીમાબેન મોહીલેના સહકારથી કલાનગરી કલ્ચરલ ફાઉન્ડેશન દ્વારા નવલખી મેદાન પર ખૂબ જ મોટા પાયે ગરબા યોજવાનો નિર્ણય લેવામાં આવ્યો હતો. જેના પગલે થોડા દિવસ અગાઉ તેની જાહેરાત પણ કલાનગરીના સેક્રેટરી અને ભાજપી આગેવાન મેહુલ ઝવેરી દ્વારા જાહેરાત કરવામાં આવી હતી. બીજી તરફ ભટનાગરની ગેરહાજરીમાં વીએનએફના કેટલાક અગ્રણીઓએ ગરબાનું આયોજન કરવા માટે અન્ય ગ્રાઉન્ડ મેળવવાની કવાયત ચાલુ રાખી હતી. આ દરમિયાન યુનિ.ના પેવેલેયનની માંગણી કરવામાં આવી હતી.\nયુનિ. પેવેલીયન ખાતે યોજાનાર ગરબાના કારણે યુનિ.ના વિદ્યાર્થીઓ માટે ગરબા માટેનું સ્થળ મળી રહેશે. ભૂતકાળમાં મા શક્તિના ગરબા આયોજક જયેશ ઠક્કર દ્વારા યુનિ. કેમ્પસમાં ગરબાનું આયોજન કરવામાં આવ્યુ ત્યારે યુનિ.ના વિદ્યાર્થીઓ માટે પ્રવેશ એન્ટ્રી રાહત દરે રાખવામાં આવી હતી. તેમના ગરબામાં યુવતીઓ માટે પ્રવેશ એન્ટ્રીની ફી લેવામાં જ આવતી નથી. તેની સાથે તેઓએ તેમના ટ્રસ્ટમાંથી યુનિ.ને ફાળો પણ આપ્યો હતો. આ મુજબ શરતો નક્કી થયા બાદ વડોદરા નવરાત્રી ફેસ્ટીવલ સાથે કરાર થશે.\nવડોદરા પોલીસે કોની સાથે જોડાશે?\nવગદાર મંત્રી સૌરભ પટેલની દરમિયાનગીરી કારણે છેલ્લા ત્રણ વર્ષથી વડોદરા નવરાત્રી ફેસ્ટીવલ હેઠળ ગરબાના આયોજનમાં વડોદરા પોલીસનું જોડાણ રહેતુ હતુ. આ ટ્રસ્ટ દ્વારા નિયત રકમ વડોદરા પોલીસના વેલ્ફર માટે આપવામાં આવતી હતી. જે બાબતે પણ વિવાદ થયા છે. હવે અકોટા મત વિસ્તારમાં ધારાસભ્ય તરીકે સૌરભ પટેલની ગેરહાજરીમાં વડોદરા પોલીસ વીએનએફ સાથે જોડાશે કે કેમ? તે બાબતે એક પ્રશ્ન ઉભો થયો છે. આ ઉપરાંત વીએનએફનું નામ અમીત ભટનાગરના કારણે બહુ જ વગોવાઇ ગયેલુ હોવાથી પોલીસ માટે વિકટ સમસ્યા આવીને ઉભી છે.


petrol-diesel-price-today-may-06-2021-hiked-for-3nd-day-in-a-row-check-latest-rate-delhi-mumbai-kolkata-chennai-mb – News18 Gujarati\nPetrol-Diesel Price Today: પેટ્રોલ-ડીઝલના ભાવમાં સતત ત્રીજા દિવસે વધારો, જાણો આજે કેટલું થયું મોંઘું\nછેલ્લા ત્રણ દિવસમાં પેટ્રોલના ભાવમાં 60 પૈસા અને ડીઝલના ભાવમાં 69 પૈસાનો વધારો ઝીંકાયો\nLast Updated : May 06, 2021, 09:08 IST\nનવી દિલ્હી. પેટ્રોલ અને ડીઝલના ભાવ (Petrol-Diesel Price Today)માં વધારાનો સિલસિલો આજે સતત ત્રીજા દિવસે પણ ચાલુ છે. સરકારી ઓઇલ કંપનીઓએ (Government oil companies) આજે પણ ફ્યૂઅલ પ્રાઇઝ (Fuel Price)માં વધારો કર્યો છે. આ વધારા બાદ દેશના અનેક શહેરોમાં પેટ્રોલનો ભાવ (Petrol Price Today) 100 રૂપિયા પ્રતિ લીટરની નજીક પહોંચી ગયો છે. ગુરુવારે રાજધાની દિલ્હીમાં પેટ્રોલ 90.99 રૂપિયા પ્રતિ લીટર પર પહોંચી ગયું. બીજી તરફ ડીઝલ (Diesel Price Today)ની વાત કરીએ તો તે 81.42 રૂપિયા પ્રતિ લીટર છે.\nત્રણ દિવસમાં 60 પૈસા મોંઘું થયું પેટ્રોલ\nત્રણ દિવસમાં વધારા બાદ પેટ્રોલ 60 પૈસા સુધી મોંઘું થઈ ગયું. મંગળવારે પેટ્રોલના ભાવમાં 15 પૈસાનો વધારો કરવામાં આવ્યો હતો. બુધવારે તેના ભાવમાં 19 પૈસાનો વધારો થયો અને આજે 25 પૈસાનો વધારો થયો છે. આવી જ રીતે ડીઝલની વાત કરીએ તો ત્રણ દિવસમાં તેના ભાવમાં 69 પૈસાનો વધારો ઝીંકાયો છે.\nજાણો દેશના મોટા શહેરોમાં પેટ્રોલ-ડીઝલના નવા ભાવ (Petrol-Diesel Price on6May 2021)\nદિલ્હી- પેટ્રોલ 90.99 રૂપિયા અને ડીઝલ 81.42 રૂપિયા પ્રતિ લીટર છે.\nમુંબઈ- પેટ્રોલ 97.34 રૂપિયા અને ડીઝલ 88.49 રૂપિયા પ્રતિ લીટર છે.\nકોલકાતા- પેટ્રોલ 90.14 રૂપિયા અને ડીઝલ 84.26 રૂપિયા પ્રતિ લીટર છે.\nચેન્નઈ- પેટ્રોલ 92.90 રૂપિયા અને ડીઝલ 86.35 રૂપિયા પ્રતિ લીટર છે.\nFirst published: May 06, 2021, 09:08 IST


Tips to use credit card wisely Should you withdraw cash from Credit card – News18 Gujarati\nક્રેડિટ કાર્ડનો સમજદારીપૂર્વક ઉપયોગ\nHow to use Credit Card: ક્રેડિટ કાર્ડ દ્વારા કરવામાં આવેલા વ્યવહારો લોન મેળવવા સમાન છે. ક્રેડિટ કાર્ડ ઇશ્યૂ કરનારાઓ ક્રેડિટ કાર્ડ ટ્રાન્ઝેક્શનની જાણ ક્રેડિટ બ્યુરોને કરે છે. જેના બદલામાં તમારા ક્રેડિટ સ્કોરની ગણતરી કરવા માટે આ માહિતીનો ઉપયોગ કરે છે.\nLast Updated : November 23, 2021, 08:58 IST\nમુંબઈ: ક્રેડિટ કાર્ડ (Credit card)નો ઉપયોગ વધુને વધુ લોકો કરી રહ્યા છે. ક્રેડિટ કાર્ડ આવશ્યક નાણાકીય સાધન (Financial instrument) છે. તેનો ઉપયોગ લોકો ખરીદી (Shopping) કરવા માટે કરે છે. ખરીદી કે કોઈ સેવા (Service) લીધી હોય તેવા કિસ્સામાં રકમ બાદમાં ચૂકવવામાં આવે છે. અલબત્ત, કેટલીક વખત ક્રેડિટ કાર્ડ વ્યાજના વિષચક્રમાં ફસાવવાનું સાધન ગણવામાં આવે છે. પરંતુ આ વાત સંપૂર્ણ સત્ય નથી. ક્રેડિટ કાર્ડના ઉપયોગ (Use of credit card)માં વ્યક્તિ પોતાના પર નિયંત્રણ કે અનુશાસન રાખે તો તેનો ઉપયોગ ખૂબ ફાયદાકારક નીવડી શકે છે. આવું કરવાથી વ્યક્તિ વ્યાજના વિષચક્ર દંડની રકમનો ભોગ બનતો નથી. ક્રેડિટ કાર્ડનો યોગ્ય સમયે યોગ્ય ઉપયોગ ક્રેડિટ પ્રોફાઈલ ઊભી કરવા મદદરૂપ થાય છે. જેથી આજે અહીંયા ક્રેડિટ કાર્ડનો સમજદારીપૂર્વક ઉપયોગ (How to use credit card wisly) કરવામાં આવે તો ક્રેડિટ કાર્ડ્સ તમને શું ફાયદો કરાવી શકે તે અંગે જાણકારી આપવામાં આવી છે.\nક્રેડિટ સ્કોરમાં વધારો\nક્રેડિટ કાર્ડ દ્વારા કરવામાં આવેલા વ્યવહારો લોન મેળવવા સમાન છે. ક્રેડિટ કાર્ડ ઇશ્યૂ કરનારાઓ ક્રેડિટ કાર્ડ ટ્રાન્ઝેક્શનની જાણ ક્રેડિટ બ્યુરોને કરે છે. જેના બદલામાં તમારા ક્રેડિટ સ્કોરની ગણતરી કરવા માટે આ માહિતીનો ઉપયોગ કરે છે. જોકે, ક્રેડિટ કાર્ડમાં લોન કરતા અલગ રીતે ગણતરી થાય છે. ક્રેડિટ કાર્ડમાં યૂઝર્સ ચૂકવણીની તારીખ પહેલાં બાકી રકમ ચૂકવે તો તેટલા સમય સુધી ટ્રાન્ઝેક્શન પર વ્યાજ લાગતું નથી. જેથી તમે તમારો ક્રેડિટ સ્કોર બનાવવા માટે ક્રેડિટ કાર્ડનો યોગ્ય ઉપયોગ કરી શકો છો\nમિન્ટના અહેવાલ પ્રમાણે આ બાબતે Paisabazaar.com એસોસિએટ ડાયરેક્ટર અને હેડ ક્રેડિટ કાર્ડ સચિન વાસુદેવે કહે છે કે, ધીરાણકર્તાઓ સામાન્ય રીતે 750 અને તેનાથી વધુના ક્રેડિટ સ્કોરને સારા માને છે. તેથી સારો ક્રેડિટ સ્કોર ધરાવતા લોકોને લોન અને ક્રેડિટ કાર્ડ મળે તેવી સંભાવના વધારે છે. ઘણા ધીરાણકર્તાઓ ઊંચો ક્રેડિટ સ્કોરવાળા લોકોને પ્રેફરેન્શિયલ વ્યાજ દરો પણ ઓફર કરે છે.\nખર્ચમાં EMIનો ઉપયોગ\nક્રેડિટ કાર્ડ ઇશ્યૂ કરનારા સંસ્થાઓ થ્રેશોલ્ડ મર્યાદાથી વધુ ટ્રાન્ઝેક્શન માટે અથવા આખા બિલની રકમ કે તેના ભાગની માસિક હપ્તે ચૂકવણીની સુવિધા પણ આપવામાં આવે છે. આ વિકલ્પના કારણે ક્રેડિટ કાર્ડ બિલને ચોક્કસ તારીખ સુધીમાં ચૂકવી ન શકનાર લોકોને અનુકૂળતા રહે છે. ક્રેડિટ કાર્ડમાં માસિક હપ્તાનો વિકલ્પ સામાન્ય રીતે 60 મહિનાના લોન મુદત સાથે આવે છે અને યૂઝર્સ પોતાની અનુકૂળતા મુજબ મુદત પસંદ કરી શકે છે.\nઆ બાબતે સચિન વાસુદેવ કહે છે કે, ક્રેડિટ કાર્ડ ઇશ્યૂ કરનાર સંસ્થાઓ ઓછા અથવા વ્યાજ વિનાના ખર્ચે માસિક હપ્તાની સુવિધાઓ પુરી પાડવા વિવિધ મેન્યુફેક્ચરર્સ અને વેપારીઓ સાથે કોલાબોરેટ કરે છે. કાર્ડ યૂઝર્સને માસિક હપ્તે જે ખરીદી કરે છે તેની રકમ અને જીએસટીની ચુકવણી કરવાની રહે છે.\nકાર્ડના ઉપયોગથી થતી બચત\nક્રેડિટ કાર્ડ ઇશ્યૂ કરનારી સંસ્થાઓ કાર્ડ યૂઝર્સને ટ્રાન્ઝેક્શન પર રિવોર્ડ પોઇન્ટ્સ, ડિસ્કાઉન્ટ, વાઉચર્સ, કેશબેક વગેરે આપીને વધુ ટ્રાન્ઝેક્શન કરવા માટે આકર્ષવાનો પ્રયાસ કરે છે. આવી સ્થિતિમાં તમારી લાઇફસ્ટાઇલ અને ખર્ચની પેટર્ન સાથે મેળ ખાતા રિવોર્ડ પોઇન્ટ્સ અને ડિસ્કાઉન્ટ આપતા કાર્ડની પસંદગી કરી તે લાભનો મહત્તમ ઉપયોગ કરી શકાય છે.\nBankBazaar.com સીઈઓ અધીલ શેટ્ટીએ જણાવ્યું હતું કે, ક્રેડિટ કાર્ડ્સ રિવોર્ડ્સ, કેશબેક અને પોઇન્ટ આપે છે. આ રીતે તે યૂઝર્સ તેમના ખર્ચ વિશે યોગ્ય રીતે વિચારવાની અને ખર્ચ ઘટાડવા તેમજ વધુમાં વધુ રિવોર્ડને લેવાનું મેનેજમેન્ટ કરી શકે છે. તમે તમારા ક્રેડિટ કાર્ડ દ્વારા યુટિલિટી બિલ ચુકવણી પર 5% કેશબેક મેળવી શકો છો.\nઆ પણ વાંચો: SBI ક્રેડિટ કાર્ડ ધારકોને મોટો ઝટકો, 1 ડિસેમ્બરથી EMI ટ્રાન્ઝેક્શન પર લાગશે પ્રોસેસિંગ ફી\nઆ રીતે બિલ ચૂકવણી પર તમે નાનું ડિસ્કાઉન્ટ મેળવી શકો છો. આમ તમે રિવોર્ડ પોઇન્ટ્સ એકત્રિત કરી શકો છો. જેનો ઉપયોગ તમે તમારા બિલ ચૂકવવા પાછળથી કરી શકો છો. તમને કેટલાક ક્રેડિટ કાર્ડ્સના કારણે વિના મૂલ્યે લાઉન્જ એક્સેસ અને કોમ્પ્લિમેન્ટરી ક્લબ મેમ્બરશીપ જેવા ફાયદા પણ થાય છે.\nFirst published: November 23, 2021, 08:58 IST\nTags: Bank, Debit card, Loan, Personal finance, ક્રેડિટ કાર્ડ


વડોદરા:દિવસેને દિવસે ચોરીની ઘટનામાં ભરખમ વધારો:વાહનચોર ત્રિપુટીને સીસીટીવી ફૂટેજના આધારે ઝડપવા પોલીસે તજવીજ હાથ ધરી\nવડોદરા:શહેરમાં દિનપ્રતિદિન વાહન ચોરીની ઘટનાઓ પોલીસ ચોપડે નોંધાઈ રહી છે. જેની સામે ડિટેક્શનનું પ્રમાણ ખૂબ ઓછું છે. તસ્કર પોલીસ પેટ્રોલિંગ સામે પડકાર ફેંકી રહ્યા છે. પરંતુ પોલીસ મુક પ્રેક્ષક બની તમાશો જોઈ રહી હોય તેમ લાગી રહ્યું છે. સુભાનપુરા વિસ્તારમાં ગઈકાલે ત્રાટકેલા વાહનચોર ત્રિપુટીના સીસીટીવી ફૂટેજ સામે આવ્યા છે. જેમાં મારક હથિયારો સાથે બાઈક ચોરીની ઘટનાને અંજામ આપતા વાહન ચોર નજરે ચડ્યા છે. આ અંગેની વિગત એવી છે કે, શહેરના સુભાનપુરા વિસ્તારમાં આવેલી શારદા પાર્ક સોસાયટીમાં રહેતા વિનીત કુમાર પટેલ અભ્યાસ કરે છે. ગઈકાલે રાત્રે તેમણે ઘરની આગળના ભાગે પોતાનું બાઇક પાર્ક કર્યું હતું. આજે સવારે તેમનું બાઈક પાર્ક કરેલી જગ્યાએ જોવા મળતાં શોધખોળ આરંભી હતી. જોકે તેમની બાઇક ચોરી થઇ હોવાની માહિતી જાણવા મળી હતી. જેથી તેમણે ગોરવા પોલીસ મથકે અજાણ્યા તસ્કર વિરુદ્ધ ફરિયાદ નોંધાવી હતી. નવાઈની વાત તો એ છે કે, સુભાનપુરા વિસ્તારમાં ગઈકાલે ત્રાટકેલા વાહનચોર ત્રિપુટીના સીસીટીવી ફૂટેજ સામે આવ્યા છે. જેમાં રેકી કર્યા બાદ જે બાઇકની ઉઠાંતરી કરવાની છે ત્યાં આવી પહોંચે છે. ત્રણ પૈકી એક શખ્સ જે બાઈક ઉપર આવ્યા છે તેની સાથે રવાના થઈ જાય છે. અને અન્ય શખ્સ પૈકી એકના હાથમાં ઘાતક હથિયાર છે અને એક બાઈકનું સ્ટેરીંગ લોક ખોલવાનોપ્રયાસ કરી રહ્યો છે. ત્યારબાદ બાઈક ચોરીની ઘટના ઘટનાને અંજામ આપી તેઓ ફરાર થઈ જાય છે.


psalms 48 - gujarathi Bible - www.IndianBibles.net\n1. યહોવા મહાન છે, આપણ દેવના નગરમાં અને તેમનાં પવિત્ર પર્વતો પર તેમની ધણી સ્તુતિ થાય છે.\n2. કેવું સિયોન પર્વતની ઊંચાઇએ આવેલું અતિ સુંદર નગર; આખી પૃથ્વીના આનંદરૂપ, મહાન રાજાનું નગર, સર્વ લોકો જોઇ શકે તેવું, રમ્ય, આનંદરૂપ દ્રશ્ય, કેવું અદૃભૂત છે!\n3. તે નગરના મહેલોમાં દેવ આશ્રયની જગા તરીકે ઓળખાય છે.\n4. પૃથ્વીના સર્વ રાજાઓ એકત્ર થયા, અને એકત્ર થઇ સૌ નગર પર કૂચ કરીને ગયા.\n5. જ્યારે તેઓએ તે જોયું ત્યારે તેઓ સૌ વિસ્મય પામી ગયા, ભયથી ગભરાઇ ગયાં તેથી ઝડપથી પાછા ચાલ્યા ગયા.\n6. તેમને ભયથી ધ્રુજારી થઇ ગઇ અને પ્રસૂતિની પીડા જેવું કષ્ટ થયું.\n7. દેવ તમે તેમને બરાબર એવી રીતે ધ્રુજાવ્યા જેમ તમે પૂર્વનાં શકિતશાળી વાયુ વડે તાશીર્શનાં વહાણોને ભાંગી નાંખો છો.\n8. આપણે દેવની શકિત વિષે સાંભળ્યું છે. આપણે તેને સૈન્યોના યહોવા દેવના નગરમાં, આપણા દેવના નગરમાં, હવે તે આપણે પોતે નિહાળીએ છીએ યરૂશાલેમનું સદાકાળ માટે દેવે સ્થાપન કર્યુ છે.\n9. હે યહોવા, તમારા મંદિરમાં તમારી અચળ કૃપા વિષે અમે મનન કર્યુ છે.\n10. હે દેવ, સમગ્ર પૃથ્વી પર તમારું નામ જાણીતું છે, પૃથ્વીની સીમા પર્યંત તમારી સ્તુતિ થાય છે; તમારો જમણો હાથ ન્યાયીપણાથી ભરેલો છે.\n11. તમારા ન્યાયનાં કાર્યોથી સિયોન પર્વત આનંદ પામશે અને યહૂદિયાનાં નગરો હરખાશે.\n12. સિયોનની આસપાસ પ્રદક્ષિણા કરો; અને તેના બુરજોની ગણતરી કરો.\n13. તેનો કોટ ધ્યાનથી જુઓ, તેના મહેલોની મુલાકાત લો; જેથી તમે તે વિષે તમારાં સંતાનોને કહી શકો.\n14. કારણ, આ દેવ આપણા સનાતન દેવ છે જે આપણને સદાય દોરી જશે.


સૌરાષ્ટ્ર: 148 રામ મંદિરોમાં પૂજા કિટ ઉપલબ્ધ કરાવશે કોંગ્રેસ | congress has decided to revive 148 ram temples in saurashtra distribute pooja kits - Gujarati Oneindia\n| Published: Wednesday, January 10, 2018, 17:34 [IST]\nરાજ્યમાં વિધાનસભા ચૂંટણી પૂર્ણ થઇ ગઇ છે અને પૂર્ણ બહુમત સાથે ભાજપે સરકાર બનાવી છે. આમ છતાં, કોંગ્રેસ હજુ પણ સતત રાજ્યમાં પોતાની ઉપસ્થિતિ નોંધાવવાના તમામ પ્રયત્ન કરી રહી છે. પ્રાપ્ત માહિતી અનુસાર, કોંગ્રેસ સૌરાષ્ટ્ર વિસ્તારમાં 148 રામ મંદિરોમાં પૂજા સામગ્રી ઉપલબ્ધ કરાવશે. આ ક્ષેત્રમાં કોંગ્રેસે મોટી સંખ્યામાં બેઠકો પર કબજો જમાવ્યો છે. ચૂંટણી પ્રચાર દરમિયાન રાહુલ ગાંધીએ 20થી વધુ મંદિરોની મુલાકાત લીધી હતી, જેનો લાભ પણ કોંગ્રેસને વિધાનસભા ચૂંટણીમાં મળ્યો હતો. સૌરાષ્ટ્રમાં કોંગ્રેસને સારો એવો સહકાર મળ્યો છે અને પાર્ટી અહીં પોતાના જનાધાર ગુમાવવા નથી માંગતી. અમદાવાદ મિરર અનુસાર, કોંગ્રેસ સૌરાષ્ટ્રના 148 ગામડાઓમાં રામ મંદિરના કાયા-કલ્પ માટે શ્રીરામ સૂર્યોદય સંધ્યા આરતી કમિટીની રચના કરવા જઇ રહી છે. આ મંદિરોને કોંગ્રેસ તરફથી પૂજા કિટ આપવામાં આવશે. કાર્યકર્તા અઠવાડિયામાં 14 વાર નિયમાનુસાર આ મંદિરોમાં પૂજા-આરતી કરશે.\nકોંગ્રેસ પ્રદેશ અધ્યક્ષ પરેશ ધાનાણીએ કહ્યું કે, આ કિટમાં પૂજા માટે ઉપયોગમાં લેવાતી સામગ્રી જેમ કે શંખ, ઝાલર અને નગારાનો પણ સમાવેશ થાય છે. કમિટીનો હેતુ પરંપરા સાથે ભક્તિની ભાવના યથાવત રાખવાનો છે. આ પાર્ટીનો નિર્ણય છે અને તેમનું એનજીઓ આ કામ કરી રહ્યું છે. આ પૂજા કિટ માટે શંખ સોમનાથથી, નગારા રાજકોટથી અને શણગારની વસ્તુઓ ભાવનગરથી મંગાવવામાં આવી છે. પાર્ટીના સૂત્રોનું કહેવું છે કે, કોંગ્રેસને હિંદુ-વિરોધી પાર્ટી તરીકે રજૂ કરવાનું ભાજપનું ષડયંત્ર તોડવા માટેનું આ એક સારું પગલું છે. 2019ની લોકસભા ચૂંટણીને ધ્યાનમાં રાખતા આ પહેલથી કોંગ્રેસને ઘણો લાભ થઇ શકે છે. તો બીજી બાજુ ભાજપના પ્રદેશ પ્રવક્તા ભરત પંડ્યાએ કહ્યું કે, કોંગ્રેસ જાતિ-ધર્મ આધારિત વિચારધારા છોડી દે, એ એમના માટે સૌથી સારું છે.\ncongress gujarat congress rahul gandhi saurashtra paresh dhanani bjp કોંગ્રેસ ગુજરાત કોંગ્રેસ રાહુલ ગાંધી સૌરાષ્ટ્ર પરેશ ધાનાણી ભાજપ\ncongress has decided to revive 148 Ram temples in Saurashtra, distribute pooja kits.


» ગાંધીનગરમાં ઇન્ડો-જાપાન બિઝનેસ સમિટ, ડીફેન્સ ઇન્ડસ્ટ્રીઝ, ઊર્જા અને પરિવહન મુદ્દે કરાર\nગાંધીનગરમાં ઇન્ડો-જાપાન બિઝનેસ સમિટ, ડીફેન્સ ઇન્ડસ્ટ્રીઝ, ઊર્જા અને પરિવહન મુદ્દે કરાર\nગાંધીનગર- મહાત્મા મંદિરમાં ભારત જાપાન વાર્ષિક શિખર બેઠક શરુ થઇ ચૂકી છે. બંને દેશના વડાપ્રધાનોની ઉપસ્થિતિમાં થઇ રહેલી આ શિખરવાર્તામાં અનેક મહત્ત્વના બિઝનેસ માટેની ડીલ જાહેર થઇ શકે છે. જેમાં ખાસ કરીને જલ-થલ-આકાશમાં ચાલવામાં સક્ષમ એવા યુએસ-1 વિમાનની ડીલ મુખ્ય છે. જાપાની કુલ પંદર કંપનીઓ સાથે વિવિધ કરાર પણ આ બેઠકમાં શામેલ છે..\nભારતીય પ્રતિનિધિમંડળ યુએસ-1 વિમાન ખરીદવા માટે લાંબા સમયથી પ્રયાસ કરી રહ્યું છે. જો આ ડીલ થશે તો બંને દેશો વચ્ચે યુદ્ધક્ષેત્રીય સહાય અને સંરક્ષણ ભાગીદારીનૈ સંબંધો વધુ ગાઢ થશે. હાલમાં જ ડોકલામ મુદ્દે ભારે તણાવનો સામનો કરનાર ભારત, અને ઉત્તર કોરીયાના અણુપરીક્ષણ તથા દક્ષિણ ચીન સાગરમાં ચીનની દખલના કારણે બંને દેશોના વડાઓ મુદ્દે મહત્ત્વના તારણ પર આ શકે છે. એબેની ભારત યાત્રા પહેલાં જ ભારત-જાપાનના સંરક્ષણપ્રધાનના સ્તરની વાર્ષિક બેઠક ટોકિયોમાં યોજાઇ ગઇ છે.\nઉપરાંત, સૈન્ય ઉપકરણોના સંયુક્ત ઉત્પાદન, બંને દેશોને ઉપયોગી બને તેવી ટેકનોલોજી, બહુહેતુક 12 યુએસ-1 સિનમાયવા વિમાન ખરીદી અને રોબોટ ક્ષેત્રમાં સંશોધન વગેરે મુદ્દા પણ આ બેઠકમાં ચર્ચાઇ રહ્યાં છે. બની શકે કે બંને વડાપ્રધાનોની વાતચીત બાદના સંયુક્ત નિવેદનમાં સંરક્ષણ સહયોગ વિશેના કોઇ મુદ્દાના અંશ હોઇ શકે છે.\nબિઝનેસ ડીલને લઇ ગઇકાલે રાત્રે મોડીરાત સુધી અમદાવાદમાં હયાત હોટેલમાં જાપાની ડેલિગેશન સાથે મોડી રાત સુધી કીમત નક્કી કરવા અંગે વાતચીત ચાલી હતી. સૂત્રો પ્રમાણે બંને દેશના અધિકારીઓ કેટલાક ખાસ મુદ્દા પર ભાવતાલ કરી રહ્યાં છે. થોડાસમય પહેલાં નાણાંપ્રધાન અરુણ જેટલી જાપાન યાત્રાએ ગયાં હતાં ત્યારે સંયુક્ત નિવેદનમાં પણ યુએસ-1 વિમાનનો મુદ્દો શામેલ હતો.\nઆજે મહાત્મા મંદિરમાં થઇ રહેલી બેઠક પાછલાં ત્રણ વર્ષમાં 11મી બેઠક છે. આ બેઠકમાં બંને પીએમ સાથે સુરક્ષા ચર્ચા દરમિયાન એનએસએ અજિત ડોભાલ અને વિદેશ સચીવ એસ જયશંકર પણ હાજર છે. મોદી અને એબે બંને દેશની સરકારઅને ડીફેન્સ ઇન્ડસ્ટ્રીઝ વચ્ચેના સંપર્ક સહયોગ વધારવાની વાતચીત કરી શકે છે. સંરક્ષણ સાધનોને લઇને ટેકનોલોજી કોઓપરેશન માટે જોઇન્ટ વર્કિંગ ગ્રુપ બનાવવાની વિચારણા પણ કરાઇ શકે છે.\nબંને નેતાઓ વચ્ચે પરમાણિ ઊર્જા સહયોગનો મુદ્દો પણ છે.જુલાઇમાં આ માટે ઐતિહાસિક અસૈન્ય પરમાણુ કરાર લાગુ કરવામાં આવ્યો છે જેમાં બંને દેશના ઉદ્યોગો વચ્ચે સહભાગિતા વધારવા વ્યવસ્થા કરવામાં આવી છે.


સિયા કક્ક્ડ ની આત્મહત્યા ના બે દિવસ પછી ચોંકાવનારો ખુલાસો, પરિવાર એ કહી એ વાત\nHomeફિલ્મી દુનિયાસિયા કક્ક્ડ ની આત્મહત્યા ના બે દિવસ પછી ચોંકાવનારો ખુલાસો, પરિવાર એ કહી એ વાત\nબોલીવુડ અભિનેતા સુશાંત સિંહ રાજપૂતનાં અવસાન પછી પ્રખ્યાત ટીકટોક સ્ટાર સિયા કક્કરે ઉદાસ રહેવા લાગી હતી. લગભગ એક અઠવાડિયા થી તે ડિપ્રેશન માં હતી. જોકે ટિકટોક સ્ટારની જીવનશૈલીમાં કોઈ પરિવર્તન આવ્યું આવ્યું ન હતું, પરંતુ પરિવારએ ડિપ્રેશનની ભનક લાગી ગઈ હતી. ગીતા કોલોની પોલીસ સ્ટેશનને અપાયેલા નિવેદનમાં ટિકટોક સ્ટારના પરિવારોએ આ નિવેદનોમાં જણાવ્યું છે.\nપરિવારના સભ્યોનું કહેવું છે કે લોકડાઉનને કારણે આખો પરિવાર લગભગ ત્રણ મહિનાથી ઘરની બહાર નીકળયો ન હતો. પરિવારે કોઈના પર શંકા કરી નથી. પોલીસ અધિકારીઓ કહે છે કે તેઓ આત્મહત્યાના કારણની તપાસ કરી રહ્યા છે. શાહદરા જિલ્લા પોલીસ અધિકારીઓના જણાવ્યા મુજબ, ટીકટોક સ્ટારના દાદા અને પિતા ડેન્ટલ ડોક્ટર છે.\nઆવી સ્થિતિમાં, એક ડોક્ટર તરીકે, તેણે સિયાના ડિપ્રેશન ને અનુભવી લીધું હતું. પરંતુ ત્યાં એટલો અહેસાસ થયો ન હતો કે ડિપ્રેશન એટલા હદે વધી જશે. પોલીસને હજી સુધી સિયાના મૃતદેહનો પોસ્ટમોર્ટમ રિપોર્ટ મળ્યો નથી, પરંતુ અનૌપચારિક રીતે પોલીસને જાણવા મળ્યું છે કે તેનું મોત ફાંસીને લીધે થયું છે. સિયાના શરીર પર કોઈ ઈજાના નિશાન મળ્યા નથી. પોલીસ અધિકારીઓ ટિકિટોક સ્ટારને કોઈ ધમકી મળવાની વાત ને નકારી રહ્યા છે. પરિવારના સભ્યોએ પણ તેમના નિવેદનોમાં કહ્યું છે કે સિયાને કોઈ પણ પ્રકારની ધમકી મળી નથી.\nપેટીએમમાં આવતા હતા પૈસા\nશાહદરા જિલ્લા પોલીસ અધિકારીઓના જણાવ્યા મુજબ, સીયાને ટીક્ટોક વીડિયો બનાવવા પૈસા મળતા હતા. આ પૈસા પેટીએમમાં આવતા હતા. જો કે આ રકમ માત્ર થોડા હજારમાં હતી. સિયા લગભગ ત્રણ વર્ષથી ટિકટોક વીડિયો બનાવતી હતી. પોલીસ સિયાના સોશ્યલ મીડિયા એકાઉન્ટ પર પણ તપાસ કરી રહી છે.\nપોલીસ એ મોબાઈલ ની ડિટેઇલ મંગાવી\nપોલીસ અધિકારીઓના જણાવ્યા મુજબ, સિયાનો એપલ મોબાઇલ પર પાસવર્ડ લાગેલો છે. આવી સ્થિતિમાં મોબાઈલ ખોલી શકાતો નથી. પોલીસે તેના મોબાઈલની કોલ ડિટેઇલ મંગાવી છે. જેથી જાણી શકાય કે સિયાએ છેલ્લી ક્ષણે કોની સાથે વાત કરી હતી. પોલીસ અધિકારીઓ કહે છે કે શનિવાર સુધીમાં રિપોર્ટ આવી જશે. પોલીસ ફોરેન્સિક લેબને મોબાઈલમાં તપાસ માટે મોકલશે.


ફેસબુકને ટક્કર આપી રહી છે આ સોશિયલ નેટવર્કિંગ સાઇટ | Indian social networking site aims to beat Facebook, Twitter - Gujarati Oneindia\n54 min ago ભાજપી નેતા અગ્નિમિત્રા પૉલનો આરોપ, જાધવપુર યૂનિમાં ભીડે મારાં કપડાં ફાડ્યાં\nફેસબુકને ટક્કર આપી રહી છે આ સોશિયલ નેટવર્કિંગ સાઇટ\n| Updated: Tuesday, February 10, 2015, 15:31 [IST]\nનવી દિલ્હી,5મે: નવી સોશિયલ વેબસાઇટ ફેસબુક અને ટ્વિટરને ટક્કર આપી રહી છે. રસપ્રદ વાત એ છે કે આ વેબસાઇટને ભારતમાં તૈયાર કરવામાં આવી છે અને તેનું નામ છે worldfloat.com (વર્લ્ડફ્લોટ ડોટ કોમ). worldfloat.comને આશા છે કે એક મહિના બાદ યૂજર્સની સંખ્યા એક કરોડ સુધી થઇ જશે. અત્યારે તેની સંખ્યા 60 લાખ થઇ ગઇ છે.\nવેબસાઇટના સંસ્થાપક પુષ્કર મહાટાએ જણાવ્યું હતું કે અત્યારે અમારા યૂજર્સની સંખ્યા 60 લાખ છે અને અમને આશા છે કે જૂનના અંત સુધી યૂજર્સની સંખ્યા એક કરોડ સુધી થઇ જશે.\nતેમને જણાવ્યું હતું કે સોશિયલ નેટવર્કિંગ વેબસાઇટને ગત વર્ષે જૂનમાં લોન્ચ કરી હતી. આમાં ફેસબુક કરતાં અલગ સુવિધાઓ આપવામાં આવી છે. જેના કારણે આ ઝડપથી લોકપ્રિય થઇ રહી છે.\nપુષ્કર મહાટાએ જણાવ્યું હતું કે ફેસબુક ફિચર્સની સાથે વર્ચુઅલ ગેમની પણ સુવિધા છે. કેટલાક વેંચર ફંડે વેબસાઇટને ખરીદવા માટે 30 કરોડ સુધીની ઓફર કરી છે. અમારી વર્લ્ડફ્લોટ ડોટ કોમને વેચવાની યોજના નથી. વેબસાઇટ પર આપવામાં આવેલા ટ્રીજર હંટ ગેમ ઓપ્શનમાં નેટવર્કિંગ કરતાં પૈસા પણ કમાવી શકાય છે. આના પર ઓનલાઇન સ્પર્ધાના માધ્યમથી 10 હજાર સુધીની કમાણી કરી શકાય છે. તેના માટે યૂજરે 100 રૂપિયાની એક ટિકિટ ખરીદવી પડશે.\nતાજેતરમાં સમાચાર પ્રાપ્ત થયા છે કે લોકોમાં ફેસબુકની દિવાનગી ઓછી થતી જાય છે. અમેરિકા અને બ્રિટેનમાં લાખો યૂજર્સે પોતાના ફેસબુક એકાઉન્ટને ડિએક્ટીવેટ કરી દિધા છે.\nતો બીજી તરફ લોકોએ ફેસબુકનો ઉપયોગ કરી ઓછો કરી દિધો છે. ગત છ મહિનામાં અમેરિકામાં ફેસબુકના લાખ યૂજર અને બ્રિટેનમાં 20થી વધુ યૂજર્સ ઓછા થયા છે. કેનેડા, ફ્રાન્સ, સ્પેન, જર્મની અને જાપાનમાં પણ ફેસબુક યૂઝર્સની સંખ્યામાં ઘટાડો નોંધાયો છે.\nfacebook twitter social network ફેસબુક ટ્વિટર સોશિયલ નેટવર્કિંગ સાઇટ ભારત\nWorldfloat.com, India's homegrown social networking site, hopes to increase its users to nearly 10 million by the end of June, giving competition to global giants like Facebook and Twitter.,


ભારતીય સેનાને મળી સ્વદેશી બોફોર્સ તોપ, તોપખાનાને વધુ મારક બનવશે ધનુષ – Revoi.in\nભારતીય સેનાને મળી સ્વદેશી બોફોર્સ તોપ, તોપખાનાને વધુ મારક બનવશે ધનુષ\nસ્વદેશી ધનુષ તોપને સોમવારે સેનામાં સામેલ કરવામાં આવી છે. ભારતીય સેનાને દેશી બોફોર્સ તોપ મળવાને કારણે તેના તોપખાનાની ક્ષમતામાં વધારો થયો છે. દેસી બોફોર્સ તોપથી ઓળખાતી બહુપ્રતિક્ષિત ધનુષ 155/45 કેલિબર ગન પ્રણાલી નિશ્ચિતપણે સેનાની મારક ક્ષમતામાં વધારો કરશે. ધનુષ બંદૂક પ્રણાલી 90ના દાયકામાં પ્રાપ્ત કરવામાં આવેલી બોફોર્સ તોપ પર આધારીત છે. બોફોર્સ તોપના સોદામાં કથિત કટકી કાંડથી તેની ખરીદીમાં ભારે વિવાદ થયો હતો. જો કે 1999ના કારગીલ યુદ્ધમાં બોફોર્સ તોપની કામગીરીની ચોતરફી પ્રશંસા કરવામાં આવી હતી.\nકે-9 વજ્ર અને એમ-777 અલ્ટ્રા-લાઈટ હોવિત્ઝર તોપ પછી ધનુષના સેનામાં સામેલ થવાને કારણે એક અંતરાલ પછી મોદી સરકારના કાર્યકાળમાં તોપખાનામાં હથિયારો સામેલ કરવાની પ્રક્રિયામાં વધારો થયો છે. તેના કારણે તોપનો દુકાળ પણ સમાપ્ત થયો છે. કે-9 વજ્ર એક સ્વયંસંચાલિત દક્ષિણ કોરિયન હોવિત્ઝર અને એમ-777 અમેરિકાથી મળેલી અલ્ટ્રા લાઈટ હોવિત્ઝર તોપ છે.\nધનુષને બોફોર્સની તર્જ પર જબલપુર ખાતે ગન કેરેજ ફેક્ટરીમાં ઓર્ડિનન્સ ફેક્ટરી બોર્ડ દ્વારા ડિઝાઈન કરીને વિકસિત કરવામાં આવી છે. સેના સ્વદેશી બંદૂક ઉત્પાદન યોજનાનું સક્રિયપણે સમર્થન કરે છે અને 110થી વધુ ધનુષ તોપોનો ઓર્ડર આપ્યો છે.\nધનુષ તોપના સેનામાં પ્રવેશને સીમાચિન્હરૂપ માનવામાં આવે છે, કારણ કે તે ભારતમાં નિર્મિત થનારી લાંબી રેન્જની પહેલી તોપ છે. ધનુષની સેનાને સોંપણીનો સમારંભ સોમવારે આયોજીત કરવામાં આવ્યો હતો. ગન કેરેજ ફેકટરીમાં છ બંદૂક પ્રણાલી રજૂ કરવામાં આવી હતી.\nprevious બ્રિટનની કોર્ટે ભાગેડું વિજય માલ્યાની પ્રત્યાર્પણ રોકવાની માગણી કરતી અરજી કરી નામંજૂર\nnext BJP’s Sankalp Patra vs Congress’ Manifesto – Check the Difference!


ધો. ૬-૭માં ૨૦થી ઓછી સંખ્યા ધરાવતા વર્ગોને બંધ કરી દેવાશે\nઆ કામગીરી અંગે પરિપત્ર કરી દેવાયો : રાજ્યના વિવિધ જિલ્લામાં શાળાઓની મર્જની કામગીરીનો પ્રારંભ : ગામ અથવા નજીકની સ્કૂલમાં વિલિનકરણ કરાશે\nઅમદાવાદ, તા. ૨૨ : રાજ્યમાં આવેલી પ્રાથમિક શાળાઓ પૈકી અનેક સ્કૂલોના ધોરણ ૬ અને ૭ના વર્ગો બંધ થશે. સરકારે ધોરણ ૬ અને ૭માં ઓછી સંખ્યાને કારણે નજીકની સ્કૂલોમાં મર્જ કરવાનો નિર્ણય કર્યો છે. જે શાળાઓમાં ૧થી૬ ધોરણ ચાલતા હોય ત્યાં છઠ્ઠા ધોરણના વર્ગમાં વિદ્યાર્થીઓની સંખ્યા ૨૦થી ઓથી હોય તો તેને બંધ કરવાનો નિર્ણય લીધો છે. એ જ રીતે જે સ્કૂલો ધોરણ ૧થી૭ની હોય અને તેના ધોરણ ૬-૭ના વર્ગોમાં વિદ્યાર્થીઓની સંખ્યા ૨૦થી ઓછી હોય ત્યાં છઠ્ઠું અને સાતમું ધોરણ બંધ કરાશે. જે શાળાઓમાં વિદ્યાર્થીઓની સંખ્યા ઓછી છે તેમને નજીકમાં આવેલી શાળામાં મર્જ કરી દેવાશે. આ કામગીરી અંગે અનેક જિલ્લાઓમાં પરિપત્ર કરી દેવામાં આવ્યો છે. ફરી રાજ્યની અનેક શાળાઓને તાળા મારીને નજીકમાં આવેલી સારી સુવિધા ધરાવતી શાળાઓમાં મર્જ કરવાની કામગીરી શરૂ કરી દેવાઈ છે.\nરાજ્યમાં હાલ ધોરણ ૧થી ૬ના વર્ગો ચાલુ હોય તેવી શાળાઓ પૈકી છઠ્ઠા ધોરણમાં વિદ્યાર્થીઓની સંખ્યા ૨૦થી ઓછી હોય ત્યાં આ વર્ગ બંધ કરવાનો રહેશે. જ્યારે જે શાળામાં ધોરણ ૬ના વર્ગમાં વિદ્યાર્થીઓની સંખ્યા ૨૦થી વધુ હોય તેવી શાળાઓમાં ધોરણ ૭ અને ૮ના ક્રમિક વર્ગો શરૂ કરવાના રહેશે. ઉપરાંત જે શાળાઓમાં ધોરણ ૧થી ૭ના વર્ગ ચાલતા હોય ત્યાં જે સ્કૂલમાં ધોરણ ૬-૭ના વિદ્યાર્થીઓની સંખ્યા ૨૦થી ઓછી હોય તેના વર્ગો બંધ કરવાના રહેશે. ધોરણ ૬-૭માં ૨૦થી વધુ વિદ્યાર્થી સંખ્યા હોય ત્યાં ધોરણ ૮નો ક્રમિક વર્ગ ચાલુ કરવાનો રહેશે.\nપરિણામે જે પ્રાથમિક શાળાઓમાં ધોરણ ૬ અને ધોરણ ૬-૭ના વિદ્યાર્થીઓની સંખ્યા ૨૦થી ઓછી હોય તેમને નજીકમાં આવેલી અન્ય શાળાઓમાં સમાવવામાં આવશે. જેથી આ પ્રાથમિક શાળામાં અભ્યાસકરતાં વિદ્યાર્થીઓને વધુ સુવિધાવાળી અને નજીકમાં જ વિષય શિક્ષકવાળી સ્કૂલમાં શિક્ષણ મળી રહે. તેમજ તે સ્કૂલના શિક્ષકોનો પણ મહત્તમ ઉપયોગ કરી શકાય. જેને લઈને રાજ્યના વિવિધ જિલ્લાઓમાં આ શાળાઓના વિલિનિકરણ માટે આદેશ આપવામાં આવ્યા છે.


જીવન - એક સંગ્રામ | હિમાલયના પત્રો | Books\nજીવન - એક સંગ્રામ\nતા. ૧૭ માર્ચ, ૧૯૫૧\nગઈ કાલે ભાઈ નારાયણનો પત્ર મળ્યો. તે દ્વારા જાણ્યું કે મેં સરોડાથી લખેલો પત્ર તમને મળ્યો નથી. આમ કેમ થયું તે સમજી શકાતું નથી. પત્ર મેં તમને સાન્તાક્રુઝના સરનામે લખ્યો હતો. કોઈક ગરબડને લીધે તે મળી શક્યો નહીં હોય. ખૂબ વિગતવાર લખેલો તે પત્ર હતો. ઈશ્વરેચ્છા.\nચારેક દિવસથી અમે અહીં આવી પહોંચ્યા છીએ. આ વખતે સરોડામાં લગભગ ૪॥ માસ જેટલું રહેવાનું થયું. ગ્રામ વાતાવરણમાં ખૂબ આનંદ રહ્યો. હવે અહીં ઈશ્વરભાઈને ત્યાં રહીએ છીએ. માર્ચ માસ પૂરો ને એપ્રિલનો થોડો વખત અહીં જ થઈ જશે. તે બાદ પ્રભુ જ્યાં જવાનું કરે ત્યાં ખરું.\nતમારું કામકાજ કેમ ચાલે છે ? હાલ આરામ જેવું છે કે ચિત્રનું કામ ચાલે છે ? જીવન એક સંગ્રામ છે. તેમાં શૂરવીરતાની જરૂર પડે છે. જીવનના સાગરમાંથી ધ્યેયના મહામોઘાં મોતી મેળવવા કેટલીક વાર ખૂબ હિંમત રાખી ઊંડે ડૂબકી મારવી પડે છે, મરજીવા બનવું પડે છે. ખાસ કરીને આધ્યાત્મિક સાધનાના માર્ગમાં આ એક ધ્રુવ સત્ય છે. મજબૂત મનોબળ, એકધારો દૃઢ પુરુષાર્થ ને મક્કમ નિરધાર આધ્યાત્મિક માર્ગના પ્રવાસીને માટે ખૂબ ખૂબ જરૂરી છે. આ સાથે ધીરજની પણ જરૂર ઘણી જ છે. કેમ કે સાધનાનું બીજ સ્થૂલ બીજની જેમ જ જલ્દીથી ઊગી નીકળતું નથી. તેને માટે ભારે ઉત્સાહથી હિંમતપૂર્વક પ્રતીક્ષા કરવી પડે છે. ને પરિશ્રમ મૂકી દઈ નિરાશ થવાના નિર્બળ સ્વભાવને દૂર કરવો રહે છે. આ મહામૂલી યોગ્યતાના અભાવથી જ ચંચળ ચિત્તના સાધકો આ માર્ગમાં અધવચ્ચે અટકી જાય છે. તેમ જ નફાતોટાનું સરવૈયુ કાઢવાના ઉતાવળા માનસને લીધે સિદ્ધિના મંદિર સુધી પહોંચી શકતા નથી. આને લીધે જ આપણે જોઈએ છીએ કે જગતમાં ઉચ્ચ કક્ષાના સંતપુરુષો-કૃતાર્થ મહાપુરુષો બહુ વિરલ પાકે છે.\nજે વાત આધ્યાત્મિક સાધનામાં મહત્વની છે તે લૌકિક રીતે બધી જ વેળા મહત્વની નથી. કેમ કે કેવળ લાગવગ કે પ્રતિષ્ઠાને જોરે લૌકિક પદ કે પ્રતિષ્ઠાના આસન પર ઘણાં માણસો બેસી જાય છે. કેટલીક વાતોમાં ધન પણ મહત્વનો ભાગ ભજવે છે. છતાં લૌકિક આદર્શો માટેની તપશ્ચર્યા પણ વ્યર્થ જતી નથી. ફક્ત માણસે પ્રયાસ કરતાં કંટાળવું કે થાકવું ના જોઈએ. આ બેય વિનાં કદાચ કો'ક વાર ચાલી શકે, પણ કર્તવ્યભાન ભૂલીને જો માણસ નાહિંમત બની જઈ પોતાના આદર્શને અસાધ્ય માની કોરે મૂકી દે તો તેમાં ખોવાનું તેને જ રહે છે. સમુદ્રને મળવા જનારી નદી કેવા કેવા દુર્ગમ પ્રદેશોમાંથી માર્ગ કરે છે ! પણ તેનો તનમનાટ લેશ પણ ઓછો થતો નથી. તેવી જ રીતે જેને પોતાની મહત્વાકાંક્ષા તૃપ્ત કરવાનો તનમનાટ છે તે પોતાના આદર્શની પ્રાપ્તિ કરશે જ. એમાં સંદેહ નથી. તમે જે ધીરજ ને હિંમતથી પ્રતિસ્પર્ધી સંજોગોમાં પણ મક્કમ રહ્યા છો તે જોઈ મને આનંદ થાય છે. ને આજ રીતે લગીરે હતોત્સાહ થયા વિના અમર આશાનો આધાર બની છેવટ સુધી જયશિખરની જેમ ઝઝૂમશો એમ માનું છે. અલબત્ત, આપણે તો જીવનના આ જંગમાં ઝઝૂમીને વિજયી જ થવાનું છે. ને જેનું મન મરતું નથી, જેની આશા મરતી નથી, તેને વિજય મળે જ એ નક્કી છે.\nમને તમારા પ્રત્યે પ્રેમ છે તે તમે જાણો છો. પણ હાલ શુભાશિષ વિના બીજી મદદ મારાથી થઈ શકે તેમ નથી. કેમ કે મદદ કરવા માટે જે પૂર્વભૂમિકા જોઈએ તેની તૈયારી મારે હજી કરવાની છે. તે તૈયારી થઈ ગયા પછી મારાથી શક્ય મદદ હું જરૂર કરીશ. ત્યા લગી તમે પણ તમારો પુરુષાર્થ ચાલુ રાખજો.\nમાતાજી કુશળ છે. યાદ કરે છે. દેશમાં સૌ કુશળ હશે. સૌને મારા પ્રેમ લખશો. તમારું સ્વાસ્થ્ય હવે બરાબર રહેતું હશે.\nઆજે માણસોનું જીવન અશાંત ને દોડધામવાળુ થઈ ગયું છે. કોઈની ભૂખ પુરી થતી દેખાતી નથી. જીવનની આ દશા ખૂબ કરુણ છે. શાંતિ, વિવેક, સંયમ ને ઈશ્વરપ્રેમ વિનાનું જીવન કેવળ ભારરૂપ કે વ્યર્થ છે. જીવનમાંથી દાનવતા કાઢી નાખી જ્યારે માનવતા જગાવવામાં આવશે, ને ઈશ્વરની આરાધનામાં માનવ આનંદ લેતા શીખશે, ત્યારે ભૌતિક સમૃદ્ધિની સાથે તે આધ્યાત્મિક રીતે પણ સમૃદ્ધ બનશે ને જગત સ્વર્ગથી પણ અધિક સુખમય ને મંગળ થશે. માનવનું મન પોતાની જડતાને ખંખેરી કાઢી, પ્રેમ, દયા ને સેવા તેમજ સત્ય ને સહકારથી ભૂષિત બની, ઉન્નતિને એ માર્ગે વળો એ જ ઈચ્છા છે. એ વિના વૈયક્તિક કે સમષ્ટિગત શાંતિ શક્ય નથી. ને જગતમાંથી યુદ્ધ, હિંસા ને શોષણ મટવાના નથી.\nવધારે શું લખું ? તમારા સમાચાર લખશો.


ઓનલાઇન ફ્રીમાં સીખો આ7વસ્તુઓ | Awesome things you can learn online free - Gujarati Oneindia\n36 min ago સંરક્ષણ મંત્રી રાજનાથ સિંહ આજે ‘તેજસ' લડાકુ વિમાનમાં ભરશે ઉડાન, જાણો ખૂબીઓ\nઓનલાઇન ફ્રીમાં સીખો આ7વસ્તુઓ\nઇન્ટરનેટ દ્વારા આજે તમે તમારી તમામ જરૂરિયાતોને ઘરે બેઠા ચપટી વગાડતા પૂરી કરી શકો છો. એટલું જ નહીં ઇન્ટરનેટ પર આપણે હવે ખૂબ જ નિર્ભર પણ થઇ ગયા છે. અને કંઇ પણ શોધવું હોય કે જાણવું હોય તો આપણે તરત જ ઇન્ટરનેટનો સહારો લઇ લઇએ છીએ અને જટપટ માહિતી પણ મેળવી લઇએ છીએ.\nજો કે ઇન્ટરનેટ પર સોશ્યલ નેટવર્કિંગ, ચેટિંગ અને ગેમિંગ તો આપણે અનેક વાર રમી ચૂક્યા છે પણ શું તમને ખબર છે કે ઇન્ટરનેટના માધ્યમથી તમે તમારા શોખ પણ પૂરા કરી શકો છો.\nજેમ કે જો તમને કૂકિંગ કે પછી ફોટોગ્રાફી જેવા શોખ હોય અને તમે ઘરે બેસીને પોતાના ટાઇમ ક્નવિનિયન્ટ પ્રમાણે શીખવા ઇચ્છતા હોવ તો ઇન્ટરનેટ એક સારો માધ્યમ છે.\nતો જાણો ઇન્ટરનેટ દ્વારા તમે ઘરે બેઠા કંઇ કંઇ વસ્તુઓ શીખી શકો છો. આજે અમે તમને ઇન્ટરનેટ દ્વારા શીખી શકાય તેવી7વસ્તુઓની માહિતી તમને આપીશું. તો જુઓ આ ફોટોસ્લાઇડર...\nજો તમને ફોટોગ્રાફીમાં રસ હોય તો તમારે નીચેની વેબસાઇટ પર લોગિંગ કરવું જોઇએ. અહીં તમને પ્રોફેશનલ ટ્યૂટોરિયલ અને લેખ મળશે. જેની મદદથી તમે તમારી ફોટોગ્રાફી સ્કીલ સારી કરી શકશો.\nphotographycourse.net / dpreview.com/glossary\nકોમ્પ્યૂટર પ્રોગ્રામિંગની હાલ ખૂબ જ માંગ છે. જો તમે સ્ક્રિપ્ટ, જેક્વેરી, પીએચપી, પેથોન જેવી સ્કિલ શીખવા ઇચ્છો છો તો આ વેબસાઇટ તમને મદદરૂપ થઇ શકે છે. વળી તેમાં સ્ટેપ બાય સ્ટેપ સમજાવામાં આવ્યું છે. અને શોર્ટકટ પણ બતાવ્યા છે. વળી તેની પર રિજીસ્ટ્રેશન કરવાની પણ જરૂરત નથી.\nજો તમને નવી ભાષા શીખવાનો શોખ હોય તો તમે નીચેની વેબસાઇટની મુલાકાત લઇ શકો છો. આ દ્વારા તમે સ્પેનિશ, ફ્રેંચ, હિન્દી, જર્મન, અંગ્રેજી ભાષા શીખી શકો છો. વળી તેના એન્ડ્રાઇડ અને આઇઓએસ ફ્રી એપ્સ પણ છે.\nopenculture.com / Duolingo\nરસોઇ બનાવાના શોખીન હોવ તો અહીં કેટલીક વેબસાઇટ છે જે તમને નવી નવી વાનગીઓ બનાવવામાં મદદરૂપ સાબિત થઇ શકે છે. વળી આ દ્વારા તમે બેકિંગ, પોચિંગ અને રોસ્ટિંગ જેવી ટેકનોલોજીથી માહિતગાર પણ થઇ શકો છો.\nજો તમને પેટિંગના શોખ હોય તો તમે નીચેની વેબસાઇટ પર જાણી શકો છો. વળી આમાં તમને ઝ્વેલરી મેકિંગ, પપેટ મેકિંગ જેવી વસ્તુઓ પણ શીખવે છે.\nArtyfactory.com / Instructables.com\nતમે ઘરે બેઠા સેલ્ફ ડિફેન્સ એટલે કે સ્વ બચાવની ટેકનીકો પણ શીખી શકો છો. જે માટે જુઓ નીચેની આ વેબસાઇટ. જેમાં તમે પંચિંગ, બોક્સિંગ અને કિક વિષે જાણકારી મળશએ.\nડાન્સિંગ એક કસરત તો છે જ સાથે જ તે તમારા મૂડને પણ ખુશ કરી દે છે. તો જો તમને નાચવું ગમતું હોય અને આ દ્વારા તમે તમારા વજન પણ ઓછું કરવા ઇચ્છતા હોવ તો નીચેની વેબસાઇટ જુઓ. તેમાં અનેક ટેકનીક પણ સમજાવામાં આવી છે. વળી અહીં હિપહોપ, પોપ જેવી વિવિધ ડાન્સિંગ સ્ટાઇલ પણ બતાવવામાં આવી છે.\ngadget gadget tips in gujarati gadget news in gujarati technology mobile internet ગેજેટ ટેકનોલોજી મોબાઇલ ઇન્ટરનેટ રસપ્રદ\nThe internet has revolutionised so many aspects of our lives. A new language, coding, designing, art, cooking


હેસ્ટિંગ્સ અને વિલિયમની જીતની લડાઈ\nઇતિહાસ અને સંસ્કૃતિ યુદ્ધો અને બેટલ્સ\nહેસ્ટિંગ્સની લડાઇ ઇંગ્લેન્ડના આક્રમણનો ભાગ હતી, જે 1066 માં કિંગ એડવર્ડ કન્ફેસરના મૃત્યુ પછી હતી. હેસ્ટિંગ્સમાં નોર્મંડીની જીતની વિલિયમ 14 ઓક્ટોબર, 1066 ના રોજ થઈ હતી.\nસૈન્ય અને કમાન્ડરો\n1066 ની શરૂઆતમાં કિંગ્સ એડ્વર્ડના મૃત્યુ સાથે, ઈંગ્લેન્ડનું સિંહાસન વિવાદમાં પડ્યું હતું, જે ઘણા લોકો દાવેદારોની જેમ આગળ વધ્યા હતા.\nએડવર્ડના મૃત્યુ પછી ટૂંક સમયમાં, અંગ્રેજ નેતાઓએ તાજને એક શક્તિશાળી સ્થાનિક સ્વામી હેરોલ્ડ ગોડવિન્સનને રજૂ કરી. સ્વીકારીને, તેમને કિંગ હેરોલ્ડ II તરીકે તાજ કરવામાં આવ્યો હતો. સિંહાસન પર તેમનો ઉદ્ઘાટન તરત જ નોર્મેન્ડીના વિલિયમ અને નોર્વેના હેરોલ્ડ હર્ડ્રાડા દ્વારા પડકારવામાં આવ્યો હતો, જેઓને લાગ્યું કે તેઓ બહેતર દાવાઓ ધરાવે છે. બન્નેએ હેરોલ્ડને છોડવાનો ધ્યેય સાથે લશ્કર અને કાફલાઓને ભેગા કરવાનું શરૂ કર્યું.\nસેઇન્ટ-વેલેરી-સુર-સોમે ખાતે તેમના માણસો ભેગી, વિલિયમ શરૂઆતમાં ઓગસ્ટ મધ્યમાં ચેનલ પાર આશા હતી ખરાબ હવામાનને લીધે, તેના પ્રસ્થાનમાં વિલંબ થયો અને હાર્ડરાડા ઇંગ્લેન્ડમાં સૌપ્રથમ પહોંચ્યા. ઉત્તરમાં લેન્ડિંગ, તેમણે 20 સપ્ટેમ્બર, 1066 ના રોજ ગેટ ફુલ્ફોર્ડ ખાતે પ્રારંભિક વિજય મેળવ્યો હતો, પરંતુ પાંચ દિવસ બાદ સ્ટેમ્ફોર્ડ બ્રિજની લડાઇમાં હેરોલ્ડ દ્વારા તેને હરાવ્યો અને હત્યા કરી હતી. જ્યારે હેરોલ્ડ અને તેની સેના યુદ્ધમાંથી પાછો ફર્યો ત્યારે વિલિયમ 28 સપ્ટેમ્બરે પેવેન્સીમાં ઉતર્યા હતા. હેસ્ટિંગ્સ નજીકના એક આધારની સ્થાપના કરી, તેના માણસો લાકડાના પેલિસેડે બાંધ્યાં અને દેશભરમાં દરોડા પાડ્યા.\nઆનો સામનો કરવા માટે, હેરોલ્ડ દક્ષિણમાં તેની છૂંદેલા લશ્કર સાથે ઓકટોબર 13 ઑક્ટોબરના રોજ પહોંચ્યો.\nવિલિયમ અને હેરોલ્ડ એકબીજા સાથે પરિચિત હતા કારણ કે તેઓ ફ્રાન્સમાં એકસાથે લડ્યા હતા અને કેટલાક સ્યુટો, જેમ કે બેયૂઝ ટેપેસ્ટરી, સૂચવે છે કે ઇંગ્લીશ સ્વામીએ નોર્માન ડ્યુકના એડવર્ડના સિંહાસન પરના દાવાને તેમની સેવામાં સમર્થન આપવા માટે શપથ લીધા હતા.\nપાયદળથી બનેલી તેની સેનાને ગોઠવી, હેરોલ્ડએ હેસ્ટિંગ્સ-લંડન રોડની સરહદ પર સેનલાક હિલ પર પોઝિશન મેળવ્યું. આ સ્થાનમાં, તેના પાંદડાઓ જંગલો અને કેટલાક ભેજવાળી જમીન સાથે તેમના આગળના જમણા કાંઠે રક્ષિત હતી. રિજની ટોચની સાથેની રેખા સાથેના સૈન્ય સાથે, સાક્સોન્સે ઢાલ દીવાલની રચના કરી અને નોર્મન્સ પહોંચવા માટે રાહ જોવી પડી.\nહેસ્ટિંગ્સથી ઉત્તરે ખસેડવું, વિલીયમની સેના શનિવાર 14 મી ઓક્ટોબરના રોજ યુદ્ધભૂમિ પર દેખાઇ હતી. પાયદળ, આર્ચર્સ અને ક્રોસબોમેનના બનેલા ત્રણ "યુદ્ધો" માં તેમની સેનાને ગોઠવી, વિલિયમ ઇંગ્લિશ પર હુમલો કરવા માટે ગયા હતા. સેન્ટ્રલ યુદ્ધમાં વિલિયમના સીધી નિયંત્રણ હેઠળ નોર્મન્સનો સમાવેશ થતો હતો, જ્યારે તેના ડાબેરી સૈનિકો મોટા ભાગે એલન રયુફસની આગેવાની હેઠળના બ્રેટોન હતા. જમણી યુદ્ધ ફ્રેન્ચ સૈનિકોની બનેલી હતી અને વિલિયમ ફિટ્ઝઓસ્બર્ન અને કાઉન્ટ ઇસ્ટાસ ઓફ બુલોગને આદેશ આપ્યો હતો. વિલિયમ્સની પ્રારંભિક યોજનાએ તેમના આર્ચર્સને હેરોલ્ડની દળો સાથે નબળા પડ્યા હતા, પછી પાયદળ અને કેવેલરી હુમલાઓ માટે દુશ્મન રેખા ( મેપ ) દ્વારા તોડી નાખવામાં આવ્યા હતા.\nઆ યોજના શરૂઆતથી નિષ્ફળ થવાની શરૂઆત થઈ હતી કારણ કે રક્ષક પર સેક્સનની ઊંચી સ્થિતિ અને ઢાલ દિવાલ દ્વારા આપવામાં આવતી રક્ષણને કારણે તીરંદાજો નુકસાન પહોંચાડવામાં અસમર્થ હતા.\nતીરોની અછત દ્વારા તેમને વધુ આડે આવતા હતા કારણ કે અંગ્રેજીમાં આર્ચર્સનો અભાવ હતો. પરિણામે, ભેગા અને ફરી ઉપયોગ કરવા માટે કોઈ તીર ન હતા. તેના ઇન્ફન્ટ્રી ફોરવર્ડને આગળ ધકેલવાથી, વિલિયમ તરત જ તેને ભાલા અને અન્ય અસ્ત્રોમાં પલટાવ્યા હતા, જેણે ભારે જાનહાનિ કરી હતી. ફલેટરિંગ, ઇન્ફન્ટ્રી પાછો ખેંચી લેવામાં આવ્યો અને નોર્મન કેવેલરી હુમલો કરવા માટે આગળ વધ્યો.\nઆ પણ તીવ્ર રિજ ચડતા મુશ્કેલીઓમાં ઘોડા સાથે પાછા કોઈ રન નોંધાયો નહીં કરવામાં આવી હતી. તેમનો હુમલો નિષ્ફળ થતાં, વિલિયમ્સની ડાબેરી યુદ્ધ, જે મુખ્યત્વે બ્રેટન્સની બનેલી હતી, તોડી અને રીજ નીચે પાછા ફર્યા. તે ઘણાં ઇંગ્લીશ દ્વારા અપનાવવામાં આવ્યું હતું, જેમણે હથિયારને ચાલુ રાખવા માટે ઢાલ દિવાલની સુરક્ષા છોડી દીધી હતી. ફાયદા જોતા, વિલિયમએ તેમના રસાલો લગાડ્યાં અને કાઉન્ટરટેક્કેટિંગ અંગ્રેજીને કાપી દીધી. જો કે, ઇંગ્લિશ એક નાના ટેકરી પર રેલી કરી, તે આખરે ભરાઈ ગયાં.\nજેમ જેમ દિવસ પ્રગતિ થઈ, વિલિયમએ તેમનું હુમલા ચાલુ રાખ્યા, કદાચ કેટલાક પીછેહઠનો સામનો કરવો પડ્યો, કારણ કે તેમના માણસો ધીમે ધીમે અંગ્રેજી બોલતા હતા.\nદિવસમાં મોડેથી, કેટલાક સ્રોતો સૂચવે છે કે વિલિયમએ તેમની રણનીતિઓ બદલી અને તેમના તીરંદાજોને ઊંચા ખૂણા પર ગોળીબાર કરવાનો આદેશ આપ્યો જેથી તેઓના તીર કવચ દિવાલ પાછળના લોકો પર પડ્યા. હેરોલ્ડની દળો માટે આ ઘાતક સાબિત થયું અને તેના માણસો ઘૂસી ગયા. દંતકથા જણાવે છે કે તે તીર સાથે આંખમાં ફટકારવામાં આવ્યો હતો અને માર્યા ગયા હતા. અંગ્રેજોએ જાનહાનિ લઈ જવા સાથે, વિલિયમે આક્રમણ કરવાનો આદેશ આપ્યો હતો, જે આખરે ઢાલ દિવાલથી તોડ્યો હતો. જો હેરોલ્ડ એક બાણ દ્વારા ત્રાટક્યું ન હતું, તો તે આ હુમલા દરમિયાન મૃત્યુ પામ્યો. તેમની રેખા તૂટેલી અને રાજા મૃત્યુ પામ્યા બાદ, ઘણા ઇંગ્લીશ હિરોલ્ડની અંગત અંગરક્ષકના અંત સુધી માત્ર એક જ ભાગી ગયા હતા.\nહેસ્ટિંગ્સ બાદની યુદ્ધ\nહેસ્ટિંગ્સની લડાઇમાં એવું માનવામાં આવે છે કે વિલિયમ લગભગ 2,000 માણસોને ગુમાવતા હતા, જ્યારે અંગ્રેજી 4000 ની આસપાસ જીતી ગયું હતું. અંગ્રેજી મૃત્યુંમાં રાજા હેરોલ્ડ તેમજ તેમના ભાઇઓ ગિર્થ અને લીઓફવિન હતા. હેસ્ટિંગ્સની લડાઇ પછી તરત જ નોર્મેન્સ માલ્ફોસમાં હરાવ્યા હતા, પરંતુ ઇંગ્લીશ એક મોટી લડાઇમાં ફરીથી તેમને મળ્યા નહીં. હેસ્ટિંગ્સમાં પુનઃપ્રાપ્ત થવા અને ઇંગ્લીશ ઉમરાવોને તેમની પાસે આવવા માટે બે અઠવાડિયા થોભ્યા પછી, વિલિયમ ઉત્તર તરફ લંડન તરફ કૂચ કરવાનું શરૂ કર્યું. મરડો ફાટી નીકળ્યા પછી, તેને મજબૂત બનાવવામાં આવ્યો હતો અને મૂડી પર બંધ રહ્યો હતો. તેમણે લંડનનો સંપર્ક કર્યો ત્યારે, ઇંગ્લેન્ડના ઉમરાવોએ વિલિયમને ક્રિસમસ ડે 1066 ના દિવસે તેમને રાજા તરીકે રજૂ કર્યા હતા. વિલિયમ્સની આક્રમણ છેલ્લા સમયને દર્શાવે છે કે બ્રિટનને બહારના દળોએ જીતી લીધું હતું અને તેમને ઉપનામ "કોન્કરર" તરીકે ઓળખાવ્યા હતા.\n> મિલિટરી હિસ્ટરી ઓનલાઇન: બેટલ ઓફ હેસ્ટિંગ્સ\n> હેસ્ટિંગ્સનું યુદ્ધ\nવિયેતનામ યુદ્ધની સમયરેખા\nસો યર્સ વોર: એગ્નિકૉર્ટનું યુદ્ધ\nશ્રીલંકન સિવિલ વોર\nવિશ્વ યુદ્ધ II માં શું પ્રેરિત જાપાનીઝ આક્રમણ?\nત્રીસ વર્ષનું યુદ્ધ: લ્યુટેનનું યુદ્ધ\nવિયેતનામ યુદ્ધમાં નેપાલ અને એજન્ટ નારંગી\nક્રિમીઅન યુદ્ધ: બાલકલાવનું યુદ્ધ\nઆઇકનાસાઈ - સરળ જાપાનીઝ શબ્દસમૂહો\nએક એડજસ્ટેબલ કંકણ ગાંઠ બનાવો કેવી રીતે\nપ્રખ્યાત મેમોરિયલ ડે અવતરણ\nઆભાર આપ્યા વિશે ટોચના 10 રૅપ ગીતો\nટોચના 10 ધાર્મિક રહસ્યો અને ચમત્કારો\nબેન્ટલી યુનિવર્સિટી પ્રવેશ\nમિશિગન સ્ટેટ યુનિવર્સિટી, પૂર્વ લૅનિંગ એડમિશન\nયુએસ યુનિવર્સિટીઓમાં ટોચના જીવવિજ્ઞાન કાર્યક્રમો\nકેવી રીતે શાળાઓ ધાર્મિક રજાઓ ઓળખી શકે છે?\nસ્પેનિશમાં ક્રમિક સંખ્યાઓ\nકેલિટેક જી.પી.એ., એસએટી અને એક્ટ ડેટા\nઓલિવર ગોલ્ડમૅથ દ્વારા ધ કેરેક્ટર ઑફ ધ મેન ઇન બ્લેક\n2018 એલપીજીએ ટૂર શેડ્યૂલ


અમદાવાદ : ગેરકાયદે બાયોડીઝલ વેચતા બનાવતા 414 શખ્સ ઝડપાયા | CN24NEWS\nHomeઅમદાવાદ : ગેરકાયદે બાયોડીઝલ વેચતા બનાવતા 414 શખ્સ ઝડપાયા\nપર્યાવરણ માટે જોખમી એવા બાયોડીઝલના ઈંધણનું વેચાણ અને ઉત્પાદન કરતા શખ્સો સામે કડક કાર્યવાહી શરૂ કરવામાં આવી છે. ગુજરાતમાં ગત સપ્ટેમ્બરથી શરૂ કરાયેલી ઝૂંબેશ છેલ્લા અઠવાડિયામાં વેગવાન બનાવાઈ છે. પોલીસે 250થી વધુ કેસ કરી 414 શખ્સે ઝડપી લીધા છે અને આ ઝૂંબેશ હજુ આગળ ધપાવાશે.\nગુજરાતમાં અનેક સૃથળે બાયોડીઝલનું ગેરકાયદે વેચાણ અને ઉત્પાદન કરવામાં આવતું હોવાની બાબત સરકારના ધ્યાન ઉપર આવી હતી. વહીવટી તંત્ર, પુરવઠા તંત્ર, રાજ્ય વેરા વિભાગ અને પોલીસ તંત્ર દ્વારા આવા ગોરખધંધા ઉપર રેડ કરવાની ડ્રાઈવ ચલાવવામાં આવી છે.\nરાજ્યના પોલીસ વડા આશિષ ભાટિયાએ રાજ્યના તમામ પોલીસ સ્ટેશનોને ખાસ એક્શન પ્લાન અંતર્ગત બાાયોડીઝલના અનિધકૃત ઉત્પાદન અને વેચાણ બાબતે કાયદેસરની કાર્યવાહી કરવા આદેશ કર્યો હતો. બાયોડીઝલના નામે હલકી ગુણવત્તાના પેટ્રોલિયમ પેદાશોનું મિશ્રણ કરીને વેચવામાં આવતું હોવા અંગે તેમજ આ પદાર્થો ઉદ્યોગોના વપરાશ માટે આયાત કરાતા હોવા અંગે પણ તપાસ કરવા આદેશ કરાયા હતા.\nગુજરાત પોલીસે સપ્ટેમ્બર-2020થી અત્યાર સુધીમાં કુલ 250થી વધુ ગુના નોંધી 414 આરોપીની ધરપકડ કરી છે. છેલ્લા બે દિવસમાં જ 32 ગુના શોધી કાઢી કુલ 60 આરોપીની ધરપકડ કરવામાં આવી છે. બાયોડીઝલના નામે ઈંધણ વેચતા હોય તેમની પાસે બાયોડીઝલ વેચવાનો કોઈ પરવાનો છે કે કેમ તે અંગે પણ તપાસ કરવામાં આવશે. બાયોડીઝલના નામે વેચવામાં આવતો જથૃથો ક્યાંથી આવે છે તે અંગે પણ તપાસ કરવા ઉપર ભાર મુકવામાં આવ્યો છે.\nPrevious articleઆંચકો : વિજય માલ્યાને લંડનની હાઈકોર્ટે નાદાર જાહેર કર્યો\nNext articleઓલિમ્પિક ચેમ્પિયન : 13 વર્ષની સ્કેટબોર્ડર મોમિજી નિશિયા સ્પોર્ટિંગ સ્ટાર


બનાસકાંઠાના આ ગામમાં છેલ્લા 700 વર્ષ જૂની અશ્વદોડની પરંપરા આજે પણ અકબંધ | Banaskantha horse ride - Sambhaav News\nઅમદાવાદ : બનાસકાંઠા જીલ્લાના મુડેઠા ગામે દર વર્ષે અશ્વ દોડનું આયોજન કરવામાં આવે છે. નવા વર્ષના આગમન બાદ ભાઈબીજના દિવસે મુડેઠા અને તેની આસપાસના લોકો પોતાના અશ્વો પર સવાર થઇ અશ્વ દોડ યોજે છે. જેમાં મોટી સંખ્યામાં લોકો જોડાય છે. આ અશ્વ દોડની પરંપરા વર્ષોથી ચાલી આવી છે. જે આજેપણ અકબંધ છે.\nબનાસકાંઠા જીલ્લાના મુડેઠા ગામે છેલ્લા 7૦૦ વર્ષથી ચાલી આવતી આ પરંપરા આજે પણ ચાલુ છે. મુડેઠા ગામના રાઠોડ દરબાર આ અશ્વ દોડનું આયોજન કરે છે. આ અશ્વ દોડમાં આજુબાજુ ગામમાં જે લોકો અશ્વ રાખે છે તે લોકો ભાગ લે છે. આ અશ્વ દોડ પાછળ વર્ષો જુનો ઈતિહાસ જોડાયેલો છે. જેના કારણે આજે પણ આ દરબાર લોકો પોતાની પ્રાચીન પરંપરા જાળવી રાખી છે.\nવર્ષો પહેલા જાલોરના રાજાએ મુસ્લિમોના ડરથી પોતાની આ પંથકમાં દીકરી પરણાવી હતી. જે બાદ આ વિસ્તારના મુડેઠા ગામના દરબાર દ્વારા આ રાજાની દીકરીના ભાઈ બન્યા હતા. આથી રાજાએ તેમને બખ્તર આપ્યું હતું. આ બખ્તર આજે પણ આ દરબાર લોકોના રીતિરિવાજ મુજબ એક વ્યક્તિને પહેરાવી અશ્વ દોડનું આયોજન કરવામાં આવે છે. જેમાં મોટી સંખ્યામાં અશ્વો સહીત ઊંટ પણ જોડાય છે. આ અશ્વ દોડને નિહાળવા દુર દુરથી મોટી સંખ્યામાં લોકો આવે છે.\nભારતીય સેનાને ડોકલામથી એક મહિનામાં પરત ફરવા આદેશ


કોહલી-કુંબલેનું કોમ્બિનેશન રંગ લાવશે? - Sandesh\nકોહલી-કુંબલેનું કોમ્બિનેશન રંગ લાવશે?\nJuly 24, 2016 | 3:17 am IST\nવિરાટ કોહલી જ્યારથી ભારતીય ટેસ્ટ ક્રિકેટ ટીમનો સુકાની બન્યો છે ત્યારથી ટીમમાં નવો પ્રાણ ફ્ુંકાયો છે તેમાં શંકા નથી. જોકે એમ કહેવાતું હતું કે રવિ શાસ્ત્રી સાથે કોહલીને ફવી ગયું છે અને તેને કારણે બંનેના તાલમેલથી ભારતને સફ્ળતા મળી રહી છે. કોહલી અને શાસ્ત્રીની જોડીએ ધોનીને કઢાવવામાં પણ કાંઈ બાકી રાખ્યું નથી એવી વાતો પણ થતી હતી. હવે એક તથ્ય સામે આવ્યું છે કે જો આમ જ હોત તો રવિ શાસ્ત્રી અત્યારે ભારતીય ટીમનો કોચ હોત. ખેર હવે આ વાત જૂની થઈ ગઈ છે અને ભારતીય ટીમને હવે કમસે કમ હાલ પૂરતો તો નવો કોચ મળી ગયો છે અને કદાચ અનિલ કુંબલે જેવો મજબૂત કોચ બીજો કોઈ મળ્યો ન હોત.\nભારત અને વેસ્ટ ઇન્ડીઝ વચ્ચેની શ્રેણીની પ્રથમ ટેસ્ટ હાલમાં સેંટ જોન્સમાં રમી રહી છે. હજી બીજી ત્રણ ટેસ્ટ રમાવાની છે. કેરેબિયન પ્રવાસ ક્યારેય આસાન રહ્યો નથી. વેસ્ટઇન્ડીઝ માં ભારતે પહેલી વાર ૧૯૭૧માં વિજય હાંસલ કર્યો ત્યાર બાદ એમ લાગતું હતું કે હવે કેરેબિયન્સ સામે દર વખતે આસાનીથી જીતી શકાશે પરંતુ તે ક્યારેય શક્ય બન્યું નથી. વેસ્ટ ઇન્ડીઝના ઝડપી બોલર્સના યુગનો અંત આવ્યા બાદ તેમનું એકચક્રી શાસન અટકી ગયા બાદ પણ ભારત વેસ્ટ ઇન્ડીઝની ધરતી પર આસાનીથી જીતી શક્યું નથી. ૨૦૦૬માં રાહુલ દ્રવિડની ટીમે અને ૨૦૧૧માં ધોનીની ટીમે કેરેબિયન ધરતી પર ટેસ્ટ શ્રેણી જીતી હતી અને તેમાંય વેસ્ટ ઇન્ડીઝ ના ગઢ મનાતા કિંગ્સ્ટન, જમૈકામાં ટેસ્ટ જીતીને ભારતે સફ્ળતા મેળવી હતી પરંતુ આ એકલદોકલ વિજયને સથવારે ભારતે શ્રેણી જીતી હતી, બાકી જેને અસામાન્ય સફ્ળતા કહી શકાય તે રીતે ભારતે હજી જીતવાનું બાકી છે.\nઆ વખતે કોહલીની ટીમ પાસેથી આવી જ અપેક્ષા રાખવામાં આવી રહી છે. અગાઉની અને આ વખતની ભારતીય ટીમમાં ફ્રક એટલો જ છે કે આ ટીમ યુવાન છે અને તેનો કોચ અત્યંત અનુભવી છે પરંતુ કોચિંગમાં તેની પણ કસોટી થવાની છે. વિરાટ કોહલીએ હવે પુરવાર કરી દેવાનું છે કે ધોનીની ગેરહાજરીમાં કપ્તાની કરતો હતો તેમાં અને અત્યારે કાયમી સુકાની તરીકે ટીમની આગેવાની લઈ રહ્યો છે તેમાં ઘણો ફ્રક છે.\nકોહલીએ નિયમિત ટેસ્ટ કેપ્ટન તરીકેની જવાબદારી તો ગઈ સિઝનમાં સાઉથ આફ્રિકા સામેની શ્રેણી સાથે જ સંભાળી લીધી હતી. પરંતુ ૨૦૧૫ના જાન્યુઆરીના પહેલા સપ્તાહમાં ધોનીએ અચાનક સુકાનીપદ છોડી દીધું એ પછી ઓસ્ટ્રેલિયાના પ્રવાસમાં જ તેને સિડની ટેસ્ટમાં સુકાની બનાવી દેવાયો અને તેની કપ્તાન તરીકેની યાત્રાનો પ્રારંભ થયો હતો. ઓસ્ટ્રેલિયામાં એકાદ બે મેચમાં તે ખાસ કાંઈ કરતબ દાખવી શક્યો નહીં પરંતુ એ જ વર્ષના મધ્યમાં શ્રીલંકાના પ્રવાસમાં તેણે ભારતને શ્રેણી વિજય અપાવ્યો. પ્રથમ ટેસ્ટમાં તો ટીમનો કારમો પરાજય થયો પરંતુ બીજી ટેસ્ટ અને ત્રીજી ટેસ્ટમાં ભારતે ભવ્ય પ્રદર્શન કર્યું.\nરવિ શાસ્ત્રીએ તેના કોચપદ માટેના દાવામાં અને ઇન્ટરવ્યૂમાં શ્રીલંકા સામેના આ શ્રેણી વિજયનો ખાસ ઉલ્લેખ કર્યો હતો અને એ સફ્ળતાનો યશ પોતે લીધો હતો.\nજોકે એ તો સ્વાભાવિક છે કે સફ્ળતા મળે ત્યારે બધાને યશ ખાટવો હોય છે. આ જ શ્રેણી વિજયને વિરાટ કોહલી પણ પોતાની ઝળહળતી કારકિર્દીનો પ્રારંભ તરીકે ગણાવે છે. જોકે એ પછી ભારતના પ્રવાસે આવેલી સાઉથ આફ્રિકન ટીમ સામેનો કોહલી એન્ડ કંપનીનો દેખાવ વધારે ઉજળો હતો. ટેસ્ટ ક્રિકેટમાં સાઉથ આફ્રિકાની ટીમ ક્યારેય નબળી રહી નથી. તેઓ વિદેશમાં ઘણા સમયથી હાર્યા ન હતા અને ભારત આવ્યા ત્યારે સુપર પાવર હતા પરંતુ તેમનો કારમો પરાજય થયો.\nચાર ટેસ્ટમાંથી એકમાત્ર બેંગલોરની મેચ જ ડ્રો રહી કેમ કે તેમાં પહેલા દિવસની રમતને બાદ કરતાં એક ઓવરની રમત પણ શક્ય બની ન હતી. બાકી રહેલી ત્રણેય ટેસ્ટમાં ભારતનો દેખાવ સુપર રહ્યો હતો. એટલે સુધી કે ભારતે તેના ઘરઆંગણે સ્પિનર્સની વિકેટ બનાવીને મહેમાનોને શરમજનક સ્થિતિમાં મૂકી દીધા સુધીનો આક્ષેપ થયો હતો. જોકે ટેસ્ટ શ્રેણીના થોડા દિવસ બાદ વન-ડેમાં સાઉથ આફ્રિકાએ બાકી રહેલી બધી કસર પૂરી કરી દીધી અને વન-ડે શ્રેણી જીતી લીધી. તેનાથી ધોનીની ટીમ નબળી પુરવાર થઈ અને કોહલી માટે બેવડો લાભ થયો, એક તો તે ધોની કરતાં ચડિયાતો પુરવાર થયો અને બીજું એ સાબીત થઈ ગયું કે સાઉથ આફ્રિકાનો ટેસ્ટ શ્રેણી પરાજય માત્ર પિચને કારણે થયો ન હતો.\nહવે કોહલીએ તેના યુવાન સાથીઓ અને નવા કોચને લઈને કેરેબિયન ધરતી પર સફ્ળતા હાંસલ કરવાની છે. છેલ્લા કેટલાક સમયથી ભારતીય ટીમ વેસ્ટ ઇન્ડિઝમાં ૧-૦થી વધુ સારું પ્રદર્શન કરી શકી નથી. કેરેબિયન ટીમ હાલમાં એવી કોઈ મજબૂત ટીમ નથી. બીજું ટીમ પાસે એવો કોઈ સ્ટાર પ્લેયર નથી કે જે એકલાં હાથે ટીમને વિજય અપાવવાની ક્ષમતા ધરાવતો હોય. ક્રિસ ગેઇલ કે ડ્વેઇન બ્રેવો આ કમાલ કરી શકે તેમ હતા પરંતુ બોર્ડ સાથેના વિવાદ બાદ તેઓ હવે ટેસ્ટ કે વન-ડેમાં રમતાં નથી. આમ ભારત માટે માર્ગ મોકળો છે અને તેઓ આ શ્રેણી વદુ સારી રીતે જીતી શકે તેમ છે.\nવિરાટ કોહલી અને અનિલસ કુંબલેનું કોમ્બિનેશન અત્યારે તો એમ લાગે છે કે લાંબા સમય સુધી ચાલશે કેમ કે બંનેમાં વિરાટ ક્ષમતા છે. એક ખેલાડી તરીકે કુંબલે મહાન હતો અને એક વ્યક્તિ તરીકે પણ તે એટલો જ મહાન છે હવે તેણે એક મોટિવેટર અને કોચ તરીકે પોતાની જાતને પુરવાર કરવાની છે. કુંબલે ક્યારેય નિષ્ફ્ળતા સહન કરી શક્યો નથી, તેને હંમેશાં સફ્ળતા જ પસંદ આવી છે અને આ ગુણ કોચ તરીકે પણ કાયમ રહ્યો તો ભારત ખાલી હાથે પાછું નહીં ફ્રે.


Home > સત્સંગ લેખમાળા > અરણ્યમાં અધ્યાત્મ સંગીત- બૃહદારણ્યક ઉપનિષદ...લેખ-૧\nદેવતા હોય કે મનુષ્ય, ગૃહસ્થ હોય કે ત્યાગી, સ્ત્રી હોય કે પુરુષ, સૌ માટે બ્રહ્મવિદ્યા આત્મસાત્ કરવી અનિવાર્ય છે. કારણ, સુખ તો આ બધાયે ઇચ્છ્યું જ છે. અને એ સુખનો માર્ગ બ્રહ્મવિદ્યાથી જ પ્રકાશિત થાય છે. આપણાં ઉપનિષદોમાં આ ધ્વનિ વારંવાર પડઘાતો રહ્યો છે. તેનું એક ઉદાહરણ આ બૃહદારણ્યક ઉપનિષદ પણ છે.\nયાજ્ઞવલ્ક્ય જેવા પતિનો સ્પષ્ટ નિશ્ચય, મૈત્રેયી જેવી પત્નીનું ચિંતનસમૃદ્ધ વિવેકજ્ઞાન, ગાર્ગી જેવી સ્ત્રીની તર્કપક્વ વિદ્વત્તા કે પછી એક જ અક્ષરમાં દેવ, મનુષ્ય તથા અસુરોને કર્તવ્યધર્મનો ઉપદેશ, વગેરે ઘણું ઘણું આ ઉપનિષદમાં સહજ સંવાદરૂપે રજૂ થયું છે. આવો, તેમાંથી કેટલુંક જાણીએ.\nઆ ઉપનિષદ છ અધ્યાયોમાં વહેંચાયેલું છે. આ પ્રત્યેક અધ્યાય એક કરતાં વધારે બ્રાહ્મણોમાં (પેટા પ્રકરણોમાં) વહેંચાયેલો છે.\nયાજ્ઞવલ્ક્ય નામે મહર્ષિ હતા. મુનિ યજ્ઞવલ્ક્યના તેઓ પુત્ર હતા. યાજ્ઞવલ્ક્યજીને બે પત્નીઓ હતી. કાત્યાયની અને મૈત્રેયી. તેમાં કાત્યાયની વ્યવહારકુશળ હતી. ઘરની સંભાળ લેવી, સ્વાદિષ્ટ અને વૈવિધ્યસભર રસોઈ બનાવવી, અતિથિઓને સત્કારવા, તેઓને સાચવવા, વગેરે કાર્યોમાં તેણે ખૂબ નિપુણતા મેળવી હતી. એટલે જ આજુબાજુના પંથકમાં આ અંગે તેણે નામના પણ મેળવી હતી. જ્યારે મૈત્રેયીની વાત જુદી હતી. તેને બ્રહ્મજ્ઞાનમાં વિશેષ અભિરુચિ હતી. અધ્યાત્મચિંતન તેનો સહજ સ્વભાવ હતો. તેથી જ યાજ્ઞવલ્ક્ય તથા કાત્યાયની બંને તેનો આદર કરતાં.\nએક સમયે યાજ્ઞવલ્ક્યજીને ઘર છોડી સંન્યાસ લેવાનો વિચાર આવ્યો. તેમણે બંને પત્નીઓ પાસે આ પ્રસ્તાવ મૂકવા વિચાર્યું. તેઓ મૈત્રેયી પાસે ગયા અને કહ્યું, 'मैत्रेयीति होवाच याज्ञवल्क्य उद्यास्यन् वा अरेऽहमस्मात् स्थानादस्मि हन्त तेऽनया कात्यायन्याऽन्तं करवाणीति।'(બૃહદારણ્યક ઉપનિષદ ૨/૪/૧) 'હે મૈત્રેયી! હવે હું આ સ્થાનનો ત્યાગ કરવા ઇચ્છુ _ છુ _. તેથી મારી ઇચ્છા છે કે આ ધન, જમીન તથા અન્ય જે કાંઈ આજીવિકાનાં સાધનો છે, તે તમને બંનેને વહેંચી આપું. એ પ્રાપ્ત કરી તમે તમારું ગુજરાન ચલાવી શકશો.'\nઆ સાંભળી મૈત્રેયીએ તુરંત પૂછ્યું, 'यन्नु म इयं भगोः सर्वा पृथिवी वित्तेन पूर्णा स्यात् कथं तेनाऽमृता स्यामिति।'(બૃહદારણ્યક ઉપનિષદ ૨/૪/૨) 'હે પતિદેવ! કદાચ આ સમગ્ર પૃથિવી ધનથી ભરેલી હોય અને તે હું પામું તો પણ તેથી શું મને અમૃતત્વ, કહેતાં મોક્ષ મળી શકશે?'\nયાજ્ઞવલ્ક્યજી માટે આ સવાલ અણધાર્યો હતો, પણ જવાબ સ્પષ્ટ હતો. 'नेति होवाच याज्ञवल्क्यः'(બૃહદારણ્યક ઉપનિષદ ૨/૪/૨) 'ના, મૈત્રેયી.' યાજ્ઞવલ્ક્યએ ચોખવટ કરી. 'હે પતિદેવ! તો પછી આપ જે આજીવિકા માટેનાં સાધનો અમને આપવાં ઇચ્છો છો તેનાથી અમને કેટલો લાભ થશે?', મૈત્રેયીએ પૂછ્યું.\nત્યારે યાજ્ઞવલ્ક્યજી કહે, 'यथैवोपकरणवतां जीवितं तथैव ते जीवितं स्याद्। अमृतत्वस्य तु नाशाऽस्ति वित्तेनेति।' (બૃહદારણ્યક ઉપનિષદ ૨/૪/૨) 'મૈત્રેયી! આ દુનિયામાં આજીવિકાઓ માટેનાં સાધનોથી સમૃદ્ધ મનુષ્યનું જીવન જે રીતે પસાર થાય, બસ, તે જ રીતે તારું જીવન પણ પસાર થઈ શકશે. પણ તું જે અમૃતત્વની, એટલે કે મોક્ષની વાત કરે છે તે અમૃતત્વની આશા ધન-દોલત, વગેરેથી ક્યારેય ન રાખી શકાય. પૈસા વગેરે તો કેવળ આ લોકના આધારો છે, તેનાથી સગવડો ભેગી કરી શકાય. પણ મુક્તિને તેની સાથે કોઈ લેવા-દેવા નથી.' યાજ્ઞવલ્ક્યએ સત્ય સંભળાવ્યું.\nસાંભળી મૈત્રેયીએ શું પ્રત્યુત્તર વાળ્યો હશે? હા, જે આ પ્રત્યુત્તર હતો તે આજેય ભારતીય સંસ્કૃતિની ઉદાત્ત ભાવનાઓનો પરિચય આપે છે. 'सा होवाच मैत्रेयी येनाऽहं नाऽमृता स्यां किमहं तेन कुर्यां यदेव भगवान् वेद तदेव मे ब्रूहीति।' (બૃહદારણ્યક ઉપનિષદ ૨/૪/૩) મૈત્રેયી કહે, 'જેના વડે હું અમૃતત્વ ન પામી શકું, તેને લઈને હું શું કરું? વળી તમે જે બધું ત્યાગીને જવા ઇચ્છો છો તે શું અમને બંધન નહીં કરે? માટે જે સમજણથી આપ આ બધું છોડી જાવ છો તે સમજણ અમને પણ આપો.'\nમૈત્રેયીના શબ્દોમાં સાચી અધ્યાત્મજિજ્ઞાસા સાંભળી શકાતી હતી. યાજ્ઞવલ્ક્ય હરખી ઊઠ્યા અને કહ્યું, 'प्रिया बताऽरे नः सती प्रियं भाषसे। एह्यास्स्व। व्याख्यास्यामि ते व्याचक्षाणस्य तु मे निदिध्यासस्वेति।' (બૃહદારણ્યક ઉપનિષદ ૨/૪/૩) 'મૈત્રેયી, તું મને વહાલી તો હતી જ, પણ તારી આ ભાવના સાંભળીને એ વહાલ ખરેખર વધી ગયું છે.'\nઆટલું કહી યાજ્ઞવલ્ક્યએ અધ્યાત્મજીવનના સર્વોચ્ચ સિદ્ધાંતોની સમજ આપતા કહ્યું, 'न वा अरे पत्युः कामाय पतिः प्रियो भवति। आत्मनस्तु कामाय पतिः प्रियो भवति।'(બૃહદારણ્યક ઉપનિષદ ૨/૪/૫) 'હે મૈત્રૈયી! આ હું તારો પતિ છુ _ અને એ પતિની ઇચ્છા માટે તે પતિ તને પ્રિય લાગે છે એવું નથી. એ તો આપણા સૌમાં પરમાત્મા રહ્યા છે, તે પરમાત્માની ઇચ્છાથી જ પતિ પત્નીને પ્રિય લાગે છે.' વળી 'न वा अरे जायायै कामाय जाया प्रिया भवति आत्मनस्तु कामाय जाया प्रिया भवति।'(બૃહદારણ્યક ઉપનિષદ ૨/૪/૫) 'તું મારી પત્ની છે. પરંતુ એમાં પણ એ પત્નીની ઇચ્છાને લીધે પત્ની પ્રિય બની છે એવું નથી. પરંતુ એ પત્નીમાં પણ પરમાત્માનો વાસ છે. તે પરમાત્માના સંકલ્પથી જ પત્ની પતિને પ્રિય લાગે છે.' આમ પ્રથમ વાક્યમાં જ સાંસારિક સંબંધોને વિશિષ્ટ રીતે સમજવાનો દૃષ્ટિકોણ આપી દીધો. ત્યારબાદ 'न वा अरे पुत्राणां कामाय पुत्राः प्रिया भवन्ति।... न वा अरे वित्तस्य कामाय वित्तं प्रियं भवति।... न वा अरे लोकानां कामाय लोकाः प्रिया भवन्ति।...'(બૃહદારણ્યક ઉપનિષદ ૨/૪/૫) એમ પુત્ર, પૈસા કે પછી અન્ય લોકો - જે કોઈ પ્રિય લાગે છે તે બધાનું કારણ પરમાત્મા છે. આ રીતે એક એક વસ્તુ જુદી ગણાવી તે બધાને એક વાક્યમાં સમાવતાં કહી દીધું કે 'न वा अरे सर्वस्य कामाय सर्वं प्रियं भवति। आत्मनस्तु कामाय सर्वं प्रियं भवति।' (બૃહદારણ્યક ઉપનિષદ ૨/૪/૫) 'આ દુનિયાની સર્વ વસ્તુઓમાં જે કાંઈ પ્રેમસભર, સુંદર કે મનમોહક લાગે છે, તે પ્રેમ, સુંદરતા કે મનમોહકતા પરમાત્માની મૂકેલી છે.' માટે હે મૈત્રેયી! 'आत्मा वा अरे द्रष्टव्यः श्रोतव्यो मन्तव्यो निदिध्यासितव्यः।' (બૃહદારણ્યક ઉપનિષદ ૨/૪/૫) એ પરમાત્માનો સાક્ષાત્કાર પામવા પ્રયત્ન કરવો જોઈએ અને તે સાક્ષાત્કાર પામી શકીએ તે માટે 'श्रोतव्यः' કહેતાં તેમના મહિમાની, તેમનાં લીલા ચરિત્રોની, તેમનાં દિવ્ય ગુણ, ઐશ્વર્ય વગેરેની વાતો સાંભળવી જોઈએ. 'श्रोतव्यः' એ શબ્દ અહીં સાંભળવાની સાથે સાથે આંખ, રસના વગેરે ઇન્દ્રિયોની ક્રિયાનો પણ બોધ કરાવે છે. તેથી જેમ કર્ણ ઇન્દ્રિયથી તેમનું માહાત્મ્ય સાંભળીએ છીએ, તેમ નેત્ર ઇન્દ્રિયથી તેમને શુદ્ધભાવથી નિહાળવા જોઈએ. રસના, વગેરે ઇન્દ્રિયથી તેમના દિવ્ય ગુણોનું ગાન, વગેરે કરવું જોઈએ. આમ પ્રથમ તો દરેક ઇન્દ્રિયને પરમાત્માના સ્વરૂપમાં જોડવી એમ ઉપદેશ કર્યો.\nહવે આટલું કરેય સાક્ષાત્કાર પૂરેપૂરો ન પમાય. આ તો સાક્ષાત્કાર માટેનું પ્રથમ પગથિયું હતું. ત્યાર પછી બીજા ક્રમાંકે આવે છે - 'मन्तव्यः' મનન! પરમાત્માના વિષયમાં જે સાંભળ્યું, જ્યાં જ્યાં તેમને જે જે રીતે નિહાળ્યા કે પછી તેમની સેવા કરી, જે જે કાંઈ કર્યું તેનું મનન કરવું જોઈએ. વારંવાર સાંભળ્યું હોય, અનેકવાર નિહાળ્યું હોય પણ જો તેને મનનનો સાથ ન મળે તો સાંભળ્યું ન સાંભળ્યા જેવું અને જોયું ન જોયા જેવું થઈ જાય. મનનની શક્તિ જેવી તેવી નથી. એકવાર દર્શન કે શ્રવણ કર્યું હોય અને જો તેનું એક જ વાર મનન કરે તો તે સો વખત જોયું, સાંભળ્યું હોય તેટલું મજબૂત અને ચિરકાલી બની જાય છે. તો પછી વારંવાર મનન કરે તે તો કેટલું પામે? માટે પરમાત્માનો પ્રત્યક્ષપણે લાભ લીધો હોય તેનું મનન કરવું.\nઆટલું કહી હવે હજુ એક પગથિયું આગળ લઈ જાય છે - 'निदिध्यासितव्यः' નિદિધ્યાસન! નિદિધ્યાસન એટલે જે કાંઈ સાંભળ્યું, જોયું અને મનન કર્યું તેમાંથી પોતાના જીવનમાં સુધારો કરવા માટે અનુકૂળ જણાતી બાબતોને અલગ તારવવી, ફરી તેનો થોડો વિચાર કરવો, અને જીવન સાથે તેને એકરસ બનાવી દેવી.\nઉચ્ચ અધ્યાત્મના સરળ સંવાદો - છાંદોગ્ય ઉપનિષદ...લેખ-૪ | Gujarati Essays Archive | અરણ્યમાં અધ્યાત્મ સંગીત- બૃહદારણ્યક ઉપનિષદ...લેખ-૨


મુંબઈ ક્રૂઝ ડ્રગ કેસમાં નાર્કોટિક્સ કંટ્રોલ બ્યુરોએ આર્યન ખાન અને તેના અન્ય સહયોગીઓના જામીનનો વિરોધ કરીને હાઈકોર્ટમાં જવાબ દાખલ કર્યો છે. આ જવાબમાં NCBએ આરોપ લગાવ્યો છે કે કેસ સાથે જોડાયેલા સાક્ષીઓને ખરીદવા અને પ્રભાવિત કરવાનો પ્રયાસ કરવામાં આવ્યો છે. આ અંગે તેમણે પ્રભાકરની એફિડેવિટને ફગાવી દેવાની પણ માગણી કરી છે. NCBનો આરોપ છે કે પ્રભાકરે શાહરૂખ ખાનની મેનેજર પૂજા દદલાનીનો પણ ઉલ્લેખ કર્યો છે. પૂજા કોઈપણ સાક્ષીને પ્રભાવિત કરવામાં સક્ષમ છે અને તે સ્પષ્ટ છે કે જામીન મળવાથી કેસમાં સામેલ સાક્ષીઓ પર દબાણ વધી શકે છે. NCBએ વધુમાં જણાવ્યું કે આર્યન જામીન મળ્યા બાદ વિદેશ ભાગી પણ શકે છે.\nNCBએ કોર્ટને કહ્યું છે કે તપાસને પાટા પરથી ઉતારવા માટે કેસ સાથે સંબંધિત અધિકારીઓ અને સાક્ષીઓને નિશાન બનાવવામાં આવી રહ્યા છે. આનો પુરાવો એ છે કે આ કેસમાં સામેલ સાક્ષી પ્રભાકર સાઈલના કેસ સંબંધિત સોગંદનામું કોઈપણ કોર્ટ કે અન્ય ન્યાયિક સંસ્થા સમક્ષ રજૂ કરવામાં આવ્યું ન હતું, જ્યારે તેમના દ્વારા મીડિયા ટ્રાયલ ચલાવવામાં આવી રહી છે. મામલો હાઈકોર્ટમાં હોવા છતાં, તે સોગંદનામાને કેસની કાર્યવાહીનો ભાગ ન બનાવીને સોશિયલ મીડિયા પર પ્રચાર કરવામાં આવી રહ્યો છે. NCBએ આઠ આરોપીઓની કસ્ટડી લંબાવવાના ટ્રાયલ કોર્ટના નિર્ણયને યથાવત રાખવા હાઈકોર્ટને અપીલ કરી છે.\nશાહરૂખના મેનેજરે નામ આપ્યું હતું\nNCBએ જવાબમાં કહ્યું છે કે પૂજા દલાની, જે આરોપી આર્યન ખાનના પિતાની મેનેજર છે, તેનું નામ પણ આ એફિડેવિટમાં દેખાયું હતું. તેઓ કેસના પંચનામા સંબંધિત સ્વતંત્ર સાક્ષીઓને પ્રભાવિત કરવામાં સંપૂર્ણપણે સક્ષમ છે. આવા પ્રયાસોથી કેસની તપાસને પાટા પરથી ઉતારવાનું ષડયંત્ર રચવામાં આવી રહ્યું છે. મામલો હાઈકોર્ટમાં પહોંચતાની સાથે જ પ્રભાકર સાઈલનું આ સોગંદનામું બહાર આવ્યું છે જે સ્પષ્ટ કરે છે કે તપાસને પ્રભાવિત કરવાના ઈરાદાથી આવું કરવામાં આવ્યું છે. આ આરોપોના જવાબમાં, NCBના ઝોનલ ડિરેક્ટરે એફિડેવિટ પણ રજૂ કરી છે જે કોર્ટમાં રજૂ કરવામાં આવી રહી છે.\nઆર્યનને જામીન કેમ ન મળ્યા?\nNCBએ હાઈકોર્ટમાં પોતાના જવાબમાં કહ્યું છે કે અરબાઝ મર્ચન્ટ પાસેથી ડ્રગ્સ મળી આવ્યા હોવા છતાં આર્યન સતત આ દવાઓની ખરીદી અને તેનો ઉપયોગ કરવા માટે ક્રુઝ પર જતો હતો. બંને આરોપીઓ ડ્રગ્સ લેવાના ઈરાદે ફરવા ગયા હતા. અરબાઝે જે ડ્રગ પેડલર પાસેથી ચરસ ખરીદ્યું હતું તેની પાસેથી અરબાઝ ઘણી વખત ગાંજા અને ચરસ જેવા ડ્રગ્સ ખરીદતો આવ્યો છે. તપાસમાં એ વાત પણ સામે આવી છે કે આર્યનના એક વિદેશી ડ્રગ પેડલર સાથે સંબંધ છે જે ડ્રગ્સના મોટા અને વિદેશી નેટવર્ક સાથે જોડાયેલા છે.\nરિયા ચક્રવર્તીના કેસનો ઉલ્લેખ કર્યો\nNCBએ તેના જવાબમાં એનડીપીએસ કોર્ટમાં આપેલા જવાબનો પુનરોચ્ચાર કર્યો અને કહ્યું કે આ કેસના તમામ આરોપીઓના કેસ એકબીજા સાથે સંબંધિત છે અને તેને એકલતામાં જોઈ શકાય નહીં. ભલે આ લોકોને ઓછી માત્રામાં પ્રતિબંધિત સામગ્રી મળી હોય, એવા પુરાવા છે જે ડ્રગના મોટા જોડાણ તરફ નિર્દેશ કરે છે. જામીનનો વિરોધ કરતાં, NCBએ રિયા ચક્રવર્તીના કેસનો ઉલ્લેખ કર્યો છે અને કહ્યું છે કે હાઇકોર્ટે પોતે કહ્યું હતું કે NDPS એક્ટ મુજબ, કેસની પ્રકૃતિ અને સંડોવણીના આધારે જામીનનો નિર્ણય લેવામાં આવે છે. આવા કિસ્સાઓમાં, જો ડ્રગની મોટી સાંઠગાંઠના પુરાવા હોય, તો કેસમાં જામીન ન આપવાનું સ્પષ્ટ કારણ છે.\nજમશેદપુરમાં 12 વર્ષના છોકરાએ3વર્ષ બાળકી પર બળાત્કાર ગુજાર્યો\nખોટા લેટર પેડના આધારે રેમડિસિવિર ઈન્જેકશન મેળવનાર2ની ધરપકડ\nઅમદાવાદ: વાહન ચાલક ને રોકી તેને ક્રાઇમ બ્રાન્ચ ની ઓળખ આપી ને રૂપિયા5લાખની માંગણી કરી અને..\nકિન્નરના પ્રેમમાં પડેલ પતિ વિરુદ્ધ મહિલાએ માનસિક-શારિરીક ત્રાસની ફરિયાદ નોંધાવી\nસુશાંત સિંહ રાજપૂત કેસ: સતત 5માં દિવસે CBI કરશે રિયા ચક્રવર્તીની પૂછપરછ\nઅમદાવાદ: પતંગ લૂંટવા જતા બે સગા ભાઇઓનાં મોત, પરિવાર પર આભ ફાટયુ\nફિલ્મી ઢબે ધોળા દિવસે જ્વેલર્સની દુકાનમાં લૂંટ, કર્મચારીને બંધક બનાવી 6.75 લાખ લૂંટી ગયા\nહરિયાણાના રોહતકમાં 'ખોટી શાન' માટે ડબલ મર્ડરનો કિસ્સો સામે આવ્યો\nઅમદાવાદ: AMTS બસની અડફેટે બાઈક સવારનું ઘટના સ્થળે મોત\nમહેસાણા: PSIની બંદૂકથી અચાનક ગોળી છૂટી ગઈ અને પત્નીને વાગી અને પછી..\nરાજસ્થાન બિકાનેર-જોધપુર માર્ગ અકસ્માતમાં 11 લોકોના મોત, 8 ઘાયલ\nસ્ટંટબાજ ચેતી જજાેઃ સુરતમાં 13 વર્ષના કિશોરનો ગળેફાંસો લાગતા મોત\nકોરોનાકાળમાં લૉકડાઉનને કારણે શૂટિંગ બંધ થતા બે ટીવી એક્ટ્રેસ ચોરીના રવાડે ચઢી, અને પછી..\nબ્લેકમેઇલિંગઃ વેપારીએ વિડિયો-કોલ રિસીવ કર્યોને વેપારીના હોશ ઉડી ગયા